APSTIPRINĀTS

ar Talsu novada domes

29.06.2021. lēmumu Nr.193

**TALSU NOVADA PAŠVALDĪBAS**

**2020.GADA**

**PUBLISKAIS PĀRSKATS**

****

Foto: M.Rake-Lasmane

**SATURS**

[**TALSU NOVADA PAŠVALDĪBAS DOMES PRIEKŠSĒDĒTĀJAS ZIŅOJUMS** 4](#_Toc74734260)

[**1. PAMATINFORMĀCIJA** 6](#_Toc74734261)

[1.1. Ziņas par Talsu novada pašvaldību 6](#_Toc74734262)

[1.2. Talsu novada domes deputāti, pastāvīgās komitejas un komisijas 7](#_Toc74734263)

[1.3. Pašvaldības funkciju un pakalpojumu nodrošināšana novadā 9](#_Toc74734264)

[1.4. Talsu novada pašvaldības darbības mērķi un prioritātes 13](#_Toc74734265)

[1.5. Talsu novada pašvaldības personālsastāvs 14](#_Toc74734266)

[**2. FINANŠU RESURSI** 19](#_Toc74734267)

[2.1. Talsu novada pašvaldības budžeta izpilde 2019. un 2020.gadā, 2021.gada budžeta plāns 19](#_Toc74734268)

[2.2. Talsu novada pašvaldības nekustamā īpašuma novērtējums 2019. un 2020.gadā 21](#_Toc74734269)

[2.3. Talsu novada pašvaldības pašu kapitāla izmaiņas 2020.gadā 22](#_Toc74734270)

[2.4. Talsu novada pašvaldības saistību un galvojumu apjoms 2018., 2019. un 2020.gadā 22](#_Toc74734271)

[2.5. Saņemtie ziedojumi, dāvinājumi 2020.gadā 22](#_Toc74734272)

[2.6. Finanšu līdzekļu piešķiršana biedrībām, nodibinājumiem 2020.gadā 23](#_Toc74734273)

[**3. PAŠVALDĪBAS DARBĪBAS REZULTĀTI** 24](#_Toc74734274)

[3.1. Izglītība 24](#_Toc74734275)

[3.2.Sociālā aizsardzība 32](#_Toc74734276)

[3.3. Sabiedrības veselības veicināšana 44](#_Toc74734277)

[3.4. Kultūra, sports, tūrisms 47](#_Toc74734278)

[3.5. Sabiedriskās kārtības nodrošināšana 52](#_Toc74734279)

[3.6. Būvniecības procesa tiesiskuma nodrošināšana 53](#_Toc74734280)

[3.7. Civilstāvokļa aktu reģistrācija Talsu novadā 55](#_Toc74734281)

[3.8. Uzņēmējdarbības veicināšana 57](#_Toc74734282)

[**4. TALSU NOVADA PAŠVALDĪBAS 2019. UN 2020.GADĀ VEIKTIE PASĀKUMI TERITORIJAS ATTĪSTĪBAS PLĀNOŠANĀ** 58](#_Toc74734283)

[4.1. Attīstības plānošanas dokumenti, iedzīvotāju un juridisko personu līdzdalība attīstības plānošanas procesā 58](#_Toc74734284)

[4.2. Īstenotie projekti 2020.gadā un plānotie projekti 2021.gadā 59](#_Toc74734285)

[4.3. Pašvaldības sasniegto rezultātu 2020.gadā salīdzinājums ar attīstības plānošanas dokumentos noteiktajiem uzdevumiem un plānotajiem rezultātiem 60](#_Toc74734286)

[4.4. Publiskās investīcijas Talsu novada pašvaldības administratīvajā teritorijā 66](#_Toc74734287)

[**5. TALSU NOVADA PAŠVALDĪBAS KOMUNIKĀCIJA AR SABIEDRĪBU** 72](#_Toc74734288)

[**6. PAŠVALDĪBAS LĪDZDALĪBA STARPTAUTISKOS PROJEKTOS UN STARPTAUTISKĀ SADARBĪBA** 74](#_Toc74734289)

[**7. INFORMĀCIJA PAR VALSTS KONTROLES ATZINUMIEM UN TALSU NOVADA PAŠVALDĪBAS PASĀKUMIEM ATKLĀTO TRŪKUMU NOVĒRŠANAI 2020. GADĀ** 74](#_Toc74734290)

[**8. VEIKTIE PASĀKUMI TALSU NOVADA PAŠVALDĪBAS VADĪBAS PILNVEIDOŠANĀ** 75](#_Toc74734291)

[**9. TALSU NOVADA PAŠVALDĪBAS NOZĪMĪGĀKIE UZDEVUMI UN PASĀKUMI 2021. GADĀ** 75](#_Toc74734292)

[1.pielikums 77](#_Toc74734293)

[2.pielikums 81](#_Toc74734296)

# TALSU NOVADA PAŠVALDĪBAS DOMES PRIEKŠSĒDĒTĀJAS ZIŅOJUMS

2020. gads Talsu novada un Latvijas iedzīvotājiem licis būtiski mainīt ierasto ikdienu un pielāgoties Covid-19 ierobežošanas pasākumiem. Jaunā dzīves kārtība ir prasījusi no mums īpašu spēku un pacietību, tā ir prasījusi mūsu cilvēkiem sniegt palīdzību krīzes situācijās un atbalstīt grūtībās.

Līdztekus tam, Talsu novads joprojām ir virzījies soli pa solim augšup, īstenojot dažādus publiskās vides projektus un vienmēr novērtējot mūsu novadnieku devumu novadā, valstī, pasaulē.

Šajā gadā esam apstiprinājuši Talsu novada pašvaldības mājokļu politikas vadlīnijas, kas palīdzēs sekmīgi pārvaldīt pašvaldības īpašumā esošos mājokļus, izvērtēt, kādi ieguldījumi un kur ir visvairāk nepieciešami. Jau zinām, ka nākamais konceptuāli svarīgais pašvaldības uzdevums būs pašvaldības meža īpašumu apsaimniekošanas plāna izstrāde. Šāds regulējums nepieciešams, lai pašvaldība strādātu efektīvāk un nodrošinātu pēc iespējas lielāku atdevi no tai piederošajiem īpašumiem.

Kļūt efektīvākiem Talsu novadam palīdzējusi arī Valsts kontroles revīzija par to, vai Talsu novada pašvaldība pārvalda kapitālsabiedrības, sekojot tiesiskuma un labākās prakses principiem, un Valsts bērnu tiesību aizsardzības inspekcijas Talsu novada Bāriņtiesas darba izvērtējums. Tas ir palīdzējis būtiski uzlabot pašvaldības kapitālsabiedrību un Bāriņtiesas darbu organizāciju, novērst sistēmiskas kļūdas un sniegt aizvien kvalitatīvākus un pamatotākus pakalpojumus. Līdzvērtīgu rezultātu ilgtermiņā radīs arī kvalitātes vadības sistēmas principu ieviešana ikvienā darba procesā.

Domājot par kļūšanu pievilcīgākiem gan mūsu iedzīvotājiem, gan viesiem, ir izstrādāts Vilkmuižas ezera Talsos teritorijas konceptuālais attīstības plāns. Tas paredz šo pilsētas daļu attīstīt par aktīvās atpūtas teritoriju, kas sniegs prieku un dažādas aktīvās atpūtas iespējas dažādu paaudžu cilvēkiem.

Talsu novada iedzīvotāji ir ambiciozi, tāpēc joprojām domājam lielas domas, kā arī rīkojamies, lai sapņus pakāpeniski īstenotu. Tas ir, virzāmies uz priekšu, lai, izmantojot privātās publiskās partnerības priekšrocības, Talsu novadā taptu Multifunkcionālais sporta un rekreācijas komplekss.

2020. gadā esam atrisinājuši ieilgušu problēmu: piekļuves nodrošināšanu Talsu pilsētas bērnu rotaļu laukumam. Ir labiekārtota Talsu Galvenās bibliotēkas apkārtne (1. kārta), 150 000 eiro ieguldīti novada pirmsskolas izglītības iestāžu āra teritoriju labiekārtošanā, ir atjaunota Sabiles sinagoga, kur, pateicoties projektam “Jēkaba ceļa kultūras mantojuma un mākslas jaunrades magnēti”, darbosies Sabiles mākslas, kultūras un tūrisma centrs. Šajā projektā atjaunotā Firksu-Pedvāles muižas ēka, kas kļuvusi par starptautisko mākslinieku rezidenci, ieguva 3. vietu nominācijā “Restaurācija” skatē “Gada labākā būve Latvijā 2019”. Tas nozīmē, ka paveikto novērtējam ne tikai paši, bet arī Latvijas arhitektūras vides speciālisti.

Lai nodrošinātu mūsdienīgu un pievilcīgu mācību vidi, sākta Talsu Valsts ģimnāzijas pārbūve, savukārt infrastruktūra tiek būtiski pārbūvēta Rīgas un Stendes ielā Talsos un Stacijas ielā Stendē.

Mērķtiecīgi ieguldām finansējumu arī veselības aprūpes infrastruktūras uzlabošanā. Ar projektu finansējumu un pašvaldības līdzfinansējumu esam nodrošinājuši tik nepieciešamo piekļuves iespēju Lībagu, Virbu un Laucienes pagasta teritorijā esošo ģimenes ārstu prakses vietām. Arī Spārē radām iespēju saglabāt ģimenes ārsta pakalpojumu sniegšanas nepārtrauktību, tā iedzīvotājiem būtiski atvieglojot pakalpojumu pieejamību.

Esam nodrošinājuši līdzfinansējumu dažādām aktīvo iedzīvotāju iniciatīvām: atbalstīti vietējie uzņēmēji projektu konkursā “Dari Talsu novadam”, ar pašvaldības līdzfinansējumu un iedzīvotāju ieguldījumu sakārtoti daudzdzīvokļu dzīvojamo māju pagalmi, realizētas jaunas kultūras un tūrisma aktivitātes, piešķirts atbalsts pašvaldības projektu konkursā par valsts nozīmes pilsētbūvniecības pieminekļu teritorijās esošo vēsturisko ēku restaurācijai un konservācijai.

2020. gadā Pasaules talkas laikā Valdemārpilī tapa pirmais Laimes koku parks, ko atklāja Valsts prezidents Egils Levits, un Talsu pilsētā saskaņā ar “Talsu pakalnu loka dzīvināšanas plānu 2019.-2025. gadam” sākām veidot ābeļziedu staru Saules ielā. Tās bija iniciatīvas, kas pulcēja mūsu novadniekus kopīgā darbā, apzinoties tā augļus nākotnē.

Talsu novada pašvaldība 2020. gadā sāka sarunas ar domubiedru grupu “Atdodiet brunčus”, vienojoties par Talsu svītru koda atgriešanu vizuālajā komunikācijā novada administratīvajam centram – Talsu pilsētai. Identitāte ir svarīga, tā mūsos stiprina piederību un rosina pašiem būt aktīviem un iesaistīties novada dzīvē.

Novērtējam ikviena cilvēka devumu, kurš iegulda mūsu novada augšupceļā: bez cilvēciskā veikuma būtu tikai teritorija bez dvēseles. Esam suminājuši konkursa “Talsu novada uzņēmēju Gada balva” un “Radi Talsu novadam!” dalībniekus, esam pateikušies aktīvajiem kultūras un sporta jomas entuziastiem, esam piešķīruši A. Pelēča literāro prēmiju un Ž. Sūniņa prēmiju vizuālajā mākslā. Trīs mūsu novadniekiem – Jana Jākobsone, Guna Millersone, Uldis Danbergs –godam piešķirts valsts augstākais apbalvojums – Triju Zvaigžņu ordenis.

2021. gads būs vēsturisks - esam administratīvi teritoriālās reformas priekšā, kas mūsu novadu vērsīs vēl lielāku, apvienojot Talsu, Dundagas, Rojas un Mērsraga novadus. Tas prasīs daudzu konceptuālu jautājumu risināšanu, tomēr mērķis ir viens: turpināt uzsākto attīstību un rūpēties par mūsu iedzīvotājiem.

Domes priekšsēdētāja Sandra Pētersone

# 1. PAMATINFORMĀCIJA

**1.1. Ziņas par Talsu novada pašvaldību**

|  |  |
| --- | --- |
| Pašvaldības nosaukums | Talsu novada pašvaldība |
| Pašvaldības juridiskā adrese | Kareivju iela 7, Talsi,  Talsu nov., LV-3201 |
| Nodokļa maksātāja reģ.Nr. | 90009113532 |
| PVN maksātāja reģ.Nr. | LV90009113532 |
| Finanšu gads | 2020.gada 1.janvāris – 2020.gada 31.decembris |
| Dome | 17 deputāti |
| Domes priekšsēdētājs | Dainis Karols, līdz 14.05.2020.  Sandra Pētersone, no 13.07.2020. |
| Domes priekšsēdētāja vietnieki | Normunds Tropiņš, vietnieks  Dainis Karols, vietnieks no 13.07.2020.  Andis Astrātovs, vietnieks no 13.07.2020. |
| Izpilddirektors | Inguna Kaļinka, izpilddirektora pienākumu izpildītāja līdz 30.04.2020.  Ieva Krēķe, izpilddirektora pienākumu izpildītāja no 03.06.2020.  Ieva Krēķe, no 13.07.2020. |
| Teritorijas lielums | 1763 km² |
| Iedzīvotāju skaits novadā (2020.gada 1.janvāris) | 29 936 |
| Administratīvais centrs | Talsu pilsēta |



Talsu novads izveidots teritoriālās reformas rezultātā 2009.gada 1.jūlijā. Talsu novada teritoriju veido četras pilsētas – Talsi, Sabile, Stende un Valdemārpils, un 14 pagasti – Abavas pagasts, Ārlavas pagasts, Balgales pagasts, Ģibuļu pagasts, Īves pagasts, Ķūļciema pagasts, Laidzes pagasts, Laucienes pagasts, Lībagu pagasts, Lubes pagasts, Strazdes pagasts, Valdgales pagasts, Vandzenes pagasts un Virbu pagasts.

Talsu novads atrodas Latvijas ziemeļrietumu daļā. Talsu novads robežojas ziemeļos ar Dundagas novadu, ziemeļaustrumos ar Rojas novadu, austrumos ar Mērsraga novadu, austrumos un dienvidaustrumos ar Tukuma novadu, dienvidos ar Kandavas novadu, dienvidrietumos ar Kuldīgas novadu, rietumos ar Ventspils novadu.

Novadu šķērso valsts autoceļš Rīga–Ventspils (A10), reģionālie ceļi Talsi–Dundaga–Mazirbe (P125), Valdgale–Roja (P126), Talsi–Upesgrīva (P127), Sloka–Talsi (P128), Talsu apvedceļš (P129), Talsi–Stende–Kuldīga (P120). Novada teritoriju šķērso dzelzceļš Rīga–Ventspils.

*1.attēls* Talsu novada pašvaldības teritoriālais iedalījums

**Iedzīvotāju sadalījums pa Talsu novada administratīvajām teritorijām**

|  |  |  |  |  |
| --- | --- | --- | --- | --- |
| Teritoriālā vienība | Platība km² | Iedzīvotāju skaits  (01.01.2019.)\* | Iedzīvotāju skaits  (01.01.2020.)\* | Iedzīvotāju skaita izmaiņas |
| **Sabiles pilsēta** | 7,8 | 1528 | 1508 | -20 |
| **Stendes pilsēta** | 4,33 | 1728 | 1679 | -49 |
| **Talsu pilsēta** | 4,8 | 9937 | 9810 | -127 |
| **Valdemārpils pilsēta** | 3,06 | 1303 | 1305 | +2 |
| **Abavas pagasts** | 160,1 | 1121 | 1087 | -34 |
| **Ārlavas pagasts** | 134,5 | 882 | 855 | -27 |
| **Balgales pagasts** | 74,8 | 837 | 820 | -17 |
| **Ģibuļu pagasts** | 320,2 | 2303 | 2309 | +6 |
| **Īves pagasts** | 70,7 | 450 | 435 | -15 |
| **Ķūļciema pagasts** | 67,7 | 353 | 352 | -1 |
| **Laidzes pagasts** | 74,1 | 1799 | 1800 | +1 |
| **Laucienes pagasts** | 180,3 | 1579 | 1604 | +25 |
| **Lībagu pagasts** | 143,9 | 1960 | 1946 | -14 |
| **Lubes pagasts** | 83,4 | 465 | 450 | -15 |
| **Strazdes pagasts** | 42,3 | 376 | 366 | -10 |
| **Valdgales pagasts** | 205,3 | 1249 | 1233 | -16 |
| **Vandzenes pagasts** | 145,9 | 1634 | 1588 | -46 |
| **Virbu pagasts** | 39,6 | 817 | 789 | -28 |
|  | 1763 | 30 321 | 29 936 | -385 |

\*Pilsonības un migrācijas lietu pārvaldes dati

Talsu novadā uz 2020.gada 1.janvāri ir 29 936 iedzīvotāji. Salīdzinot ar 2019.gada 1.janvāri, kad Talsu novadā iedzīvotāju skaits bija 30 321, iedzīvotāju skaits ir samazinājies par 385.

**1.2. Talsu novada domes deputāti, pastāvīgās komitejas un komisijas**

Pašvaldības iedzīvotāju pārstāvību nodrošina viņu ievēlēts pašvaldības lēmējorgāns – Talsu novada dome (turpmāk – Dome). Dome atbilstoši Republikas pilsētas domes un novada domes vēlēšanu likuma 2.panta pirmajai daļai sastāv no 17 deputātiem, kuri ievēlēti no šādām politiskajām partijām:

|  |  |  |
| --- | --- | --- |
| **Ievēlēts no politiskās partijas** | **Vārds, uzvārds** | **Piezīmes** |
| **“Talsu novada attīstībai”** | Oļegs Solovjovs  Andis Astrātovs  Gerda Zeberiņa  Ģirts Kalnbirze  Normunds Krūze | līdz 30.04.2020.  no 14.05.2020. |
| **“Mēs** – **Talsiem un novadam”** | Edgars Zelderis  Ilva Norenberga  Lauris Pīlēģis  Kalvis Kalniņš | līdz 28.05.2020.  no 11.06.2020. |
| **“LATVIJAS ZEMNIEKU SAVIENĪBA”** | Dainis Karols  Miervaldis Krotovs |  |
| **Latvijas Zaļā partija** | Alfons Spēks  Tabita Kalniņa |  |
| **Vienotība** | Normunds Tropiņš  Edmunds Demiters |  |
| **Nacionālā apvienība “Visu Latvijai”** – **“Tēvzemei un Brīvībai”/LNNK”** | Gundars Sebris  Sandra Pētersone |  |
| **Latvijas Reģionu Apvienība** | Daiga Feldmane |  |
| **Jaunā konservatīvā partija** | Inga Gluzda |  |

2020.gadā tika sasauktas 28 domes sēdes, kurās pieņemti 615 lēmumi. Salīdzinot ar 2019.gadu – 26 domes sēdēs pieņemti 736 lēmumi.

*2.attēls* Domes darbība 2020.gadā

Lai nodrošinātu Domes darbību un izstrādātu lēmumprojektus, deputāti strādā četrās pastāvīgajās komitejās. 2020.gadā notikušas 17 Sociālo un veselības jautājumu komitejas sēdes, 19 Izglītības, kultūras un sporta komitejas sēdes, 18 Tautsaimniecības komitejas sēdes un 19 Finanšu komitejas sēdes.

*3.attēls* Domes pastāvīgās komitejas

Lai nodrošinātu atsevišķu pašvaldības funkciju pildīšanu un sabiedrības līdzdalību lēmumu pieņemšanas procesos, kā arī lai noskaidrotu iedzīvotāju viedokli, Dome izveido pastāvīgās komisijas un padomes, kurās tiek iekļauti Domes deputāti un Talsu novada pašvaldības iedzīvotāji. Šo komisiju un padomju izveidošanas nepieciešamību nosaka normatīvie akti vai Domes lēmumi. 2020.gadā Dome no deputātiem un Talsu novada pašvaldības iedzīvotājiem ir izveidojusi šādas pastāvīgās komisijas un padomes:

* Administratīvo komisiju;
* Licencēšanas komisiju;
* Dzīvokļu komisiju;
* Dzīvojamo māju privatizācijas komisiju;
* Objektu privatizācijas un īpašuma atsavināšanas komisiju;
* Iepirkuma komisiju;
* Pasažieru pārvadājumu un ceļu apsaimniekošanas komisiju;
* Talsu sadarbības teritorijas civilās aizsardzības komisiju;
* Sabiedriskās kārtības komisiju;
* Zaļumsaimniecības komisiju;
* Pedagoģiski medicīnisko komisiju;
* Interešu izglītības programmu vērtēšanas un mērķdotācijas sadales komisiju;
* Komisiju materiālu izskatīšanai par nacionālās pretošanās kustības dalībnieka statusa piešķiršanu;
* Komisiju pilsoņiem nepamatoti atsavinātās mantas vērtības noteikšanai;
* Talsu novada jaunatnes lietu konsultatīvo padomi;
* Ētikas komisiju;
* Komisiju lēmumu pieņemšanai par lauksaimniecības zemes iegūšanu īpašumā;
* Talsu novada medību koordinācijas komisiju;
* Pieteikumu nometņu organizēšanai izvērtēšanas komisiju;
* Apbalvojumu izvērtēšanas komisiju;
* Sporta komisiju;
* Talsu novada pašvaldības Sadarbības grupu bērnu tiesību aizsardzībā;
* Konkursa “Izcilākie Talsu novada izglītojamie un pedagogi vispārējās, profesionālās, profesionālās ievirzes un interešu izglītībā” vērtēšanas komisiju;
* Komisiju par Talsu novada pašvaldības finansiālo atbalstu sportistiem un sporta komandām;
* Kultūras un tūrisma projektu finansēšanas konkursa projektu vērtēšanas komisiju;
* Mantas iznomāšanas komisiju;
* Stipendiju piešķiršanas komisiju;
* Talsu reģionālā biznesa inkubatora konsultatīvo komisiju;
* Konkursa “Priekšlaicīgas mācību pārtraukšanas riska jauniešu iesaiste jaunatnes iniciatīvu projektos” iesniegumu vērtēšanas un finansējuma piešķiršanas komisiju;
* Konkursa “Radi Talsu novadam!” vērtēšanas komisiju;
* Konkursa “Ziemassvētku skatlogs Talsu novada pilsētās” vērtēšanas komisiju;
* Konkursa “Talsu novada uzņēmēju Gada balva” vērtēšanas komisiju;
* Konkursa “Dari Talsu novadam” vērtēšanas komisiju.

**1.3. Pašvaldības funkciju un pakalpojumu nodrošināšana novadā**

Pašvaldības sniegto pakalpojumu pieejamību Pašvaldības teritoriālajās vienībās nodrošina šādas pilsētu un pagastu pārvaldes, kas ir Pašvaldības iestādes:

* Sabiles pilsētas un Abavas pagasta pārvalde Sabilē, kurai ir šādas struktūrvienības:
* Sabiles kultūras nams;
* Sabiles sporta centrs;
* Sabiles bibliotēka;
* Sabiles bērnu bibliotēka;
* Abavas bibliotēka;
* Stendes pilsētas pārvalde Stendē, kurai ir šādas struktūrvienības:
* Stendes tautas nams;
* Stendes bibliotēka;
* Stendes jauniešu centrs;
* Stendes sporta un brīvā laika pavadīšanas centrs;
* Talsu pilsētas pārvalde Talsos, kurai nav struktūrvienību;
* Valdemārpils pilsētas un Ārlavas pagasta pārvalde Valdemārpilī, kurai ir šādas struktūrvienības:

- Valdemārpils bibliotēka;

* Nogales bibliotēka;
* jauniešu iniciatīvu centrs “Sava vieta”;
* tūrisma informācijas centrs;
* Valdemārpils un Lubes kultūras nams;
* Balgales pagasta pārvalde Dursupē, kurai ir šādas struktūrvienības:
* Balgales bibliotēka;
* Balgales sporta un brīvā laika pavadīšanas centrs;
* Ģibuļu pagasta pārvalde Pastendē, kurai ir šādas struktūrvienības:
* Pastendes kultūras nams;
* Spāres muiža;
* Pastendes bibliotēka;
* Spāres bibliotēka;
* Pastendes sporta centrs “Akmeņkaļi”;
* Pastendes brīvā laika pavadīšanas un jauniešu atbalsta centrs;
* Īves pagasta pārvalde Tiņģerē, kurai ir šādas struktūrvienības:
* Īves bibliotēka;
* Tiņģeres muiža;
* Ķūļciema pagasta pārvalde Ķūļciemā, kurai ir šādas struktūrvienības:
* Ķūļciema brīvā laika pavadīšanas centrs;
* Ķūļciema bibliotēka;
* Ārsta palīga kabinets (feldšera punkts);
* Laidzes pagasta pārvalde Laidzē, kurai ir šādas struktūrvienības:
* Laidzes brīvā laika pavadīšanas centrs;
* Laidzes bibliotēka;
* Laucienes pagasta pārvalde Laucienē, kurai ir šādas struktūrvienības:
* Laucienes kultūras nams;
* Laucienes brīvā laika pavadīšanas centrs;
* sporta centrs “Lauciene”;
* Pļavmuižas saieta nams;
* Laucienes bibliotēka;
* Ausekļa bibliotēka;
* Pļavu bibliotēka;
* Lībagu pagasta pārvalde Mundigciemā, kurai ir šādas struktūrvienības:
* Lībagu brīvā laika pavadīšanas centrs;
* Dižstendes bibliotēka;
* Lībagu bibliotēka;
* Lubes pagasta pārvalde Anužos, kurai ir šāda struktūrvienība:
* Lubes bibliotēka;
* Strazdes pagasta pārvalde Strazdē, kurai ir šādas struktūrvienības:
* Strazdes muiža;
* Strazdes bibliotēka;
* Valdgales pagasta pārvalde Pūņās, kurai ir šādas struktūrvienības:
* Valdgales tautas nams;
* Valdgales bibliotēka;
* sporta un interešu centrs;
* Vandzenes pagasta pārvalde Vandzenē, kurai ir šādas struktūrvienības:
* Vandzenes bibliotēka;
* Uguņu bibliotēka;
* Vandzenes tautas nams;
* jauniešu centrs;
* Virbu pagasta pārvalde Virbos, kurai ir šādas struktūrvienības:
* Virbu kultūras nams;
* Virbu bibliotēka;
* Virbu jauniešu centrs.

Lai nodrošinātu Domes pieņemto lēmumu izpildi, kā arī lai nodrošinātu Domes darba organizatorisko un tehnisko apkalpošanu, ir izveidota Pašvaldības centrālā administrācija, kuras struktūru 2020.gadā veido:

* izpilddirektors;
* izpilddirektora vietnieki;
* Attīstības plānošanas un projektu vadības nodaļa;
* biroja administrators;
* Būvvalde;
* Darba aizsardzības nodaļa *(likvidēta ar 24.09.2020. domes lēmumu Nr.458)* ;
* Dzimtsarakstu nodaļa;
* Finanšu un grāmatvedības nodaļa;
* Informācijas tehnoloģiju nodaļa;
* Juridiskā nodaļa;
* Kanceleja;
* Kvalitātes vadības un uzraudzības nodaļa *(izveidota ar 24.09.2020. domes lēmumu Nr.458)*
* Kultūras un sporta attīstības nodaļa;
* Nekustamā īpašuma nodaļa;
* Pašvaldības policija;
* Sabiedrisko attiecību un mārketinga nodaļa;
* Saimnieciskā nodrošinājuma nodaļa (*ar 24.09.2020. domes lēmumu Nr.458 mainīts nosaukums, iepriekš Komunālā nodaļa).*

Pašvaldības centrālās administrācijas vadītājs ir Pašvaldības izpilddirektors, kurš organizē Pašvaldības centrālās administrācijas darbu, atbild par tās lietderību un tiesiskumu, kā arī Pašvaldības nolikumā noteiktajā kārtībā ir atbildīgs par pašvaldības iestāžu un pašvaldības kapitālsabiedrību darbu. Pēc Domes priekšsēdētāja priekšlikuma, Pašvaldības izpilddirektoru amatā ieceļ Dome. Pašvaldības izpilddirektors nodrošina Pašvaldības iestāžu un kapitālsabiedrību darba nepārtrauktību Domes nomaiņas gadījumā.

Pašvaldības institūciju darbības tiesiskuma un lietderības kontroli Pašvaldībā veic iekšējais auditors, kurš pakļauts Talsu novada pašvaldības Kvalitātes vadības un uzraudzības nodaļas vadītājam.

Pašvaldības funkciju nodrošināšanai 2020.gadā Pašvaldībā darbojās šādas pašvaldības iestādes:

* Laidzes pirmsskolas izglītības iestāde “Papardīte”;
* Laucienes pamatskola;
* Laucienes pirmsskolas izglītības iestāde “Bitīte”;
* Lībagu sākumskola;
* pansionāts “Lauciene”;
* Pastendes pamatskola;
* Pastendes pirmsskolas izglītības iestāde “Ķipars”;
* Pūņu pamatskola;
* Sabiles Mūzikas un mākslas skola;
* Sabiles pamatskola;
* Sabiles pirmsskolas izglītības iestāde “Vīnodziņa”;
* Stendes pamatskola;

*4.attēls* Talsu Galvenā bibliotēka

* Talsu 2.vidusskola;
* Talsu Galvenā bibliotēka;
* Talsu Mākslas skola;
* Talsu Mūzikas skola;
* Talsu novada Bāriņtiesa;
* Talsu novada Bērnu un jauniešu centrs;
* Talsu novada Izglītības pārvalde;
* Talsu novada muzejs;
* Talsu novada Sociālais dienests;
* Talsu novada Sporta skola;
* Talsu novada vidusskola *(līdz 31.08.2020. Talsu novada Vakara un neklātienes vidusskola)*;
* Talsu pamatskola;
* Talsu pirmsskolas izglītības iestāde “Pīlādzītis”;
* Talsu pirmsskolas izglītības iestāde “Kastanītis”;
* Talsu pirmsskolas izglītības iestāde “Saulīte”;
* Talsu pirmsskolas izglītības iestāde “Sprīdītis”
* Talsu pirmsskolas izglītības iestāde “Zvaniņš”;
* Talsu sākumskola *(ar 01.09.2020. pievienota Talsu Valsts ģimnāzijai)*;
* Talsu Tautas nams;
* Talsu Valsts ģimnāzija;
* Upesgrīvas pamatskola;
* Valdemārpils Mūzikas un mākslas skola;
* Valdemārpils pirmsskolas izglītības iestāde “Saulstariņš”;
* Valdemārpils vidusskola;
* Vandzenes pamatskola *(likvidēta 31.08.2020.)*;
* Vandzenes pirmsskolas izglītības iestāde “Zīlīte”;
* Virbu sākumskola;
* Talsu novada Vēlēšanu komisija *(darbojas kā pastāvīga pašvaldības iestāde visu attiecīgās domes pilnvaru laiku)*;
* Sabiles mākslas, kultūras un tūrisma centrs *(izveidots ar domes 26.11.2020. lēmumu Nr.538)*.

Pašvaldība ir kapitāldaļu turētāja šādās kapitālsabiedrībās uz 31.12.2020.:

|  |  |  |  |
| --- | --- | --- | --- |
| Uzņēmuma nosaukums | Reģistrācijas Nr. | Ieguldījuma uzskaites vērtība, EUR | Līdzdalība (%) |
| SIA “Talsu ūdens” | 49003000076 | 9 072 649 | 100 |
| SIA “Talsu televīzija” | 40003289155 | 20 711 | 100 |
| SIA “Talsu namsaimnieks” | 41203035896 | 1 340 545 | 100 |
| SIA “Ziemeļkurzemes reģionālā slimnīca” | 40003246194 | 837 939 | 11,03 |
| SIA “Atkritumu apsaimniekošanas sabiedrība “Piejūra”” | 40003525848 | 580 607 | 23,22 |
| **Kopā** | **x** | 11 852 451 | x |

2020.gadā Pašvaldība ir dalībnieks šādās biedrībās (nodibinājumos):

* biedrībā “Latvijas Pašvaldību savienība”;
* biedrībā “Talsu hokeja klubs”;
* sporta un atpūtas biedrībā “Usma”;
* Talsu Komersantu klubā;
* biedrībā “Latvijas pašvaldību mācību centrs”;
* biedrībā “Talsu rajona partnerība”;
* biedrībā “Latvijas Piļu un muižu asociācija”;
* Latvijas Pašvaldību Izpilddirektoru asociācijā;
* biedrībā “Reģionālo attīstības centru apvienība”;
* biedrībā “Ziemeļkurzemes biznesa asociācija”;
* biedrībā “Pedvāle”;
* biedrībā “Usmas krasts”;
* meža īpašnieku biedrībā “Meža konsultants”;
* biedrībā “Latvijas Florbola savienība”;
* biedrībā “Latvijas Hokeja Federācija”;
* biedrībā “Latvijas Riteņbraukšanas federācija”;
* biedrībā “Latvijas Vieglatlētikas savienība”.

**1.4. Talsu novada pašvaldības darbības mērķi un prioritātes**

Pašvaldības stratēģiskie mērķi un prioritātes[[1]](#footnote-1):

**1.prioritāte** – sociālais aspekts – iedzīvotāji. Stratēģiskais mērķis – izglītota, radoša un pilsoniski aktīva, veselīga, ģimeniska un pārtikusi sabiedrība;

**2.prioritāte** – ekonomiskais aspekts – ekonomika. Stratēģiskais mērķis – vides resursos balstīta progresīva un attīstīta daudznozaru ekonomika;

**3.prioritāte** – vides aspekts – unikalitāte. Stratēģiskais mērķis – Talsu pilsētas izcilība, novada nozīmība un atpazīstamība – novada svītrkods;

**4.prioritāte** – pārvaldība. Stratēģiskais mērķis – iedzīvotājiem tuva pašvaldība, stipra efektīva pārvaldība.

**1.5. Talsu novada pašvaldības personālsastāvs**

|  |  |  |  |  |  |  |  |
| --- | --- | --- | --- | --- | --- | --- | --- |
| **N.** | **Iestādes** | | Uz 31.12.2019. | | | Uz 31.12.2020. | |
| **p.k.** | | **nosaukums** | Amata vietu skaits | **Darbinieku skaits** | Amata vietu skaits | | **Darbinieku skaits** |
| 1 | | 2 | 3 | 4 | 5 | | 6 |
| 1. | | Talsu novada pašvaldības Centrālā administrācija | 118 | 111 | 132 | | 125 |
| 2. | | **Pilsētu un pagastu pārvaldes** |  |  |  | |  |
| 3. | | Sabiles pilsētas un Abavas pagasta pārvalde | 53 | 47 | 60 | | 54 |
| 4. | | Stendes pilsētas pārvalde | 25 | 25 | 37 | | 37 |
| 5. | | Talsu pilsētas pārvalde | 2 | 4 | 2 | | 2 |
| 6. | | Valdemārpils pilsētas un Ārlavas pagasta pārvalde | 38,95 | 42 | 38,95 | | 41 |
| 7. | | Balgales pagasta pārvalde | 24 | 24 | 24 | | 24 |
| 8. | | Ģibuļu pagasta pārvalde | 57,55 | 54 | 58,8 | | 53 |
| 9. | | Īves pagasta pārvalde | 8 | 8 | 15 | | 13 |
| 10. | | Ķūļciema pagasta pārvalde | 10 | 9 | 10 | | 9 |
| 11. | | Laidzes pagasta pārvalde | 17 | 14 | 15 | | 12 |
| 12. | | Laucienes pagasta pārvalde | 32 | 33 | 33 | | 31 |
| 13. | | Lībagu pagasta pārvalde | 20,9 | 27 | 21,65 | | 26 |
| 14. | | Lubes pagasta pārvalde | 8 | 6 | 5 | | 6 |
| 15. | | Strazdes pagasta pārvalde | 23 | 22 | 22 | | 21 |
| 16. | | Valdgales pagasta pārvalde | 21 | 15 | 19 | | 11,4 |
| 17. | | Vandzenes pagasta pārvalde | 23,5 | 28 | 26 | | 35 |
| 18. | | Virbu pagasta pārvalde | 23 | 21 | 20 | | 17 |
| 19. | | *Kopējais skaits pilsētu un pagastu pārvaldēs* | 386,90 | 379 | 407,40 | | 392,40 |
| 20. | | **Pašvaldības iestādes** |  |  |  | |  |
| 21. | | Talsu novada Izglītības pārvalde | 7,3 | 26 | 7,25 | | 6 |
| 22. | | Talsu novada Bērnu un jauniešu centrs | 20,567 | 36 | 19,499 | | 38 |
| 23. | | Talsu novada Sporta skola | 54 | 54 | 54 | | 55 |
| 24. | | Talsu novada Sociālais dienests | 51,4 | 50 | 51,4 | | 50 |
| 25. | | Talsu novada Bāriņtiesa | 11 | 11 | 11 | | 11 |
| 26. | | Pansionāts “Lauciene” | 93,15 | 106 | 100,2 | | 102 |
| 27. | | Talsu novada muzejs | 23 | 24 | 22 | | 23 |
| 28. | | Talsu Galvenā bibliotēka | 25 | 22 | 23 | | 23 |
| 29. | | Talsu Tautas nams | 30 | 30 | 28 | | 28 |
| 30. | | *Kopējais skaits pašvaldības iestādēs* | 315,417 | 359 | 316,349 | | 336 |
| 31. | | **Pirmsskolas izglītības iestādes** |  |  |  | |  |
| 32. | | Laidzes pirmsskolas izglītības iestāde “Papardīte” | 21 | 19 | 22 | | 20 |
| 33. | | Laucienes pirmsskolas izglītības iestāde ”Bitīte” | 18 | 19 | 20 | | 20 |
| 34. | | Pastendes pirmsskolas izglītības iestāde “Ķipars” | 31,074 | 40 | 36,639 | | 42 |
| 35. | | Sabiles pirmsskolas izglītības iestāde “Vīnodziņa” | 26 | 27 | 26 | | 27 |
| 36. | | Talsu pirmsskolas izglītības “Kastanītis” | 38,51 | 42 | 39,349 | | 42 |
| 37. | | Talsu pirmsskolas izglītības iestāde “Pīlādzītis” | 46 | 46 | 48,5 | | 48,5 |
| 38. | | Talsu pirmsskolas izglītības iestāde “Saulīte” | 36 | 36 | 36 | | 36 |
| 39. | | Talsu pirmsskolas izglītības iestāde “Sprīdītis” | 52 | 52 | 52 | | 52 |
| 40. | | Talsu pirmsskolas izglītības iestāde “Zvaniņš” | 18 | 36 | 18 | | 34 |
| 41. | | Valdemārpils pirmsskolas izglītības iestāde “Saulstariņš” | 34 | 34 | 33,71 | | 33 |
| 42. | | Vandzenes pirmsskolas izglītības iestāde “Zīlīte” | 23,059 | 24 | 25,75 | | 25 |
| 43. | | *Kopējais skaits pirmsskolas izglītības iestādēs* | 343,643 | 375 | 357,948 | | 379,50 |
| 44. | | **Izglītības iestādes** |  |  |  | |  |
| 45. | | Lībagu sākumskola | 35 | 37 | 38 | | 39 |
| 46. | | Talsu sākumskola\* | 43,06 | 50 | - | | - |
| 47. | | Upesgrīvas pamatskola | 45,851 | 54 | 45,955 | | 51 |
| 48. | | Laucienes pamatskola un filiāle | 27 | 43 | 28 | | 39 |
| 49. | | Pastendes pamatskola | 24,646 | 33 | 29,688 | | 32 |
| 50. | | Pūņu pamatskola | 36,386 | 41 | 35,556 | | 41 |
| 51. | | Sabiles pamatskola | 27,66 | 33 | 28,26 | | 34 |
| 52. | | Stendes pamatskola | 51 | 42 | 53 | | 43 |
| 53. | | Talsu pamatskola | 41,48 | 57 | 41,13 | | 57 |
| 54. | | Vandzenes pamatskola\* | 19,748 | 33 | - | | - |
| 55. | | Virbu pamatskola/sākumskola | 35 | 31 | 26 | | 26 |
| 56. | | Talsu Valsts ģimnāzija | 49,67 | 65 | 82,21 | | 95 |
| 57. | | Talsu 2.vidusskola un filiāle | 102,64 | 101 | 103,91 | | 104 |
| 58. | | Talsu novada vidusskola | 21,616 | 27 | 18,025 | | 25 |
| 59. | | Valdemārpils vidusskola | 53,28 | 60 | 49,536 | | 56 |
| 60. | | *Kopējais skaits izglītības iestādēs* | 614,037 | 707 | 579,27 | | 642 |
| 61. | | **Mūzikas un mākslas skolas** |  |  |  | |  |
| 62. | | Sabiles mūzikas un mākslas skola | 3,59 | 12 | 3,59 | | 12 |
| 63. | | Talsu mākslas skola | 6,852 | 10 | 6.849 | | 10 |
| 64. | | Talsu mūzikas skola | 27,59 | 26 | 27,25 | | 26 |
| 65. | | Valdemārpils mūzikas un mākslas skola | 5,34 | 14 | 5,34 | | 14 |
| 66. | | *Kopējais skaits mūzikas un mākslas skolās* | 43,372 | 62 | 43,03 | | 62 |
| 67. | | **Kopējais skaits Talsu novada pašvaldībā** | **1821,369** | **1993** | **1835,997** | | **1936,90** |

* *\* Likvidēts*

**Talsu novada pašvaldībā kopā:**

Likvidēto amata vietu skaits 2020.gadā – 31 amata vieta.

Jaunizveidoto amata vietu skaits 2020.gadā – 64,25 amata vietas.

Organizēto konkursu skaits vakantajiem amatiem 2020.gadā – 77 konkursi.

(Informāciju pēc iestāžu vadītāju iesniegtajiem datiem apkopoja Talsu novada pašvaldības Juridiskās nodaļas Personāla daļas vadītāja E.Zolneroviča, tālr. 28639664.)

**Talsu novada pašvaldības centrālās administrācijas darbinieku vecuma struktūra:**

* 20-29 gadi – 9,52 %
* 30-39 gadi – 24,6 %
* 40-49 gadi – 24,6 %
* 50-59 gadi – 23,82 %
* 60-69 gadi – 16,67 %
* 70-79 gadi – 0,79 %

**Talsu novada pašvaldības centrālās administrācijas darbinieku sadalījums pēc izglītības pakāpēm:**

* Maģistra diploms – 22,23 %
* Bakalaura vai II līmeņa profesionālā augstākā izglītība – 41,27 %
* I līmeņa augstākā izglītība – 18,25 %
* Cita izglītība (vidējā, vidējā profesionālā u.c.) – 18,25 %

# 2. FINANŠU RESURSI

**2.1. Talsu novada pašvaldības budžeta izpilde 2019. un 2020.gadā, 2021.gada budžeta plāns**

|  |  |  |  |  |  |
| --- | --- | --- | --- | --- | --- |
| **Finansiālie rādītāji** | **Budžeta izpilde iepriekšējā pārskata periodā (2019.g.)** | **Apstiprināts 2020.gada plāns** | **2020.gada plāns ar izmaiņām** | **Faktiskā izpilde (2020.g.)** | **Apstiprināts 2021.gadam** |
| **Kopā** | **40 310 671** | **32 135 136** | **38 416 018** | **39 286 420** | **31 884 529** |
| Nodokļu ieņēmumi | 18 043 286 | 16 151 707 | 16 466 707 | 17 025 762 | 15 606 526 |
| Nenodokļu ieņēmumi | 278 514 | 63 000 | 68 454 | 162 508 | 63 000 |
| Maksas pakalpojumi un citi pašu ieņēmumi | 2 032 084 | 1 540 400 | 1 688 663 | 1 682 006 | 1 575 000 |
| Ārvalstu finanšu palīdzība | 0 |  | 0 | 0 |  |
| Dotācijas, transferti | 19 956 787 | 14 380 029 | 20 192 194 | 20 416 144 | 14 640 003 |
|  |  |  |  |  |  |
| **Izdevumi kopā** | **40 577 334** | **37 072 577** | **42 808 021** | **35 928 644** | **39 778 009** |
| Vispārējie vadības dienesti | 2 615 988 | 2 807 120 | 2 828 470 | 2 511 397 | 3 047 498 |
| Aizsardzība | 0 | 0 | 0 | 0 | 0 |
| Sabiedriskā kārtība un drošība | 345 201 | 363 860 | 374 623 | 341 432 | 364 936 |
| Ekonomiskā darbība | 942 697 | 2 146 118 | 1 873 026 | 1 252 790 | 2 210 329 |
| Vides aizsardzība | 2 139 543 | 2 508 902 | 2 718 684 | 2 225 400 | 2 593 154 |
| Teritoriju un mājokļu apsaimniekošana | 7 049 570 | 5 409 602 | 7 057 989 | 5 252 666 | 6 016 821 |
| Veselība | 63 400 | 82 989 | 48 942 | 48 045 | 48 916 |
| Atpūta, kultūra un reliģija | 6 642 021 | 4 196 382 | 4 233 682 | 3 684 154 | 4 475 883 |
| Izglītība | 16 840 831 | 15 094 550 | 18 675 586 | 16 564 389 | 16 591 451 |
| Sociālā aizsardzība | 3 938 083 | 4 463 054 | 4 997 019 | 4 048 371 | 4 429 021 |
|  |  |  |  |  |  |
| **Izdevumi** | **40 577 334** | **37 702 577** | **42 808 021** | **35 928 644** | **39 778 009** |
| Uzturēšanas izdevumi | 30 894 931 | 31 643 475 | 33 431 707 | 29 825 143 | 33 171 164 |
| Kārtējie izdevumi | 29 585 095 | 28 798 487 | 31 046 973 | 28 108 829 | 30 531 997 |
| Procentu izdevumi |  | 700 000 | 4000 | 2884 | 40 000 |
| Subsīdijas dotācijas un sociālie pabalsti | 1 309 836 | 2 144 988 | 2 380 734 | 1 713 430 | 2 240 276 |
| Kārtējie maksājumi Eiropas Kopienas budžetā un starptautiskā sadarbība |  |  |  |  |  |
| Uzturēšanas izdevumu transferti | 360 563 | 354 700 | 358 836 | 316 226 | 358 891 |
| Izdevumi kapitālieguldījumiem | 9 304 348 | 5 704 402 | 9 017 478 | 5 787 275 | 6 606 845 |
| Pārējie izdevumi | 17 492 |  |  |  |  |
|  |  |  |  |  |  |
| **Ziedojumi un dāvinājumi** |  |  |  |  |  |
| Ieņēmumi | 3930 |  | 8173 | 8173 |  |
| Izdevumi | 5552 |  | 8016 | 8016 |  |

**2020.gada pamatbudžeta faktiskā izpilde**

2020.gadā Pašvaldības pamatbudžeta ieņēmumi veido 39 286 420 EUR. Lielāko ieņēmumu daļu Pašvaldības budžetā veido iedzīvotāju ienākuma nodoklis (turpmāk – IIN). 2020.gadā IIN 14 602 932 EUR, kas veido 37% no visiem budžeta ieņēmumiem. Dotācija no pašvaldību izlīdzināšanas fonda veido 21% jeb 8 329 103 EUR no Pašvaldības 2020.gada pamatbudžeta. Nekustamā īpašuma nodokļa par zemi īpatsvars 2020.gada pamatbudžeta ieņēmumos ir 4% jeb 1 505 559 EUR. Nekustamā īpašuma nodokļa par ēkām un būvēm īpatsvars 2020.gada pamatbudžeta ieņēmumos 1% jeb 502 886 EUR. Citi ieņēmumu veidi 2020.gada pamatbudžetā: azartspēļu nodoklis 24 675 EUR; nenodokļu ieņēmumi: procentu maksājumi par kontu atlikumiem, pašvaldības nodevas, valsts nodevas, naudas sodi un sankcijas, pārējie nenodokļu ieņēmumi – 162 508 EUR. Ieņēmumi no maksas pakalpojumiem 2020.gadā ir 1 819 684 EUR apmērā. Valsts un pašvaldības budžeta transferti, atskaitot dotāciju no pašvaldību finanšu izlīdzināšanas fonda, veido 31% jeb 12 086 841 EUR no 2020.gada Pašvaldības budžeta ieņēmumu daļas.

*5.attēls* 2020.gada izdevumi atbilstošo funkcionālajām kategorijām

**Izpildvaras izdevumu īpatsvars** 2020.gada budžetā ir 7% jeb 2 807 120 EUR. Šajos izdevumos ietilpst atalgojums un sociālās apdrošināšanas iemaksas Domes priekšsēdētājam, priekšsēdētāja vietniekiem, Domes deputātiem, visiem Domes izveidoto komisiju locekļiem, centrālās administrācijas darbiniekiem, Pašvaldības pilsētu un pagastu pārvalžu darbiniekiem, pabalsti bijušajiem domju un padomju priekšsēdētājiem.

**Sabiedriskā kārtība un drošība**. Šajā izdevumu kategorijā finansējums izlietots pašvaldības policijas uzturēšanai, Talsu sadarbības teritorijas civilās aizsardzības komisijas un ugunsdzēsēju komandu darbības nodrošināšanai Laucienes, Valdgales un Virbu pārvaldēs. Šo izdevumu īpatsvars 2020.gada pamatbudžetā – 1% jeb 363 860 EUR apmērā.

**Ekonomiskās darbības izdevumiem** 2020.gadā Pašvaldība izlietojusi 6% jeb 2 146 118 EUR no visiem pamatbudžeta izdevumiem. Šajā izdevumu kategorijā finansējums izlietots Pašvaldības tīmekļvietnes uzturēšanai, informatīvā izdevuma “Talsu Novada Ziņas” iespiešanai un izplatīšanai, līdzfinansējums biedrību projektiem u.c.

**Vides aizsardzības un pašvaldības teritoriju un mājokļu apsaimniekošanas izdevumiem** 2020.gada Pašvaldības pamatbudžetā izlietoti 7 918 504 EUR, tai skaitā vides aizsardzībai 2 508 902 EUR jeb 7% no visiem pamatbudžeta izdevumiem, teritoriju un mājokļu apsaimniekošanai 5 409 602 EUR jeb 15% no visiem izdevumiem. Šajā izdevumu kategorijā finanšu līdzekļi izlietoti ikdienas darbiem – ielu apgaismošanai, ūdensapgādei, kanalizācijai, siltumsaimniecībai, teritorijas apkošanai, apzaļumošanai, atkritumu savākšanai, dzīvnieku aizsardzības pasākumu veikšanai.

**Veselības pasākumu izdevumi** 2020.gadā izlietoti 82 989 EUR jeb 0,2 % no Pašvaldības budžeta kopējiem izdevumiem. Šajā izdevumu kategorijā ir dotācija SIA “Ziemeļkurzemes reģionālā slimnīca” Talsu filiālei un Ķūļciema feldšeru punkta uzturēšanas līdzekļi.

**Atpūtas un kultūras izdevumu īpatsvars** 2020.gada Pašvaldības pamatbudžetā 11% jeb 4 196 382 EUR no visiem izdevumiem. Šajā budžeta kategorijā izdevumi izlietoti kultūras, atpūtas un sporta pasākumiem.

**Izglītības izdevumu īpatsvars** 2020.gada Pašvaldības pamatbudžetā ir 41% jeb 15 094 550 EUR. Šī izdevumu kategorija ir vislielākā budžeta izdevumu daļā, kurā izdevumi izlietoti pirmsskolas izglītības iestāžu un vispārizglītojošo skolu uzturēšanai, interešu un profesionālās ievirzes izglītības nodrošināšanai, savstarpējiem norēķiniem ar citām pašvaldībām izglītības jomā, kā arī skolēnu transporta izdevumu segšanai, stipendiju piešķiršanai.

**Sociālās aizsardzības izdevumu īpatsvars** 2020.gada budžetā ir 12% jeb 4 463 054 EUR. Šajā izdevumu kategorijā finansējums izlietots Talsu novada Sociālā dienesta, Talsu novada bāriņtiesas, pansionāta “Lauciene” darbības nodrošināšanai.

**2.2. Talsu novada pašvaldības nekustamā īpašuma novērtējums 2019. un 2020.gadā**

|  |  |  |
| --- | --- | --- |
| Posteņa nosaukums | Bilances vērtība 31.12.2019. | Bilances vērtība 31.12.2020. |
| Zeme, ēkas un būves, tai skaitā: |  |  |
| Dzīvojamās ēkas | 741 608 | 458 369 |
| Nedzīvojamās ēkas | 24 318 537 | 24 533 224 |
| Transporta būves | 15 141 803 | 14 675 618 |
| Zeme zem ēkām un būvēm | 1 989 723 | 1 786 323 |
| Kultivētā zeme | 297 636 | 112 549 |
| Atpūtai un izklaidei izmantojamā zeme | 187 598 | 182 618 |
| Pārējā zeme | 2 783 507 | 2 499 653 |
| Inženierbūves | 8 156 090 | 7 794 560 |
| Pārējais nekustamais īpašums | 3 207 148 | 2 916 760 |
| Kopā | 56 823 650 | 54 959 674 |

**2.3. Talsu novada pašvaldības pašu kapitāla izmaiņas 2020.gadā**

|  |  |  |  |
| --- | --- | --- | --- |
| Nosaukums | Pārskata perioda sākumā EUR | Budžeta izpildes rezultāts (+/-) | Pārskata perioda beigās, EUR |
| Pašu kapitāls | 72 969 777 | 3 170 780 | 76 140 557 |
| Kopā | 71 726 921 | 3 170 780 | 74 897 701 |

**2.4. Talsu novada pašvaldības saistību un galvojumu apjoms 2018., 2019. un 2020.gadā**

|  |  |  |  |
| --- | --- | --- | --- |
|  | Atlikums uz 31.12.2018. | Atlikums uz 31.12.2019. | Atlikums uz 31.12.2020. |
| Aizņēmumu apjoms | 17 271 297 | 15 223 919 | 1 791 960 |
| Galvojumu apjoms | 3 213 963 | 2 654 754 | 2 469 979 |

**2.5. Saņemtie ziedojumi, dāvinājumi 2020.gadā**

|  |  |  |
| --- | --- | --- |
| Ziedotājs, dāvinātājs | Ziedojuma, dāvinājuma mērķis | Summa, EUR |
| Latvijas Nacionālā bibliotēka | Izdevumi Talsu novada bibliotēkām | 2989 |
| AS “SEB banka” | Ķūļciema brīvā laika pavadīšanas centra pasākumam "Satiekas kaimiņi" | 120 |
| Biedrība “Latvijas Sarkanais Krusts” | Metāla gulta un matracis | 1450 |
| Latvijas Nacionālā bibliotēka | Grāmatas Talsu novada bibliotēkām | 3420,37 |
| AS “Printful Latvia” | Futbola galds bērnu brīvā laika pavadīšanas nodrošināšanai | 404,6 |
| SIA “Priedes AG” | 5 portatīvie datori un 1 printeris Laucienes pamatskolai | 3320 |

**2.6. Finanšu līdzekļu piešķiršana biedrībām, nodibinājumiem 2020.gadā**

|  |  |  |  |
| --- | --- | --- | --- |
| **Biedrības/nodibinājuma nosaukums** | **Finansējuma mērķis** | **Summa, EUR** | **Pamatojums** |
| Biedrība “Orientēšanās klubs “Ziemeļkurzeme”” | Orientēšanās sporta seriāla “ZIG-ZAG” organizēšanai no 2020.gada aprīļa līdz septembrim | 200 | 12.03.2020. TND lēmums Nr.133 |
| Biedrība “Latvijas Orientēšanās Federācija” | “Latvijas Orientēšanās nakts” Talsu posma organizēšanai 2020.gada 25.septembrī | 250 | 12.03.2020. TND lēmums Nr.134 |
| Biedrība “Latvijas Orientēšanās Federācija” | Latvijas Orientēšanās čempionāta maratona organizēšanai 2020.gada 13.septembrī | 1255 | 12.03.2020. TND lēmums Nr.135 |
| Nodibinājums “Ģimeņu un bērnu attīstības centrs “Brīnumiņš”” | Līdzfinansējums projekta “Rotaļas dabā” īstenošanai | 1326,23 | 28.05.2020. TND lēmums Nr.212 |
| Biedrība “Talsu futbols” | Dalībai LTFA 1.līgas 2019/2020 čempionātā telpu futbolā | 1500 | 25.06.2020. TND lēmums Nr.252 |
| Biedrība “Basketbola klubs Talsi” | Līdzfinansējums nometnei 12-15 gadu veciem jauniešiem “Sporto pakalnos!” | 1435,09 | 25.06.2020. lēmums Nr.254 |
| Biedrība “Basketbola klubs Talsi” | Līdzfinansējums nometnei 8-11 gadu veciem jauniešiem “Sporto pakalnos!” | 1914,91 | 25.06.2020. lēmums Nr.255 |
| Nodibinājums “Talsu sieviešu un krīžu centrs” | Līdzfinansējums diennakts nometnei “Izejam dabā” 8-13 gadus veciem jauniešiem | 1512,04 | 25.06.2020. lēmums Nr.256 |
| Nodibinājums “Ģimeņu un bērnu attīstības centrs “Brīnumiņš”” | Līdzfinansējums diennakts nometnei “Atpūtusies ģimene - laimīga ģimene” 5-18 gadus veciem jauniešiem | 900 | 25.06.2020. lēmums Nr.257 |
| Mednieku biedrība “Ģibzde” | Līdzfinansējums mednieku mājas būvniecībai | 5000 | 30.07.2020. TND lēmums Nr.326 |
| Biedrība “Aleksandra Pelēča lasītava” | Finansējums projektam Žaņa Sūniņa grāmatas “Zelta putns izdošana” | 1000 | 24.09.2020. lēmums Nr.421 |
| Biedrība “Talsu fotoklubs” | Finansējums projektam “Izstāde/instalācija MARGINĀLIJAS” | 1000 | 24.09.2020. lēmums Nr.421 |
| Biedrība “Sieviešu klubs “Sniedzes”” | Finansējums projektam “Strazdes mūru Baltās dāmas stāsts” | 998,25 | 24.09.2020. lēmums Nr.421 |
| Biedrība “Talsu Komersantu klubs” | Līdzfinansējums projektam “Izglītības atbalsts novada attīstībai” | 550 | 26.11.2020. TND lēmums Nr.540 |
| Sporta Biedrība “Talsu hokeja klubs” | Līdzfinansējums projektam “Talsu hokeja kluba ledus laukuma apgaismojuma pārbūve” | 2478,32 | 26.11.2020. TND lēmums Nr.541 |
| Biedrība “Jātnieku sporta klubs “Potenciāls”” | Līdzfinansējums projektam “Biroja moduļa iegāde jaunu iespēju radīšanai JSK “Potenciāls”” | 706,64 | 26.11.2020. TDP lēmums Nr.542 |

# 3. PAŠVALDĪBAS DARBĪBAS REZULTĀTI

**3.1. Izglītība**

Talsu novada Izglītības pārvalde ir izveidota, lai īstenotu pašvaldībai normatīvajos aktos noteiktās funkcijas. Tā darbojas saskaņā ar Talsu novada domes apstiprinātu iestādes nolikumu (pieņemts 28.11.2019., domes lēmums Nr.678). Pašvaldība 2020.gadā noslēgusi sadarbības līgumus ar Rojas, Dundagas un Mērsraga novadu pašvaldībām, deleģējot Talsu novada Izglītības pārvaldi veikt sadarbības līgumos noteiktās funkcijas.

Talsu novada Izglītības pārvaldes centralizētā grāmatvedība līdz 2019.gada 31.decembrim veica vispārizglītojošo skolu, pirmsskolu, profesionālās ievirzes izglītības iestāžu, Talsu novada Bērnu un jauniešu centra un Strazdes bērnu nama grāmatvedības funkcijas, savukārt ar 01.01.2020. grāmatvedības funkcijas visām izglītības iestādēm un Talsu novada Izglītības pārvaldei veic Talsu novada pašvaldības centralizētā grāmatvedība. Izglītības pārvalde nodrošina valsts mērķdotācijas un dotācijas, kā arī dotācijas mācību grāmatu un mācību līdzekļu iegādei izglītības iestādēm sadale.

2020.gadā tiek turpināta novada izglītības iestāžu 5.-7.klašu skolēnu ēdināšanas izdevumu apmaksa no pašvaldības budžeta līdzekļiem un pirmsskolas izglītības programmu 6gadīgo bērnu ēdināšanas izdevumu apmaksa, kā arī kopīgi ar valsts finansējumu 1.-4.klašu skolēnu ēdināšanas izdevumu apmaksa.

2020.gadā Talsu novada Izglītības pārvalde turpina organizēt savstarpējos norēķinus par izglītības pakalpojumu sniegšanu ar citām pašvaldībām, kā arī divām privātajām izglītības iestādēm – SIA “Talsu Kristīgā skola” un SIA “RTU Inženierzinātņu vidusskola”, nosakot apmaksas summu par katru Talsu novadā deklarēto bērnu, kas mācās šajās privātajās izglītības iestādēs vienlīdzīgu kā savstarpējos norēķinos ar citām pašvaldībām par Talsu pilsētas izglītības iestāžu skolēniem.

Talsu novadā darbojas piecas vidusskolas (tai skaitā privātā izglītības iestāde “Talsu Kristīgā vidusskola”), astoņas (no 01.09.2020. septiņas) pamatskolas, trīs (no 01.09.2020. divas) sākumskolas, Talsu novada Bērnu un jauniešu centrs, privātā interešu izglītības iestāde “Dziesmu skola”, divas mākslas un mūzikas skolas, Talsu Mākslas skola, Talsu Mūzikas skola, Talsu novada Sporta skola, 11 pirmsskolas izglītības iestādes (turpmāk – PII). Piecās vispārizglītojošajās skolās ir pirmsskolas grupas.

2019. un 2020.gadā pieņemti vairāki lēmumi, kuri saistīti ar izmaiņām skolu tīklā 2020.gadā:

* + 27.02.2020. lēmums Nr.84 “Par Talsu sākumskolas un Talsu Valsts ģimnāzijas apvienošanu” – ar 2020.gada 1.septembri pievienot Talsu sākumskolu Talsu Valsts ģimnāzijai;
  + 25.06.2020. lēmums Nr.249 “Par Vandzenes pamatskolas likvidāciju” – 2020.gada 31.augustā likvidēt Vandzenes pamatskolu;
  + īstenots 28.02.2019. pieņemtais lēmums Nr.117 “Par Talsu novada vakara un neklātienes vidusskolas nosaukuma maiņu” – ar 01.09.2020. mainīt skolas nosaukumu uz Talsu novada vidusskola.

Laidzē atrodas profesionālās izglītības kompetences centra “Rīgas Valsts tehnikums” Laidzes teritoriālā struktūrvienība, kurā tiek īstenotas vidējās profesionālās izglītības programmas. Talsu novadā atrodas Biznesa augstskolas “Turība” Talsu filiāle.

Pedagogu skaits, kuri tarificēti Talsu novada izglītības iestādēs, laika periodā no 31.12.2019.-31.12.2020. nedaudz samazinājies un arī vidējais vecums samazinājies par nepilnu gadu.

| **Pedagogu skaits** | **31.12.2019.** | **31.12.2020.** |
| --- | --- | --- |
| Tarificēto pedagogu skaits Talsu novada izglītības iestādēs | 658 | 653 |
| Tarificēto pedagogu skaits Talsu novada izglītības iestādēs (bez Talsu Kristīgās vidusskolas) | 638 | 632 |
| Tarificēto pedagogu vidējais vecums Talsu novada izglītības iestādēs | 48,59 | 47,87 |
| Tarificēto pedagogu vidējais vecums Talsu novada izglītības iestādēs (bez Talsu Kristīgās vidusskolas) | 48,57 | 47,88 |

2020.gadā skolēnu skaits novada vispārizglītojošās skolās palielinājies par 4 skolēniem. Ja uz 2019.gada 31.decembri bija 2971 skolēns, tad 2020.gada 31.decembrī novadā vispārizglītojošās skolās (tai skaitā Talsu Kristīgajā vidusskolā un Upesgrīvas pamatskolā) kopā mācījās 2975 skolēni.

*6.attēls* 1.-9.klašu skolēnu skaita izmaiņas 2019.-2020.gadā

*7.attēls* 10.-12.klašu skolēnu skaita izmaiņas 2019.-2020.gadā

Novada pirmsskolas izglītības programmās audzēkņu skaits no 2019.gada 31.decembra līdz 2020.gada 31.decembrim palielinājies no 1477 audzēkņiem līdz 1502 audzēkņiem. Šis skaita palielinājums skaidrojams ar jaunu pirmsskolas grupiņu atvēršanu Talsu pirmsskolas izglītības iestādē “Pīlādzītis”.

*8.attēls* Pirmsskolas programmu audzēkņu skaita izmaiņas 2019.-2020.gadā

Talsu novada izglītības iestādēs tiek īstenots plašs klāsts dažādu izglītības programmu, kas nodrošina visaptverošu izglītības piedāvājumu. No 2020.gada 1.septembra skolās pakāpeniski tiek ieviests jaunais mācību standarts (2020./2021.m.g. 1., 4., 7. un 10.klasē).

| **Skolas** | **Skolu skaits uz 2020.gada 1.septembri** |
| --- | --- |
| Pamatizglītības pirmā posma (1.-6.klase) programma (11011111)  Pamatizglītības programma (kods 21011111)  Pamatizglītības otrā posma (7.-9.klase) izglītības programma (23011111)  Vispārējā izglītība, pamatizglītības otrā posma (7.-9. klase) programmas (23011113) | 3  9  1  1 |
| Pamatizglītības profesionāli orientētā virziena programma (21014111) – mūzikas novirziens  Vispārējā izglītība, pamatizglītības. (1.-9.klase) programmas (21017111) (ar augstākiem sasniedzamajiem rezultātiem kultūras izpratnes un pašizpausmes mākslā mācību jomā – mūzika) | 1  1 |
| Pamatizglītības pirmā posma (1.-6.klase) izglītības programma (11013111) – matemātikas un dabaszinību novirziens | 1 |
| Pamatizglītības humanitārā un sociālā virziena programma (21012111) | 1 |
| Pamatizglītības 2.posma (7.-9.klase) izglītības programma (23011112) – vakarskola | 1 |
| Pamatizglītības 2. posma (7.- 9.klase) programma (23011113) - neklātiene | 1 |
| Speciālās pamatizglītība izglītojamiem ar valodas traucējumiem  (21015511) | 1 |
| Speciālās pamatizglītības programma izglītojamajiem ar mācīšanās traucējumiem (21015611)  Speciālās pamatizglītības 1. posma (1.-6.klase) programma izglītojamajiem ar mācīšanās traucējumiem (11015611) | 8  2 |
| Speciālās pamatizglītības programma izglītojamajiem ar garīgās attīstības traucējumiem (21015811)  Speciālās pamatizglītības 1. posma (1.-6.klase) programma izglītojamajiem ar garīgās attīstības traucējumiem (21015811) | 7  1 |
| Speciālās pamatizglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (21015911)  Speciālās pamatizglītības 1. posma (1.-6.klase) programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (11015911) | 1  1 |
| Vispārējās vidējās izglītības vispārizglītojošā virziena programma (31011011)  Vispārējās vidējās izglītības programma (31016011) | 3  3 |
| Vispārējās vidējās izglītības matemātikas, dabaszinību un tehnikas virziena programma (31013011) | 2 |
| Vispārējās vidējās izglītības profesionāli orientētā virziena programma (31014011) | 1 |
| Vispārējās vidējās izglītības vispārizglītojošā virziena programma (31011012) –vakarskola | 1 |
| Vispārējās vidējās izglītības vispārizglītojošā virziena programma (31011013) – neklātiene  Vispārējās vidējās izglītības programma (31017013) – neklātiene | 1  1 |
| Vispārējās vidējās izglītības vispārizglītojošā virziena programma (31011014) – tālmācība | 1 |

Visās pirmsskolas izglītības iestādēs tiek īstenota vispārējā pirmsskolas izglītības programma (kods 01011111) un tiek strādāts pēc jaunajām pirmsskolas izglītības vadlīnijām, savukārt PII “Kastanītis” papildus tiek īstenotas speciālās izglītības programmas bērniem ar garīgās attīstības traucējumiem; ar smagiem garīgās attīstības traucējumiem, ar jauktiem attīstības traucējumiem, ar fiziskās attīstības, ar somatiskiem traucējumiem, ar redzes traucējumiem un izglītības programma bērniem ar valodas attīstības traucējumiem.

Talsu novada Bērnu un jauniešu centrs (turpmāk – BJC) ir interešu izglītības iestāde, kas īsteno interešu izglītības programmas un veic interešu izglītības, audzināšanas un jaunatnes darba organizatoriski metodisko un informatīvo darbību Talsu novadā. No 2013. gada īsteno multifunkcionāla jauniešu centra funkcijas.

Talsu novadā 2020.gadā bērni un jaunieši aktīvi iesaistījušies interešu izglītības un ārpusskolas aktivitātēs:

|  |  |  |
| --- | --- | --- |
| **Dalībnieku skaits interešu izglītības programmās novadā** | **2019.gadā** | **2020.gadā** |
| Interešu izglītības programmās (BJC) | 1129 | 1070 |
| Interešu izglītības programmās novada skolās | 3328 | 3318 |
| Interešu izglītības programmās novada kultūras iestādēs | 238 | 234 |

|  |  |  |
| --- | --- | --- |
| **Iesaistīto dalībnieku skaits Talsu novada Bērnu un jauniešu centra organizētajās un koordinētajās aktivitātēs** | **2019.gadā** | **2020.gadā** |
| BJC organizētajās un koordinētās aktivitātes | 7759 | 2965 |

**2020.gadā BJC organizētie valsts mēroga pasākumi:**

* Kurzemes vokālās mūzikas konkurss “Balsis”;
* Latvijas izglītības iestāžu vokāli instrumentālo ansambļu, instrumentālo kolektīvu un popgrupu festivāls “No baroka līdz rokam”.

**2020.gadā BJC organizēti Talsu (Dundagas, Rojas un Mērsraga) novada pasākumi:**

* Konkurss “Labākā jauniešu organizācija”;
* Akcija “Pasmaidi Latvijai!”;
* Līderu kabineta sanāksmes (1reizi 2 mēnešos);
* Piekrastes vērotāju akcija “Coast Watch”;
* Latvijas izglītības iestāžu vokāli instrumentālo ansambļu, instrumentālo kolektīvu un popgrupu festivāla atlases kārta “No baroka līdz rokam”;
* Skolēnu skatuves runas konkursa atlases kārtas;
* Skolu vokālās mūzikas konkurss “Balsis”;
* Pirmsskolas bērnu un skolu jaunatnes tautas deju kolektīvu skates;
* Starpnovadu skolu radošais konkurss literārajā, vizuālajā, vizuāli plastiskajā un foto mākslā, veltīts Latvijas proklamēšanas gadadienai;
* Talsu novada skolu un Rīgas Oskara Kalpaka tautas daiļamatu pamatskolas Dziesmu svētku sadraudzības koncerts “Roku rokā”;
* Starpnovadu skolu kendama sacensības;
* Brīvprātīgo jauniešu iesaiste pasākumos;
* Metodiskie semināri.

Audzēkņu skaits Talsu novada mūzikas un mākslas skolās 2020.gada laikā kopumā ir nedaudz samazinājies, tomēr pieaugums redzams Sabiles mūzikas un mākslas skolā.

|  |  |  |
| --- | --- | --- |
| **Iestāde** | **Izglītojamo skaits 31.12.2019.** | **Izglītojamo skaits 31.12.2020.** |
| Talsu Mūzikas skola | 197 | 200 |
| Talsu Mākslas skola | 103 | 93 |
| Valdemārpils Mūzikas un mākslas skola | 65 | 54 |
| Sabiles Mūzikas un mākslas skola | 51 | 60 |
| **KOPĀ** | **416** | **407** |

Talsu novada Sporta skolas galvenie organizētie 2020.gada pasākumi – starptautisks basketbola turnīrs “Talsu kauss-2020”, Talsu čempionāts smaiļošanā un kanoe airēšanā 2020, Futbola turnīrs “Tals i 2020”, Latvijas kauss vasaras biatlonā VFS Talsos, Talsu novada Sporta skolas atklātās sacensības vieglatlētikā, badmintona sacensības “Talsu kauss”, Talsu novada atklātā Olimpiāde skolu sportā 6 sporta veidos, Jaunsardzes kauss biatlonā 2020, organizētas 7 diennakts nometnes, no kurām divas starptautiskas.

Audzēkņu skaita dinamika Talsu novada Sporta skolā 2020.gadā.

|  |  |  |  |  |
| --- | --- | --- | --- | --- |
| **Sporta veids** | **Grupu skaits kopā** | | **Audzēkņu skaits kopā** | |
| **01.01.2020.** | **31.12.2020.** | **01.01.2020.** | **31.12.2020.** |
| Badmintons | 4 | 4 | 38 | 33 |
| Basketbols | 8 | 9 | 111 | 142 |
| Biatlons | 5 | 6 | 28 | 30 |
| Florbols | 12 | 9 | 160 | 117 |
| Futbols | 11 | 11 | 171 | 156 |
| Hokejs | 6 | 5 | 75 | 60 |
| Riteņbraukšana | 1 | 2 | 8 | 15 |
| Smaiļošana un kanoe airēšana | 4 | 5 | 36 | 38 |
| Vieglatlētika | 10 | 10 | 134 | 122 |
| Volejbols | 10 | 9 | 127 | 147 |
| VFS | 5 | 5 | 121 | 98 |
| **KOPĀ** | **76** | **75** | **1009** | **958** |

2020.gada 29.oktobrī pieņemti Talsu novada domes saistošie noteikumi Nr.20 “Grozījumi Talsu novada domes 2015. gada 29. janvāra saistošajos noteikumos Nr. 4 “Par Talsu novada pašvaldības stipendiju piešķiršanu””. Grozījumos precizēts atbalstāmo speciālistu saraksta iesniegšanas datums, precizēta norma, ka stipendija, apstiprināšanas gadījumā, tiek uzsākta izmaksāt ar nākamo mēnesi pēc lēmuma pieņemšanas, kā arī nosacījumi par vidējā vērtējuma piemērošanu un sadarbības līguma slēgšanu ar nākamo darba devēju.

Talsu novada izglītības iestādēs veiksmīgi notiek kompetenču pieejā balstīta vispārējās izglītības satura ieviešana.

Talsu novada Izglītības pārvalde saskaņā ar Ministru kabineta 11.09.2018. noteikumos Nr.569 noteikto deleģējumu pašvaldībām arī 2020.gadā turpinājusi saskaņot pedagogu profesionālās kompetences pilnveides kursu programmas, kuras Talsu novada administratīvajā teritorijā īstenojušas gan Talsu novada, gan citu novadu izglītības iestādes. Kopumā saskaņotas 19 pedagogu profesionālās pilnveides programmas.

Mācību priekšmetu profesionālo amatu grupu metodisko apvienību ietvaros notikuši semināri, sanāksmes, konferences un kursi.

2020.gadā notikušas starpnovadu (Talsu, Dundagas, Mērsraga un Rojas novadu) mācību priekšmetu 14 olimpiādes.

2020.gada 3.aprīlī tiešsaistē notika Latvijas Skolēnu 44. Zinātniskās pētniecības darbu (turpmāk – ZDP) konference, kurā dabaszinātņu nozarē iegūts viens II pakāpes diploms un divi III pakāpes diplomi, humanitāro un mākslas zinātņu nozarē viens III pakāpes diploms, lauksaimniecības, meža un veterināro zinātņu nozarē viens I pakāpes diploms un viens III pakāpes diploms, sociālo zinātņu nozarē divi III pakāpes diplomi.

2020.gada jūnijā par izciliem sasniegumiem valsts mācību priekšmetu olimpiādēs, skolēnu zinātniski pētniecisko darbu konferencē, profesionālās ievirzes izglītības iestāžu un interešu izglītības valsts konkursos un sporta sacensībās naudas balvu saņēmuši 100 skolēni, 58 pedagogi, 11 komandas / kolektīvi.

2019./2020.mācību gadā epidemioloģiskās situācijas dēļ valstī nenotika 9.klašu eksāmeni. 12.klašu centralizētajos eksāmenos salīdzinājumā ar valsts vidējo rādītāju angļu valodā un matemātikā rezultāti uzlabojušies, savukārt rezultāti latviešu valodā salīdzinājumā ar valsts vidējiem rezultātiem, kritušies.

| **Valsts pārbaudes darbs** | **2018./2019.m.g.** | **2019./2020.m.g.** | **Tendence** |
| --- | --- | --- | --- |
| Novada ģimnāzijas un vidusskolu īpatsvars, kuru *CE matemātikā* rezultāti augstāki nekā vidējais valstī vidusskolām (Talsu novada skolu kopējais skaits) | 33,33%  (6\*) | 50%  (6\*) | **⬀** |
| Novada ģimnāzijas un vidusskolu īpatsvars, kuru *CE latviešu valodā* rezultāti augstāki nekā vidējais valstī vidusskolām (Talsu novada skolu kopējais skaits) | 83,33%  (6\*) | 66,66%  (6\*) | **⬃** |
| Novada ģimnāzijas un vidusskolu īpatsvars, kuru *CE angļu valodā* rezultāti augstāki nekā vidējais valstī vidusskolām (Talsu novada skolu kopējais skaits) | 50%  (6\*) | 66,66%  (6\*) | **⬀** |

\*Ieskaitot profesionālās izglītības kompetences centra “Rīgas Valsts tehnikums” Laidzes teritoriālās struktūrvienības audzēkņu rezultātus.

Organizētas 5 bērnu un jauniešu nometnes ar pašvaldības līdzfinansējumu. Ar 2020.gada 1.septembri visās pirmsskolas izglītības iestādēs ieviesta E-klase.

Izglītības speciālisti kopā ar izglītības iestāžu sociālajiem pedagogiem strādā, lai mazinātu skolēnu neattaisnoto mācību stundu kavējumu veicinošos faktorus, motivētu skolēnus ievērot skolas iekšējās kārtības noteikumus  un drošību izglītības iestādēs, kā arī ar mācību atbalsta sistēmas palīdzību mazinātu bērnu sociālo atstumtību.

Tiek turpināta nodrošināt iespēja skolēnu kartes braukšanai sabiedriskajā transportā izmantot ne tikai AS “Talsu autotransports”, bet arī AS “Nordeka” sabiedriskā maršruta autobusos.

Vairākas Talsu novada izglītības iestādes aktīvi turpinājušas dalību un īstenojušas Erasmus + sadarbības projektus ar citu valstu kolēģiem vai iesaistījušas Erasmus + pedagogu profesionālās pilnveides pasākumos ārpus Latvijas.

2020.gadā akreditētas divas profesionālās ievirzes izglītības iestādes – Valdemārpils un Sabiles mūzikas un mākslas skolas, veikta Valdemārpils Mūzikas un mākslas skolas un Talsu PII “Zvaniņš” vadītāju profesionālās darbības ārējā novērtēšana. 2020.gadā turpināta pašvaldības izglītības iestāžu vadītāju darbības ikgadējā novērtēšana Talsu novadā.

**2020.gadā aktīva darbība notikusi, iesaistoties dažādos ES projektos:**

* “Kompetenču pieeja mācību saturā”;
* “Karjeras atbalsts vispārējās un profesionālās izglītības iestādēs”;
* “Atbalsts izglītojamo individuālo kompetenču attīstībai”;
* “Atbalsts priekšlaicīgas mācību pārtraukšanas samazināšanai”;
* “Uzlabot vispārējās izglītības iestāžu mācību vidi”;
* “Latvijas skolas soma”;
* Izglītības iestāžu dalība “ERASMUS +” projektos.

**Galvenie plānotie uzdevumi un pasākumi 2021.gadā:**

* Izglītojamo individuālo spēju un prasmju attīstība, atbalsts (“Jauno Ķīmiķu skola”, “Uzņēmējdarbības skola” Talsu Valsts ģimnāzijā);
* Turpināt darbības programmas “Izaugsme un nodarbinātība” 8.3.5. specifiskā atbalsta mērķa “Uzlabot pieeju karjeras atbalstam izglītojamajiem vispārējās un profesionālās izglītības iestādēs” projekta “Karjeras atbalsts vispārējās un profesionālās izglītības iestādēs” īstenošanu;
* Turpināt kompetenču pieejā balstītu vispārējās izglītības mācību satura ieviešanu un aprobāciju Talsu novada izglītības iestādēs, pakāpeniskas pārmaiņas plānojot gan pirmsskolas izglītības, gan pamatizglītības, gan vidējās izglītības mācību saturā un pedagogu profesionālo kompetenču pilnveidē, t.sk. iekļaujošās izglītības nodrošināšanas kontekstā;
* Turpināt darbības programmas “Izaugsme un nodarbinātība” 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma “Atbalsts izglītojamo individuālo kompetenču attīstībai”, projektā darbojoties Talsu pamatskolai, Talsu sākumskolai, Valdemārpils vidusskolai, Pastendes pamatskolai un Sabiles pamatskolai;
* Turpināt SAM 8.1.2. “Uzlabot vispārējās izglītības iestāžu mācību vidi” īstenošanu Talsu Valsts ģimnāzijā, Talsu 2.vidusskolā, Talsu pamatskolā;
* Turpināt darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanu;
* Turpināt *Edurio* aptauju platformas iedzīvināšana novada izglītības iestādēs;
* Kurzemes reģiona novadu mūzikas olimpiādes norises nodrošināšana;
* Talsu 2.vidusskolas akreditācijas procesa un vadītāja novērtēšanas procesa nodrošināšana, kā arī Pastendes PII “Ķipars” un Laidzes PII “Papardīte” vadītāju novērtēšanas procesa nodrošināšana;
* Kursi Talsu novada izglītības iestāžu pedagogiem/ tehniskajiem darbiniekiem bērnu tiesību aizsardzības jomā;
* Izglītības iestāžu pedagogu konference vai izglītojoši semināri 2021.gada augustā vai oktobrī;
* Pirmsskolas izglītības iestāžu skolotāju palīgu kursi;
* Izglītības iestāžu vadītāju novērtēšana;
* Mācību priekšmetu olimpiāžu, ZPD un valsts pārbaudes darbu norises organizēšana;
* Atbalsta personāla (logopēds, sociālais pedagogs, psihologs) likmju skaita palielināšana;
* Izglītības pārvaldes strukturālā pārvaldības modeļa pilnveidošana atbilstoši administratīvi teritoriālajai reformai;
* Izcilāko pedagogu konkursa rīkošana un apbalvošanas pasākuma nodrošināšana;
* Pārraudzīt un organizēt izglītības iestāžu darbu atbilstoši valstī noteiktajai kārtībai epidemioloģisko prasību nodrošināšanā;
* Izvērtēt iespēju veikt visu novada (arī jaunizveidotā) skolu mācīšanas un mācīšanās procesa izvērtēšanu;
* Uzsākt novada Izglītības attīstības plāna izstrādi.

**Plānotie Talsu novada Sporta skolas pasākumi 2021.gadā:**

* Distanču slēpošanas apļa izaicinājums “Talsu multifunkcionālais aplis 2021”;
* Olimpiskais mēnesis ar izaicinājumiem;
* Latvijas čempionāts vasaras biatlonā VFS;
* Talsu čempionāts  smaiļošanā un kanoe airēšanā;
* Talsu kauss biatlonā;
* Basketbola turnīrs;
* Volejbola turnīrs;
* Futbola turnīrs;
* Talsu novada Sporta skolas prezentācijas pasākums;
* Regulārie valsts čempionāti un to posmi.

**Plānotie interešu izglītības un mūzikas, mākslas skolu pasākumi:**

* Gatavošanās XII Latvijas skolu jaunatnes dziesmu un deju svētkiem;
* Mūzikas un mākslas skolu profesionālās ievirzes konkursi un skates specialitātēs;
* Konkursi un skates atbilstoši epidemioloģiskajai situācijai;
* Nometnes.

**3.2.Sociālā aizsardzība**

**Sociālais dienests**

Talsu novada Sociālais dienests (turpmāk – Sociālais dienests) ir pašvaldības institūcija, kas nodrošina sociālo palīdzību, sociālos pakalpojumus un profesionālu sociālo darbu. Sociālā dienesta pamatfunkcija ir nodrošināt iedzīvotāju sociālo vajadzību profesionālu izvērtēšanu, kvalitatīvu sociālo pakalpojumu un sociālās palīdzības sniegšanu personām, kurām uz to ir tiesības un kuras Talsu novada teritorijā deklarējušas savu pamata dzīvesvietu.

**Sociālā dienesta darbības mērķi:**

* Palīdzēt personām, ģimenēm un personu grupām atrisināt vai mazināt sociālās problēmas, attīstot pašas personas resursus un iesaistot atbalsta sistēmas;
* Sniegt materiālu atbalstu krīzes situācijās nonākušām trūcīgām ģimenēm (personām), lai apmierinātu to pamatvajadzības un veicinātu darba spējīgo personu līdzdarbību savas situācijas uzlabošanā;
* Veikt profesionālu sociālo darbu ar ģimenēm, kurās audzina bērnus;
* Attīstīt un sniegt iedzīvotājiem sociālos pakalpojumus, pamatojoties uz sociālā darbinieka vai sociālā darba speciālista veiktu personas individuālo vajadzību un resursu novērtējumu.

Sociālās palīdzības pabalsti un materiālais atbalsts tiek piešķirts, lai nodrošinātu finansiālu un/vai materiālu atbalstu personām (ģimenēm), kurām tas nepieciešams, lai apmierinātu to pamatvajadzības un veicinātu viņu līdzdalību savas situācijas uzlabošanā.

2020.gadā Talsu novadā trūcīgo personu skaits salīdzinājumā ar 2019.gadu samazinājies par 76 personām, maznodrošināto personu skaits samazinājies par 46 personām.Sākot ar 2019.gadu un 2020.gadā Talsu novadā dominē tendence samazināties trūcīgo un maznodrošināto personu skaitam. Samazinās trūcīgo/maznodrošināto personu skaits, līdz ar to arī sociālās palīdzības saņēmēju skaits.

*9.attēls* Trūcīgo un maznodrošināto personu statusa dinamika Talsu novadā

salīdzinājumā ar 2019. un 2020. gadu

Sociālās palīdzības sniegšanai no 2021.gada mainīta kārtība, kādā tiek noteikts trūcīgās un maznodrošinātās mājsaimniecības statuss un aprēķināts garantētais minimālais ienākumu līmenis un tā pabalsts.

Trūcīgas mājsaimniecības ienākumu slieksnis līdz 2020.gada 31.decembrim ir 128,06 EUR, bet no 2021.gada 1.janvāra tas ir 272 EUR pirmajai vai vienīgajai personai mājsaimniecībā un 190 EUR pārējām personām mājsaimniecībā. Maznodrošinātas mājsaimniecības ienākumu slieksnis ir 350 EUR pirmajai vai vienīgajai personai mājsaimniecībā un 245 EUR pārējām personām mājsaimniecībā. Garantētais minimālais ienākumu līmenis (GMI) paaugstināts no 64 EUR līdz 109 EUR pirmajai vai vienīgajai personai mājsaimniecībā un 76 EUR pārējām personām mājsaimniecībā.

Pašvaldības pabalsti Talsu novadā iedalās sociālās palīdzības pabalstos, ko piešķir, izvērtējot ienākumus un nosakot trūcīgas vai maznodrošinātas ģimenes statusu, un materiālajā atbalstā, ko piešķir, neizvērtējot ienākumus. Trūcīgām vai maznodrošinātām ģimenēm sociālās palīdzības pabalstiem 2020.gadā izlietoti 366 550 EUR, kas ir par 2,15% jeb 7896 EUR vairāk, salīdzinot ar 2019.gadu. Sociālo palīdzību saņēmušas 712 ģimenes.



*10.attēls* Sociālās palīdzības izlietojums Talsu novadā 2019. un 2020.gadā

Viens no valstī noteiktajiem obligātajiem sociālās palīdzības pabalstiem, izvērtējot ienākumus un nosakot trūcīgas vai maznodrošinātas ģimenes statusu, ir dzīvokļa pabalsts komunālo maksājumu, apkures un kurināmā iegādei, tas veido vislielāko sociālās palīdzības pabalstiem izlietoto apmēru – 78 951 EUR. Šo pabalstu saņēmušas 484 ģimenes. Tam seko pabalsts garantētā minimālā ienākuma līmeņa nodrošināšanai (GMI pabalsts), izlietojot 74 048 EUR 168 ģimenēm. Veselības aprūpei izlietoti 35 418 EUR, šo pabalstu saņēmušas 428 ģimenes.

No Pašvaldības budžeta līdzekļiem 2020.gadā izmaksāta materiālā palīdzība, kas ir noteikta Talsu novada domes 14.06.2012. saistošajos noteikumos Nr.12 “Par materiālo palīdzību Talsu novada pašvaldībā”.

Materiālā palīdzība ir Pašvaldības brīvās iniciatīvas nodrošinātais materiālais atbalsts.



*11.attēls* Pašvaldības brīvās iniciatīvas nodrošinātā materiālās

palīdzības pabalstu izmaksa 2019.- 2020. gadā

Salīdzinājumā ar 2019.gadu, tā ir par 86 787 EUR palielinājusies. Pēc finanšu līdzekļu izlietojuma visvairāk atbalstītais, pašvaldības brīvās iniciatīvas nodrošinātais materiālā atbalsta pasākums ir pabalsts ēdināšanai daudzbērnu ģimenēm – 50 798 EUR. Pabalsts aizgādnim – izlietoti 36 375 EUR, piedzimšanas pabalstam – 51 200 EUR.

**Sociālie un atbalsta pakalpojumi**

Talsu novada domes 17.12.2009. saistošie noteikumi Nr.59 “Par sociālajiem pakalpojumiem Talsu novada pašvaldībā”, 11.07.2019. saistošie noteikumi Nr.21 “Par aprūpes pakalpojumu un materiālo atbalstu aprūpei Talsu novada pašvaldībā” un 28.03.2019. saistošie noteikumi Nr.12 “Sociālā atbalsta pakalpojumi Talsu novada pašvaldībā” nosaka, kādus sociālos pakalpojumus sniedz vai nodrošina Sociālais dienests.

**Sociālā atbalsta pakalpojumi**

Sociālā atbalsta pakalpojumus bērniem ar funkcionāliem traucējumiem nodrošina individuālās un grupu Montessori un mūzikas nodarbības, individuālās psihologa konsultācijas, fizioterapeita individuālās nodarbības, ergoterapeita individuālās nodarbības, individuālās un kanisterapijas grupu nodarbības un individuālās nodarbības, audiologopēda konsultācijas, smilšu terapijas individuālās nodarbības un dabas vides estētikas nodarbības.

Pakalpojumus Sociālais dienests nodrošina ar nodibinājumu “Ģimeņu un bērnu attīstības centrs “Brīnumiņš””, saskaņā ar noslēgto līgumu par pakalpojumu sniegšanu. Nodibinājums “Ģimeņu un bērnu attīstības centrā “Brīnumiņš”” 2019.gadā pakalpojumus sniedzis 157 bērniem un 2020.gadā pakalpojums sniegts 133 bērniem.

Sociālā atbalsta pakalpojumu – ģimenes asistenta pakalpojums, ir tiesības saņemt personām, kurām, nodrošinot bērna ikdienas aizgādību, ir nepietiekamas sociālās iemaņas, prasmes bērna aprūpē un audzināšanā. Pakalpojums nodrošināts 2019.gadā 20 ģimenēm un 2020.gadā 17 ģimenēm.

Sociālais dienests nodrošina atbalsta grupas vecākiem un bērniem – “Bērnu emocionālā audzināšana”, ”Ceļvedi audzinot pusaudzi”, “Sargeņģelis”, no 2019. gada – “Vardarbības terapijas grupa” (2019.gadā – 45 ģimenes, 2020.gadā – 13 ģimenes ).

2020.gadā, iestājoties ārkārtas situācijai Covid-19 ierobežojumu dēļ, Ģimeņu atbalsta nodaļas atbildīgie darbinieki izjuta pastiprinātu nepieciešamību pēc psiholoģiskās palīdzības ģimenēm ar bērniem, jo pasliktinājās šo ģimeņu ekonomiskā situācija, pieauga spriedze, trauksme, nomāktība un dusmas.

Sociālais dienests ar ziedotāju atbalstu intensīvi attālinātajā mācību procesa laikā palīdzēja ģimenēm ar bērniem pārtikas nodrošināšanā, jo vecākiem nepietika līdzekļu pārtikas iegādei.

Sociālā dienesta Ģimeņu atbalsta nodaļas atbildīgie darbinieki valstī noteiktās ārkārtas situācijas laikā skolēnus nodrošināja ar skolas izstrādātiem mācību materiāliem dzīvesvietā, kuriem nebija pieejamas viedierīces, interneta pieslēgums. Ģimeņu atbalsta nodaļas darbinieki sadarbībā ar izglītības iestādēm iesaistījās skolēnu mācību problēmu risināšanā – gan motivējot, gan izstrādājot mācību plānus, kas aktivizēja bērnu spējas iesaistīties attālinātajā mācību procesā.

**Diennakts uzturēšanās pakalpojumi krīzes situācijās**

Kad personai ar bērniem nepieciešams patvērums krīzes situācijā, tiek sniegts diennakts uzturēšanās pakalpojums, kura mērķis ir nodrošināt pagaidu dzīvesvietu, atbalstu un palīdzību sociālo problēmu risināšanā sievietēm ar bērniem, kuras nonākušas krīzes situācijā. Tas tiek nodrošināts personām, kurām nav dzīvesvietas vai dzīvošanai derīga mājokļa un/vai droša uzturēšanās patstāvīgajā dzīvesvietā un kuras situāciju nespēj novērst vai atrisināt pašas spēkiem (2019.gadā 4 ģimenēm un 2020.gadā 3 ģimenēm). Pakalpojumu sniedz nodibinājums “Talsu sieviešu un bērnu krīžu centrs” un nodibinājums “Zantes ģimeņu atbalsta centrs”.

**Daudzfunkcionālā sociālo pakalpojumu centra pakalpojumi**

Daudzfunkcionālais sociālo pakalpojumu centrs ir Sociālā dienesta Sociālo pakalpojumu nodaļas struktūrvienība, kuras mērķis ir nodrošināt šādu sociālo un citu pakalpojumu sniegšanu:

1. sociālās rehabilitācijas pakalpojumus/pasākumus;
2. patversmes pakalpojumus;
3. atkarību un infekcijas slimību profilakses un kaitējuma mazināšanas pasākumus;
4. higiēnas pakalpojumus.

**Sociālās rehabilitācijas pakalpojumi**

Sociālās rehabilitācijas pakalpojumi, pasākumi ietver:

1. darbu grupās (atbalsta, pašpalīdzības, izglītojošās grupas);
2. nodarbības (ēdiena gatavošanas darbnīcas, radošās darbnīcas, prasmju pilnveides nodarbības);
3. sociālā darba un citu speciālistu individuālās konsultācijas.

**Patversmes pakalpojumi**

Patversmes pakalpojuma mērķis ir nodrošināt īslaicīgu diennakts uzturēšanos pilngadīgām personām bez pastāvīgas dzīvesvietas vai krīzes situācijā nonākušām personām vai ģimenēm. Patversmes pakalpojumu 2019.gadā saņēmušas 13 personas, bet 2020.gadā to saņēmušas 19 personas.

**Atkarību profilakses un kaitējumu mazināšana**

Atkarību profilakses speciālists veic preventīvo darbu, organizējot informatīvi izglītojošus pasākumus iedzīvotājiem un skolēniem (vada diskusijas, lekcijas, kā arī sniedz konsultācijas un informāciju par reproduktīvo veselību, kontracepciju, HIV/AIDS un STI, atkarību izraisošām vielām). 2019.gadā 323 personām sniegti pakalpojumi atkarību profilaksei, bet 2020. gadā 272 personām sniegti pakalpojumi atkarību profilaksei.

**Higiēnas pakalpojumi**

Higiēnas pakalpojumi ietver personiskās higiēnas pakalpojumus: veļas mazgāšanas, žāvēšanas un dušas izmantošanas iespējas iedzīvotājiem. Trūcīgas un maznodrošinātas personas un ģimenes higiēnas pakalpojumus noteiktu reižu skaitu var izmantot bez maksas.Pakalpojums tiek nodrošināts Sociālā dienesta struktūrvienībās – Higiēnas pakalpojumu centrā Stabu ielā 6 Talsos; Raiņa ielā 16 Valdemārpilī un daudzfunkcionālajā sociālo pakalpojumu centrā “Zvirgzdu pansija” Laidzes pagastā; biedrības “Latvijas Sarkanais Krusts” Kurzemes komiteja sniedz higiēnas pakalpojumu Robežu ielā 28 Stendē.

Salīdzinot higiēnas pakalpojuma centra pēdējo divu gadu kapacitāti, ir novērojama pakalpojuma pieprasījuma palielināšanās. Vērojams maksas klientu pieaugums.

**Ilgstošas sociālās aprūpes un sociālās rehabilitācijas pakalpojumi institūcijā bērniem**

Ilgstošas sociālās aprūpes un sociālās rehabilitācijas pakalpojumi institūcijā tiek nodrošināti bāreņiem un bez vecāku gādības palikušajiem bērniem vecumā no 2 līdz 18 gadiem. Pakalpojums ietver mājokli, pilnu aprūpi un sociālo rehabilitāciju.

2019.gadā vienam bērnam tiek nodrošināts pakalpojums Valmieras SOS Bērnu ciematā un 2020.gadā vienam bērnam turpina nodrošināt pakalpojumu Valmieras SOS Bērnu ciemats.

**Dienas aprūpes centra pakalpojums pilngadīgām personām ar garīga rakstura traucējumiem**

Starp Sociālo dienestu un biedrības “Latvijas Sarkanais Krusts” Kurzemes komiteju ir noslēgts līgums par pakalpojumu pilngadīgām personām ar garīga rakstura traucējumiem sniegšanu (turpmāk – Pakalpojums). Pakalpojums tiek sniegts biedrības “Latvijas Sarkanais Krusts” Kurzemes komitejas dienas aprūpes centrā “Stūrīši” Laidzes pagastā, Talsu novadā. Saskaņā ar noslēgto līgumu Pakalpojumu nodrošina 15 pilngadīgām personām dienā, 2019.gadā centru apmeklējušas 21 persona un 2020.gadā centru apmeklējusi 21 persona. No 2020.gada 15. septembra “Latvijas Sarkanā Krusta” Kurzemes komiteja atklāja Daudzfunkcionālā sociālo pakalpojuma centru, kurā arī atrodas dienas aprūpes centrs pilngadīgām personām ar garīga rakstura traucējumiem (“Skola” Laidzes pagastā, Talsu novadā), kas turpina nodrošināt sociālās aprūpes un sociālās rehabilitācijas pakalpojumus, sociālo prasmju attīstību, izglītošanu un saturīga brīvā laika pavadīšanas iespējas.

**Dienas centra pakalpojumi**

Dienas centrs ir Sociālā dienesta Sociālo pakalpojumu nodaļas struktūrvienība, kas nodrošina pakalpojumus Talsu novada pensionāriem, invalīdiem un citām mazaizsargātām personu grupām. Dienas centrsnodrošina mērķa grupas iesaistīšanos veselības veicināšanas pasākumos, izglītojošos, un brīvā laika pavadīšanas aktivitātēs. Pēc nepieciešamības centrā ir pieejams masāžas krēsls, trenažieri, preses izdevumi un internets. Lielākā daļa mērķa grupas iesaistās dažādos interešu klubos (nūjotāju klubs, veselības vingrošanas klubs, rokdarbu klubs u.c.), ko organizē pārstāvji no pašu apmeklētāju vidus. 2019.gadā nodrošinātas aktivitātes 21 dažādā interešu klubā un 2020.gadā nodrošinātas aktivitātes 21 dažādā interešu klubā.

**Aprūpe mājās pakalpojums un materiālais atbalsts aprūpei**

Pakalpojums “Aprūpe mājās” nodrošina personu pamatvajadzību apmierināšanu viņu dzīvesvietā, ja persona nespēj to veikt vecuma vai funkcionālo traucējumu dēļ. Materiālais atbalsts aprūpes nodrošināšanai tiek piešķirts gadījumos, kad persona izteikusi vēlmi aprūpi nodrošināt ar paša izvēlēta aprūpētāja palīdzību.

2019.gadā pakalpojums vidēji mēnesī nodrošināts 31 personai, 2020.gadā 30 personām nodrošināts aprūpes mājās pakalpojums, ko sniedz biedrības “Latvijas Sarkanais Krusts” Kurzemes komiteja, savukārt 60 personām nodrošināts materiālais atbalsts aprūpei.

**Īslaicīgas sociālās aprūpes un sociālās rehabilitācijas pakalpojumi institūcijā pilngadīgām personām**

Īslaicīgas sociālās aprūpes un sociālās rehabilitācijas pakalpojumi institūcijā pilngadīgām personām nodrošina terminētu diennakts aprūpi, sociālo rehabilitāciju un pagaidu dzīvesvietu personai atveseļošanās periodā, krīzes situācijā un periodā līdz pakalpojuma saņemšanai ilgstošas sociālās aprūpes un sociālās rehabilitācijas iestādē. Pakalpojumu sniedzēji ir biedrības “Latvijas Sarkanais Krusts” Kurzemes komiteja un pašvaldības iestāde pansionāts “Lauciene” (2019.gadā – 36 personas un 2020.gadā – 35 personas).

**Specializētā autotransporta pakalpojums**

Specializētā autotransporta pakalpojums ir pašvaldības finansēts pakalpojums. Pakalpojumu nodrošina viena specializētā autotransporta vienība. 2019.gadā pakalpojums nodrošināts 25 personām, bet 2020.gadā 9 personām.

**Ilgstošas sociālās aprūpes un sociālās rehabilitācijas pakalpojumi institūcijā pilngadīgām personām**

Ilgstošas sociālās aprūpes un sociālās rehabilitācijas pakalpojumi institūcijā tiek nodrošināti pensijas vecuma personām un personām ar invaliditāti. Pašvaldība finansē pakalpojuma nodrošināšanu klientiem pašvaldības iestādē pansionātā “Lauciene”. Ja personai atbilstošu ilgstošās aprūpes pakalpojumu nevar nodrošināt pašvaldības iestāde un ja persona izteikusi vēlmi saņemt atbilstošu pakalpojumu citā institūcijā, pakalpojums tiek pirkts no citiem pakalpojuma sniedzējiem.

2019.gadā pakalpojumu nodrošina pašvaldības iestādē pansionātā “Lauciene”, Sabiles aprūpes biedrība “Kalmes”, biedrības “Latvijas Sarkanais Krusts” Kurzemes komiteja. Pakalpojums nodrošināts 87 personām.

**Talsu novada bāriņtiesa**

Talsu novada bāriņtiesa (turpmāk – Bāriņtiesa) ir pašvaldības izveidota aizbildnības un aizgādnības iestāde, kuras darbības teritorija ir Talsu novada administratīvā teritorija, kurā ietilpst Talsu novadu veidojošās teritoriālās vienības. Šobrīd bāriņtiesas uzdevumu izpildi, kā arī bērnu un citu rīcībnespējīgo personu tiesību un tiesisko interešu aizsardzību Talsu novadā nodrošina bāriņtiesas priekšsēdētājs, bāriņtiesas priekšsēdētāja vietnieks un seši bāriņtiesas locekļi. Bāriņtiesas lietvedību un arhīvu kārto bāriņtiesas sekretārs. Ir divi bāriņtiesas locekļu palīgi.

Bāriņtiesa prioritāri nodrošina bērna vai aizgādnībā esošās personas tiesību un tiesisko interešu aizsardzību.

*12.attēls* Bāriņtiesas lietvedībā esošo administratīvo lietu skaits 2019. un 2020.gadā

Bāriņtiesas darbinieki sagatavo lietas izskatīšanai bāriņtiesas sēdēs, veic ārpusģimenes aprūpē esošo bērnu dzīves apstākļu pārbaudes, mantisko un personisko tiesību ievērošanas uzraudzību un citus bāriņtiesas priekšsēdētāja rīkojumus saskaņā ar amata aprakstu.

Bāriņtiesa lietas izskata bāriņtiesas sēdēs un koleģiāli, vismaz trīs bāriņtiesas locekļu sastāvā, pieņem lēmumus. Bāriņtiesas priekšsēdētājs ir arī Talsu novada pašvaldības Sadarbības grupas bērnu tiesību aizsardzībā loceklis. Bāriņtiesa ikdienā sadarbojas ar Sociālo dienestu, ar Valsts un Pašvaldības policiju (gan nepilngadīgo lietu inspektoriem, gan pašvaldības policiju), ar psihologiem, ar bērnu tiesību aizsardzības speciālisti, izglītības iestādēm, ar citām bāriņtiesām, ar Valsts bērnu tiesību aizsardzības inspekciju. Tiek izsniegti norīkojumi bezmaksas psihologa konsultāciju saņemšanai.

Bāriņtiesas darbinieki veic notariālās darbības Talsu novadā deklarētiem iedzīvotājiem: Stendē, Sabilē, Valdemārpilī, Laucienē un Laidzē. Bāriņtiesa Civillikumā noteiktajos gadījumos sniedz palīdzību mantojuma lietu kārtošanā, gādā par mantojuma apsardzību, kā arī izdara apliecinājumus un pilda citus Bāriņtiesu likuma 61.pantā norādītos uzdevumus. Bāriņtiesa minētos uzdevumus veic visā novada teritorijā.

*13.attēls* Notariālās darbības 2019. un 2020.gadā

2020.gadā bāriņtiesa pieņēmusi 212 lēmumus, no tiem 4 vienpersoniskus. Ikdienas darbības nodrošināšanai 2020.gadā nosūtīti 1970 dokumenti un saņemti 330 fizisku un juridisku personu iesniegumi, kā arī 2009 saņemtā korespondence. 2020.gadā ierosinātas 97 jaunas lietas. Pārskata gadā bāriņtiesa ir veikusi 422 notariālās darbības Talsu novadā. 2020.gada 31.decembrī bāriņtiesā aktīva bija 521 lieta.

*14.attēls* Bāriņtiesas pieņemto lēmumu skaits 2019. un 2020.gadā

2020.gadā bāriņtiesas darbinieki 79 reizes piedalījušies tiesas sēdēs gan rajona tiesās, gan Apgabaltiesās. Bāriņtiesa tiesas procesos bijusi gan prasītājs, gan tiesas pieaicināta iestāde, viedokļa un atzinuma sniegšanai. Bāriņtiesa pārstāvēta lietās par saskarsmes tiesību noteikšanu, par bērna dzīvesvietas noteikšanu, aizgādības tiesību atņemšanu, nepilngadīgu un aizgādnībā esošu personu mantas pārvaldīšanas lietās, adopcijas apstiprināšanas lietās un rīcībspēju ierobežošanas lietās, un citās. Tāpat bērnu intereses tiek pārstāvētas kriminālprocesos un pirmstiesas izmeklēšanas laikā Valsts policijā, prokuratūrā un Talsu novada administratīvajā komisijā, kā arī tiesas sprieduma piespiedu izpildē.

Talsu novadā ir 15 audžuģimenes. Talsu novada pašvaldība ir parakstījusi Nodomu protokolu par sadarbību ar ārpusģimenes aprūpes atbalsta centru “Brīnumiņš”, kas sagatavo, izglīto un atbalsta audžuģimenes, aizbildņus, adoptētājus, kā arī sniedz dažādus pakalpojumus minētajās ģimenēs esošajiem bērniem. Atbalsta centram ir laba sadarbība ar Bāriņtiesu un Sociālo dienestu, lai palīdzētu sasniegt mērķi – bērnu labāko interešu īstenošanā. Bāriņtiesai ir laba sadarbība arī ar Kurzemes ārpusģimenes aprūpes atbalsta centru “AIRI vecākiem” Kuldīgā un Apvienoto reģionu ģimeņu atbalsta centru “Terēze” Tukumā.

Bāriņtiesa regulāri sniedz konsultācijas Talsu novada un citu novadu iedzīvotājiem bāriņtiesas kompetences jautājumos. Rezultātā bieži ir izdevies atrisināt iedzīvotājiem svarīgus jautājumus, neierosinot lietu izskatīšanu bāriņtiesā. Pēdējā laikā Bāriņtiesai ir daudz lietu par vecāku laulības šķiršanu, kur ģimenē aug nepilngadīgi bērni, šajās lietas tiesa lūdz sniegt Bāriņtiesas atzinumus. 2020.gadā Bāriņtiesa ir iesniegusi tiesās 8 atzinumus. Bāriņtiesa arī saņem tiesas nolēmumus par pagaidu aizsardzību pret vardarbību, kur nepieciešams iesaistīties bāriņtiesai konkrēto darbību veikšanai. Bāriņtiesa skata arī starptautiskās lietas, kur viena vecāka dzīvesvieta ir Talsu novadā, bet otrs vecāks dzīvo ārvalstīs, bet nolēmumu pieņem tiesa.

Bāriņtiesa darbojas Latvijas Bāriņtiesu darbinieku asociācijā, lai sekmētu bāriņtiesu darbinieku profesionālo izaugsmi, apspriestu normatīvo aktu projektus, izstrādātu priekšlikumus normatīvo aktu grozījumiem un risinātu citus bāriņtiesu kompetencē esošus jautājumus. Bāriņtiesa bieži dalās pieredzē un labās prakses piemēros ar kolēģiem citās bāriņtiesās.

**Preventīvais darbs**

Talsu novada pašvaldība un Bāriņtiesa ir ieinteresēta samazināt to bērnu skaitu, kuri tiek audzināti ārpusģimenes aprūpē, cenšoties darīt visu iespējamo, lai bērni augtu ģimeniskā vidē. Svarīgi ir preventīvie pasākumi ģimenēm ar bērniem. 2020.gadā bāriņtiesa ir informējusi Sociālo dienestu, policiju un citas institūcijas par ģimenēm, kurās aug bērni un nepieciešama palīdzība. Pateicoties Talsu novada pašvaldībā saņemamajiem sociālā atbalsta pakalpojumiem, veiksmīgai starpinstitucionālajai sadarbībai ar Sociālo dienestu un Izglītības pārvaldi, valsts un pašvaldības policiju un probācijas dienestu, psihologiem, izglītības iestādēm, ģimenes ārstiem, vecākiem, ģimenēs ir uzlabojusies izpratne par bērnu aprūpi, audzināšanu.

2020.gadā 33 personām pārtrauktas aizgādības tiesības, 27 – bērnu skaits, kuru vecākiem pārskata gadā pārtrauktas bērna aizgādības tiesības. 7 personām bāriņtiesa pieņēmusi lēmumu atjaunot pārtrauktās aizgādības tiesības. 17 personām bāriņtiesa pieņēmusi lēmumu par prasības sniegšanu tiesā par aizgādības tiesību atņemšanu.

**Ārpusģimenes aprūpe**

Gadījumos, kad bērns ir palicis bez vecāku gādības (bērna vecāki miruši, ilgstošas slimības dēļ lūguši nodrošināt bērnam ārpusģimenes aprūpi, vecākiem pārtrauktas vai atņemtas aizgādības tiesības), bāriņtiesa lemj par ārpusģimenes aprūpes veida piemērošanu bērnam - aizbildnību, ievietošanu audžuģimenē vai ilgstošas sociālās aprūpes un sociālās rehabilitācijas institūcijā.

2020. gada 31. decembrī ārpusģimenes aprūpē bija 108 bērni, no tiem 32 – audžuģimenēs, 74 – aizbildņu ģimenēs, 2 – ilgstošas sociālās aprūpes un sociālās rehabilitācijas institūcijās.

Bāriņtiesas darbs vienmēr ir bijis orientēts uz ģimeniskas vides nodrošināšanu bērniem. Bāriņtiesas darbinieki veic katru gadu dzīves apstākļu pārbaudi, lai pārliecinātos par bērnu aprūpi un uzraudzību, noskaidrot šo bērnu viedokli, sekot līdzi darbībām ar viņu mantu (ja tāda ir), pieņemt lēmumus. Bāriņtiesas pienākumos ietilpst pieprasīt Valsts bērnu tiesību aizsardzības inspekcijai un saņemt, bez vecāku gādības palikušajiem bērniem, apliecības sociālo garantiju nodrošināšanai.

Par aizbildņiem visbiežāk tiek iecelti bērna radinieki vai bērnam emocionāli tuvi cilvēki. Aizbildnis vai audžuģimene aprūpē bērnu līdz brīdim, kamēr viņš var atgriezties savā bioloģiskajā ģimenē vai adoptēts. Uz 2020.gada 31.decembri novadā ir 57 personas, kuras ar bāriņtiesas lēmumu ieceltas par aizbildni bērniem, no tiem 31 persona ir bērnu vecvecāki.

Uz pārskata gada 31.decembri ir 15 audžuģimenes, kurām ar bāriņtiesas lēmumu piešķirts audžuģimenes statuss. Vienā audžuģimenē nav ievietoti bērni. ir saņemti vairāki iesniegumi vēl no potenciālajām audžuģimenēm, kurām ir uzsākts izvērtēšanas process, lai varētu piešķirt audžuģimenes statusu. Joprojām aicinām Talsu novada iedzīvotājus būt aktīviem, dalīties savā mīlestībā, prasmēs, kļūstot par audžuģimenēm, lai mūsu bērniem būtu iespēja augt ģimenē. Lai bērni iegūtu izglītību, attīstītu savus talantus.

**Adopcijas lietas**

Bāriņtiesa ir gandarīta par ģimenēm, kas izsaka vēlmi kļūt par adoptētājiem. 2020.gadā Bāriņtiesa par adoptētājiem atzinusi 3 personas, kuras izteikušas vēlmi adoptēt bērnus.

**Atzinumu sniegšana tiesai**

Darbietilpīga un komplicēta ir bāriņtiesas darbības sfēra - atzinumu sniegšana pēc tiesas pieprasījuma lietās par atsevišķas aizgādības noteikšanu vienam no vecākiem, bērna dzīvesvietas un saskarsmes tiesību noteikšanu. Šo lietu sakarā par bāriņtiesas darbību arī nereti tiek saņemtas sūdzības Talsu novada pašvaldībā un citās institūcijās, jo parasti šajās lietās vienmēr kāda no iesaistītajām pusēm nav apmierināta ar bāriņtiesas lēmumu (atzinumu tiesai). 2020. gadā bāriņtiesa šajās lietās sniegusi 8 atzinumus.

**Nepilngadīgo mantu lietu pārraudzība**

Nepilngadīgiem bērniem var piederēt manta, ko dāvinājuši vai atstājuši mantojumā vecāki, vecvecāki vai citi radinieki. Saskaņā ar Civillikuma normām, vecāki bērnu vārdā bez bāriņtiesas atļaujas nevar mantojumu un/vai dāvinājumu pieņemt vai atraidīt, kā arī rīkoties ar bērna mantu. Bāriņtiesa veic bērna mantisko tiesību ievērošanu, katru gadu pieprasot no bērna vecāka vai aizbildņa norēķinu par bērna mantas pārvaldību, pārbauda norēķina pareizību, veic bērnam piederošā nekustamā īpašuma apskati. Pārskata gadā pieņemti vairāki lēmumi par atļauju iegūt īpašumu nepilngadīgajam bērnam, pieņemt bērnam pienākošos mantojumu un rīkoties ar mantu.

**Vecāku aprūpē esoša bērna nodošana citas personas aprūpē**

Vecāki darba dēļ ilgāku laika periodu izbrauc uz ārzemēm, tāpēc ir aktuāli jautājumi par bērna nodošanu trešās personu aprūpē uz laiku, kas ilgāks par trīs mēnešiem. 2020. gadā ir pieņemti lēmumi par 3 bērnu nodošanu citas personas aprūpē.

**Aizgādnības lietu pārraudzība**

Aizgādnībā esošie cilvēki ir pilngadīgas personas ar ierobežotu rīcībspēju. Bāriņtiesa piedalās lietas izskatīšanā tiesā, iesniedzot pierādījumus, kuriem ir nozīme lietā par rīcībspējas ierobežošanu. Pēc sprieduma par rīcībspējas ierobežojuma noteikšanu stāšanās likumīgā spēkā, bāriņtiesa pieņem lēmumu par aizgādņa iecelšanu.

Uz 2020. gada 31. decembrī aktīvas ir 172 lietas par aizgādņa iecelšanu personai ar ierobežotu rīcībspēju. Pārskata gadā bāriņtiesa ir iecēlusi 12 personām ar ierobežotu rīcībspēju aizgādņus; 8 personas ar bāriņtiesas lēmumu atlaistas no aizgādņa pienākumu pildīšanas. Bāriņtiesa uzrauga aizgādnībā esošo tiesību un interešu ievērošanu, pieprasot no aizgādņiem norēķinus, pārbaudot tos, kā arī veic katru gadu šo personu dzīves apstākļu pārbaudes. Aizgādnība var tikt nodibināta arī mantojumam, ja mantojuma atstājējam piederējis uzņēmums vai saimniecība, un tā darbība jāturpina līdz brīdim, kad mantiniekiem apstiprinātas mantojuma tiesības. 4 personas ar bāriņtiesas lēmumu ieceltas par aizgādni mantojumam;

**Citas lietas**

Bāriņtiesa pieņēmusi lēmumus arī citos gadījumos – vecāku strīdos par nodokļu atvieglojumiem par bērniem, par ģimenes valsts pabalsta izmaksu, ārpusģimenes aprūpē esošo bērnu saskarsmes ierobežojumiem ar vecākiem, uzvārda maiņu, viesģimenes statusa piešķiršanu vai viesģimenes statusa izbeigšanu, audžuģimenes statusa piešķiršanu un citus lēmumus.

**Pansionāts “Lauciene”**

Talsu novada pašvaldības iestāde pansionāts “Lauciene” ir Talsu novada pašvaldības izveidota un tās padotībā esoša iestāde, kuras darbību nosaka Talsu novada domes 2018.gada 25.oktobra lēmums Nr.451 “Talsu novada pašvaldības iestādes pansionāta “Lauciene” nolikums”.

Pansionāta “Lauciene” mērķis ir nodrošināt sociālās aprūpes un sociālās rehabilitācijas pakalpojumus pensijas vecuma personām, kā arī I un II grupas invalīdiem, ilgstošas sociālās aprūpes un sociālās rehabilitācijas institūcijā, kas vērsta uz to personu pamatvajadzību apmierināšanu, kurām ir objektīvas grūtības sevi aprūpēt vecuma vai funkcionālu traucējumu dēļ.

**Pārskata gadā galvenie paveiktie darbi**

Pansionāts “Lauciene” 2020.gadā turpināja pilnveidot klientu dzīves apstākļus, investējot infrastruktūrā un darba vides uzlabošanā.

Pārskata periodā pakalpojumu izmaksas tika paaugstinātas no 18,00 EUR dienā (spēkā kopš 2018.gada 1.janvāra) uz 21,00 EUR dienā.

Pansionātā 2020.gadā pakalpojums sniegts vidēji 198 klientiem gadā. Salīdzinoši, 2019.gadā – 200, bet 2018. gadā – 202 klientiem. Viens no iemesliem vidējā klientu skaita samazinājumiem ir ar karantīnu saistītie klientu uzņemšanas ierobežojumi. Arī 2020.gadā, kā iepriekšējos gados, visvairāk klientu nāk no Talsu novada, vidēji 120 klienti gadā. Tam seko Rīgas pilsētas iedzīvotāji ar vidēji 75 klientiem, jo pārskata gadā pansionātam ir noslēgts līgums ar Rīgas domes Labklājības departamentu par ilgstošas sociālās aprūpes un sociālās rehabilitācijas pensijas vecuma personām un personām ar invaliditāti pakalpojumu nodrošināšanu.

**Infrastruktūra un kapitālie ieguldījumi**

Pansionāts turpināja 2019.gadā uzsākto infrastruktūras modernizāciju un darba vides uzlabošanu, investējot vairāk kā simts tūkstošus eiro.

**Publiskās investīcijas, EUR**

|  |  |  |
| --- | --- | --- |
| **2018** | **2019** | **2020** |
| 0.00 | 97 000 | 107 168 |

Minēto pašvaldības investīciju ietvarā ir iegādāta un aprīkota automašīna guļošo klientu transportēšanai, izremontēta garderobes telpa un aprīkota ar garderobes skapīšiem darbiniekiem, nopirktas 25 funkcionālās gultas, vides pieejamības uzlabošanai ierīkotas atbalsta margas koplietošanas gaiteņos (96 m), nobruģēta centrālā ieeja, izbūvēta koplietošanas tualete, ievērojot visus universālā dizaina principus, veikts remonts daļā virtuves saimniecisko telpu, iegādāti divi profesionālie veļas žāvētāji un viena veļas mašīna, nopirkta grīdas uzkopšanas mašīna. Īpaši izceļamas ir pirmo reizi veiktās pašvaldības investīcijas darbinieku veselības apdrošināšanas polišu iegādē, kas ir papildus ieguvums darbiniekiem. Esošā budžeta ietvaros ir iepirktas darbinieku formas, izremontētas piecas klientu istabiņas, veikts garāžas vārtu remonts, uzstādīta spiediena regulēšanas automātika dziļurbumam.

**Plānotie pasākumi 2021. gadā**

**Iestādes darbību ietekmējošie faktori**

Ņemot vērā pakalpojumu un preču izmaksu pieauguma tendenci un esošā finansējuma apjomu, var prognozēt, ka arī nākamajā novērtējuma periodā būtiski neuzlabosies infrastruktūras un ēku tehniskais stāvoklis. Apkures sistēmas tehniskais nolietojums ietekmē ne tikai klienta dzīves kvalitāti, bet arī palielina elektrības patēriņu ziemas periodā. Ar esošajiem resursiem nav iespējams būtiski uzlabot telpu estētisko izskatu, logu un durvju tehnisko stāvokli.

**Nozīmīgākie finanšu ieguldījumi**

Turpinot mērķtiecīgu investīciju politiku, pašvaldība piešķīrusi 47 000 EUR 65 funkcionālo gultu iegādei, kas būtiski palielinās aprūpes un dzīves kvalitāti klientiem.

**Informācija par būtiskiem riskiem un neskaidriem apstākļiem nākotnes kontekstā**

Izvērtējot pēdējo gadu tendences attiecībā uz darbaspēku un klientiem, kuri iestājas iestādē, ir iezīmējušās šādas tendences:

1. Nemainīgi jau vairākus Iestādei arvien grūtāk ir piesaistīt kvalificētu personālu, kas būtu motivēts strādāt ar jaunākām metodēm klientu aprūpē gan nekonkurētspējīgā atalgojuma dēļ, gan pansionāta atrašanās vietas dēļ – attālinātā lauku teritorijā, kur nav pieejams sabiedriskais transports.
2. Gadiem nerisinātās problēmas ar iekšējo ugunsdrošības ūdens sistēmu un ārējo ūdens ņemšanas rezervuāru ir augsta riska faktors, kas apdraud pansionāta darbību vidējā termiņā.
3. Ja netiks piesaistīts ārpakalpojums ēdiena sagatavošanai, nepieciešamas vairāku desmitu tūkstošu investīcijas virtuves tehniskajā nodrošinājumā, jo ir augsts risks, ka daļa iekārtu īstermiņā pārstās darboties.

Vidējā termiņā minētie riski samazinās pansionāta konkurētspēju sociālās aprūpes pakalpojumu tirgū, kas var ietekmēt klientu vēlmi izvēlētie pansionātu “Lauciene” kā pakalpojumu sniedzēju. Samazinoties klientu skaitam, pieaugs pakalpojuma izmaksas, kuras nāksies kompensēt ar papildus iemaksām no pašvaldības budžeta.

Apkopojot riskus, investīciju ieguldījumu divu gadu periodā (204 000 EUR), nav būtiski uzlabojusies pansionāta infrastruktūra. Lai pansionāts nezaudētu konkurētspēju nākotnē, jāveic tā kapitālā pārbūve.

**3.3. Sabiedrības veselības veicināšana**

2020.gadā tiek turpināts darbs pie projekta 9.2.4.2. “Pasākumi vietējās sabiedrības veselības veicināšanai un slimību profilaksei” pasākumu izstrādes un realizācijas. Projekta mērķis ir uzlabot pieejamību veselības veicināšanas un slimību profilakses pasākumiem Talsu novada iedzīvotājiem, jo īpaši teritoriālās, nabadzības, sociālās atstumtības riskam pakļautajiem iedzīvotājiem, īstenojot vietēja mēroga pasākumus. Lai sasniegtu projekta mērķi, galvenais uzdevums ir veidot veselīgu nākamo paaudzi, novada iedzīvotāju motivēšana kvalitatīvi nodzīvoto mūža gadu palielināšanai, iesaistot veselības veicināšanas pasākumos.

Projekta plānotie pasākumi 2020.g. tika vērsti sirds-asinsvadu, gremošanas sistēmu slimību, pašnāvības risku, onkoloģisko saslimšanu un reproduktīvās veselības problēmu risināšanai, un veselīga dzīvesveida popularizēšanai: izglītojoši un informatīvi pasākumi – lekcijas, diskusijas, publikācijas novada tīmekļvietnē, izdales materiāli, mācību filmas, meistarklases par aktīva dzīvesveida un pareiza, veselīga uztura nozīmi slimību profilaksē. Visas minētās jomas ir arī Veselības ministrijas noteikto prioritāri risināmo uzdevumu lokā, īstenojot veselības veicināšanas projektu.

2020.g. projekta ietvaros pavisam organizēti – 462 pasākumi (par 106 pasākumiem mazāk nekā 2019.gadā, bet par 78 vairāk nekā 2018.gadā). Lielākās korekcijas pasākumu īstenošanā ieviesa aizvien pieaugusī saslimšana ar Covid-19 un valdības aizliegums rīkot publiskos pasākumus. Gada beigās Talsu novadam tika piešķirts īpašs statuss (saistībā ar augstiem saslimšanas rādītājiem), kas ietvēra sevī jebkādu pasākumu aizliegumu un visstingrāko epidemioloģisko prasību ievērošanu.

2020.g. vasarā notikušas trīs nometnes trūcīgo un mazturīgo ģimeņu bērniem. Šajās nometnēs katru dienu tika iekļautas veselīga dzīvesveida tēmas – veselīgs uzturs, higiēna, cukurs un tā ietekme uz cilvēka veselību, atkarības – viedtālrunis, alkohols, cigaretes, narkotikas. Liela uzmanība tika veltīta arī bērnu drošības jautājumiem – drošība internetā, drošība ūdenstilpju tuvumā un ūdenī. Emocionālās veselības uzlabošanai notikuši deju, dzejas, mūzikas, stāstu vakari. Katru dienu bērniem tika piedāvātas dažādas fiziskās aktivitātes – muskulatūras nostiprināšanas, aerobie, spēka un izturības treniņi, pārgājiens, netradicionālie sporta veidi.

2020.g. tika mainīti Veselības veicināšanas projekta nosacījumi. Vairs netika uzskaitīti unikālie (pirmreizējie) pasākumu dalībnieki. Turpmāk projekta nosacījumi paredz realizēt plānoto pasākumu skaitu.

**Slimību profilakses jomā notikuši šādi pasākumi:**

* Veselīga uztura un mutes veselības dienas – 6 pasākumi notikuši novada PII un 5 pasākumi novada skolās;
* Notikusi veselīga uztura nodarbība ar meistarklasi Spāres muižā un visiem interesentiem Ezera laukumā Talsos, par kuru esam saņēmuši daudz labu atsauksmju;
* Jauniešu dienas ietvaros notikušas lekcijas “Uzturs un fiziskās aktivitātes” ar meistarklasi Laucienē;
* Sirds veselības dienu, kurā bija iespēja noklausīties kardiologa, profesora Andreja Ērgļa lekciju Talsos, apmeklēja arī Rojas un Mērsraga novada iedzīvotāji;
* Jaunajām ģimenēm tika piedāvātas mazuļa krūts barošanas lekcijas, kuru laikā tika sniegti padomi barošanas problēmu gadījumā, stāstīts par zīdīšanu ietekmējošiem faktoriem un problēmu risināšanas veidiem;
* Lekcijas grūtniecēm – dzemdības, pēcdzemdību periods;
* Jaunajiem vecākiem nodarbība – “Handling”– prasmīga zīdaiņu aprūpe ikdienā”;
* Četrās novada skolās tika novadītas atkarību profilakses un reproduktīvās veselības jautājumiem paredzētās interaktīvās nodarbības – pavisam 29 nodarbības 5.-11.klašu skolēniem;
* Sniegts atbalsts ārsta Pētera Apiņa lekcijas par koronavīrusa izplatību organizēšanai Talsu novada iedzīvotājiem.

**Talsu novada izglītības iestādēs noritējuši veselīga uztura veicināšanas pasākumi:**

* Turpinās projekts “Putras dienas” un “Skolas auglis”;
* Turpinās Veselības veicināšanas projekts “Piens un augļi”;
* dalība Slimību profilakses un kontroles centra (turpmāk – SPKC) un Veselības ministrijas informatīvajā kampaņā “Mazgā rokas tīras, lai no mikrobiem tās brīvas” 1.-4.kl.;
* 1.-4.kl. skolēnu dalība Nacionālā Veselību veicinošo skolu tīkla izaicinājumu spēlē  “Maini savus paradumus – Tu to vari!”;
* SPKC lektoru nodarbības 5.-7.kl. skolēniem par roku mazgāšanu;
* dalība Valsts ugunsdzēsības un glābšanas dienesta (turpmāk – VUGD) konkursā 5.klasēm “Vai esi gudrāks par lapsēnu Guni?;
* VUGD nodarbība 1., 2.kl. par dažādiem drošības jautājumiem;
* Nodarbība 1.kl. ar policijas inspektori “Drošs ceļš uz skolu”;
* Dinamisko paužu aktualizācija 1.-6.kl. mācību priekšmetu stundās;
* Dažādas tēmas klases stundās, informatīvo materiālu nosūtīšana skolēniem (SPKC un VUGD informatīvie materiāli);
* Pasākums “Veselības pica”;
* Starptautisks EKO skolu projekts “Ēdam atbildīgi”;
* Izglītojoši, profilaktiski pasākumi skolas māsiņu vadībā – higiēna, pareiza roku mazgāšana, mutes dobuma veselība, emocijas un to atpazīšana, savstarpējā cieņa.

**Fizisko aktivitāšu veicināšanas pasākumi Talsu novadā:**

* Vingrošanas nodarbības grūtniecēm fizioterapeita vadībā Talsos;
* Vingrošana pirmo klašu skolēniem fizioterapeita vadībā Talsu Kristīgajā vidusskolā, Pūņu pamatskolā;
* Fiziskās aktivitātes meistarklase – Apļa treniņš Talsos;
* Fiziskās aktivitātes meistarklase – Kardio aerobais treniņš Talsos;
* Fiziskās aktivitātes meistarklase – Vispārējā fiziskā sagatavotība Talsos;
* Nūjošanas nodarbības Sabilē, Ģibuļu pagasta Spārē;
* Āra fiziskās aktivitātes PII iestādēs un skolu pirmo klašu audzēkņiem;
* Peldētapmācība 60 novada bērniem, no kuriem 20 bērniem apmācība netika pilnībā pabeigta Covid-19 ierobežojumu dēļ;
* Deju nodarbības – zumba senioriem Talsos;
* Deju nodarbības visiem interesentiem (zumba) Talsos, Sabilē, Stendē;
* Treniņu sistēma – Pilates visiem interesentiem Talsos, Vandzenē, Valdgales pag.;
* Fitness – jogas nodarbības Lubes pag. Anužos, Balgales pag.;
* Hatha jogas nodarbības –Valdemārpilī, Talsos. Pastendē, Stendē;
* TRX piekares sistēmas treniņš Talsos;
* Veselības veicināšanas dienas jauniešiem Laucienes sporta centrā ietvaros – dažādas fiziskās aktivitātes.

**Talsu novada izglītības iestādēs noritējuši fizisko aktivitāšu veicināšanas pasākumi:**

* Olimpiskā diena PII;
* Ģimenes sporta diena;
* Skolas pārgājieni;
* Bērnu riteņbraukšanas svētki;
* Talsu atklātās sacensības vieglatlētikā visām vecuma grupām;
* Latvijas Jaunatnes olimpiāde 2019.

**Traumatisma un vardarbības profilakses pasākumi:**

* Mācību tēmas – “Es un mana drošība”, “Drošība internetā”, “Drošība uz ielas, uz ūdens”, “Ugunsdrošība”, “Drošs ceļš uz skolu”, “Vai esi gudrāks par lapsēnu Guni”.

**Veselīgas apkārtējās vides veidošana pašvaldībā 2020.g.:**

* Veselības jautājumu integrēšana pilsētplānošanas procesos;
* Vides pieejamības un infrastruktūras uzlabošana ārsta praksēs:
* izveidots feldšerpunkts Spārē;
* labiekārtots Ķūļu feldšerpunkts;
* Publisko teritoriju labiekārtošana:
* atjaunots apgaismojums Kandavas ielā, Sabilē;
* izbūvēts bērnu rotaļu laukums Stendē;
* nomainīts gājēju celiņa segums Strazdes muižas parkā;
* iegādāts sūknis un ierīkots apgaismojums strūklakai Talsu ezerā;
* sakārtots celiņš un margas uz Sauleskalna estrādi Talsos;
* nobruģēts gājēju celiņš Dupurkalnā, Valdemārpilī;
* Talsu dendroloģiskā parka labiekārtošana;
* ierīkots apgaismojums un videonovērošana skeitparkam Talsos.
* Daudzdzīvokļu māju pagalmu labiekārtošana;
* Vides pieejamība personām ar funkcionāliem traucējumiem:
* iegādāts pārvietojamais pacēlājs ar krēslu;
* gājēju ietvju pielāgošana cilvēkiem ar īpašām vajadzībām;
* Bērnu rotaļu laukumu labiekārtošana PII:
* Laidzes PII “Papardīte”;
* Talsu PII “Pīlādzītis”;
* Pūņu PII;
* Talsu PII “Saulīte”;
* Talsu PII “Zvaniņš”;
* Virbu PII.

Talsu novada pašvaldības iestādēs strādājošie piedalījušies sanāksmēs, semināros un kursos par sabiedrības veselības un veselības veicināšanas jautājumiem:

* Latvijas Pašvaldību savienības Veselības un sociālo jautājumu tīkla dalībnieku sanāksmes, Latvijas Nacionālā veselīgo pašvaldību tīkla ikgadējie semināri, Slimību profilakses un kontroles centra organizētais seminārs Nacionālā veselīgo pašvaldību tīkla koordinatoriem, pieredzes apmaiņas braucieni, ikgadējās sarunas ar Veselības ministriju, sadarbības sanāksmes ar Nacionālo veselības dienestu, Sociālās aprūpes padomes sēdes pansionātā “Lauciene” – sabiedrības veselības speciāliste.
* Vakcinācijas nozīme infekciju apkarošanā – sociālie darbinieki.

**3.4. Kultūra, sports, tūrisms**

**Kultūra**

***Kultūras centri, t.sk. muižas un amatiermākslas kolektīvi***

Saskaņā ar Talsu novada pašvaldības kultūras centru un kultūras centru – muižu klasifikācijas noteikumiem Nr.5 (apstiprināti ar Talsu novada domes 29.08.2019. lēmumu Nr.530) līdz 2020. gada beigām Talsu novadā darbojas pavisam kopā 17 kultūras centri, t.sk. muižas, tautas nami, kultūras nami, brīvā laika pavadīšanas centri, sporta un brīvā laika pavadīšanas centrs un saieta nams:

* Četri tautas nami: Talsu tautas nams, Stendes tautas nams, Valdgales tautas nams, Vandzenes tautas nams.
* Pieci kultūras nami: Sabiles kultūras nams, Laucienes kultūras nams, Pastendes kultūras nams, Virbu kultūras nams, Valdemārpils un Lubes kultūras nams.
* Trīs brīvā laika pavadīšanas centri: Laidzes brīvā laika pavadīšanas centrs, Lībagu brīvā laika pavadīšanas centrs, Ķūļciema brīvā laika pavadīšanas centrs.
* Trīs muižas: Spāres muiža, Strazdes muiža un Tiņģeres muiža.
* Viens saieta nams: Pļavmuižas saieta nams.
* Viens sporta un brīvā laika pavadīšanas centrs: Balgales sporta un brīvā laika pavadīšanas centrs.

2020. gada novembrī Talsu novada dome pieņēma lēmumu par jaunas kultūras iestādes izveidi un darbu uzsāka Talsu novada pašvaldības iestāde “Sabiles mākslas, kultūras un tūrisma centrs”.

Pavisam kopā Talsu novadā darbojas 71 amatiermākslas kolektīvs, kuros pavisam kopā ir 1187 dalībnieki:

|  |  |  |  |
| --- | --- | --- | --- |
| **Nr.pk.** | **AMATIERMĀKSLAS**  **NOZARE** | **AMATIERMĀKSLAS KOLEKTĪVU**  **SKAITS KOPĀ NOZARĒ** | **DALĪBNIEKU SKAITS KOPĀ AMATIERMĀKSLAS KOLEKTĪVOS** |
| 1. | Kori | 10 | 319 |
| 2. | Deju kolektīvi | 10 | 225 |
| 3. | Orķestri | 2 | 55 |
| 4. | Amatierteātri | 9 | 112 |
| 5. | Vokālie ansambļi | 17 | 148 |
| 6. | Lietišķās mākslas kolektīvi | 9 | 137 |
| 7. | Folkloras kopas | 3 | 43 |
| 8. | Tautas muzikanti | 1 | 5 |
| 9. | Citi kolektīvi | 10 | 143 |
| PAVISAM KOPĀ | | **71** | **1187** |

Pandēmija būtiski ietekmēja Talsu novada kultūras nozares darbību 2020. gadā. Tika slēgti ne tikai Talsu novada pašvaldības kultūras centri, bet arī novada bibliotēkas un Talsu novada muzejs. Lielākā daļa no kultūras un atpūtas pasākumu 2020. gada kalendārajā plānā plānotajiem pasākumiem tika atcelti. Kultūras darbinieki turpināja veidot kultūras dzīvi Talsu novadā, organizējot tradicionālos pasākumus citādā formātā kā ierasts. Notika tiešraides pasākumi, pasākumi brīvā dabā – ar dažādām gaismas un mūzikas performancēm. 2020. gada sākumā tika ierobežota amatiermākslas kolektīvu darbība, kolektīvu mēģinājumi līdz sezonas beigām notika tikai tiešsaistē, atsākoties sezonai rudenī un pastiprinoties epidemioloģiskās drošības pasākumiem, Talsu novada amatiermākslas kolektīvi turpināja darbu tiešsaistē.

**Atbalsts radošām personām un nevalstiskajām organizācijām**

Lai veicinātu Talsu novadam nozīmīgu kultūras, mākslas, tūrisma, kultūrtūrisma, kultūrizglītības projektu īstenošanu, saskaņā ar Talsu novada domes 12.05.2016. lēmumu Nr.258, kopš 2016. gada rīko Talsu novada kultūras un tūrisma projektu finansēšanas konkursu, gadā projektu realizēšanai paredzot 12 000 EUR.

**Kultūras un atpūtas pasākumi**

Saskaņā ar Talsu novada domes Izglītības, kultūras un sporta komitejas 15.10.2020. lēmumu Nr. 4 “Par Talsu novada kultūras un atpūtas pasākumu 2021. gada kalendāro plānu”, 2021. gadā Talsu novadā plānoti pavisam kopā 577 Talsu novada kultūras centru t.sk. muižu un Talsu novada muzeja rīkotie kultūras un atpūtas pasākumi t.sk. Dziesmu svētku procesa starplaika pasākumi un lielākie 2021. gada kultūras un atpūtas pasākumi un 113 Talsu novada bibliotēku rīkotie pasākumi.

**Nozīmīgākie plānotie pasākumi 2021. gadā**

22.01.2021. Talsu novada pašvaldības konkursa “Talsu novada uzņēmēju Gada balva” noslēguma pasākums

12.02.2021. Kultūras darbinieku diena

24.02.2021. Lielie lasīšanas svētki

10.04.2021. Aleksandra Pelēča literārās balvas pasniegšana

17.04.2021. Mākslas dienas 2021 un Talsu novada pašvaldības Ž.Sūniņa prēmijas vizuālajā mākslā pasniegšana

16.-17.04.2021. Kārļa Ferdinanda Amendas Mūzikas svētki un Starptautiskais stīgu instrumentu individuālo izpildītāju un ansambļu konkurss

Maijs Novadu Grāmatu svētki

15.05.2021. Muzeju nakts 2020

29.05.2021. Kurzemes vēsturiskā novada Deju svētki

03.06.2021. XII Latvijas skolu jaunatnes dziesmu un deju svētku ieskaņas koncerts

05.06.2021. Raimonda Tigula brīvdabas koncerts “Tiguļkalns”

02.-04.07.2021. Talsu pilsētas svētki

29.-31.07.2021. Sabiles Vīna svētki

14.08.2021. Dižmāras gadatirgus

29.08.2021. Mazie operas svētki

08.10.2021. Talsu novada pašvaldības konkursa "Radi Talsu novadam"

noslēguma pasākums

23.10.2021. Talsu novada Lūgšanu brokastis

11.11.2021. Lāčplēša dienai veltīts gājiens un pasākums

14.11.2021. Kurzemes foto dienas

16.11.2021. Piemineklim “Koklētājs” - 25

18.11.2021. Latvijas Republikas proklamēšanas gadadienai veltīts brīvdabas koncerts

27.11.2021. Lielās egles iedegšana

11.12.2021. Karstvīna svētki Sabilē

13.-22.12.2021. Strazdes muižas rūķu "Ziemassvētku burziņš"

31.12.2021. Jaunā gada sagaidīšana Talsos

**Sports**

Salīdzinot ar 2019. gadu, Talsu novadā darbojošos sporta centru skaits ir nemainīgs – novadā darbojas četri sporta centri (Laucienē, Sabilē, Stendē un Ģibuļu pagastā). Novada teritorijās, kurās nav Talsu novada pašvaldības dibinātu sporta centru, darbojas sporta organizatori.

**Sporta infrastruktūra**

2020. gadā atjaunoti grīdas segumi sporta būvēs Talsos: Talsu sporta namā, Talsu sporta hallē un novadā: Stendes sporta un brīvā laika pavadīšanas centrā un Sabiles sporta centrā. Labiekārtota sporta zāle un foajē Talsu sporta namā, iegādāts sporta inventārs un pamatlīdzekļi Talsu pilsētas sporta būvēs un sporta laukumos, un Talsu novada sporta centros.

**Atbalsts sporta attīstībai**

Lai veicinātu iedzīvotāju interesi par aktīvu un veselīgu dzīvesveidu, sporta attīstību, kā arī popularizētu Talsu novadu, Talsu novada dome 24.09.2020. pieņēma lēmumu aktualizēt 25.04.2019. apstiprināto nolikumu “Par Talsu novada pašvaldības finansiālo atbalstu sportistiem un sporta komandām”.

**Sporta pasākumi**

Sporta dzīvi tāpat kā kultūras dzīvi Talsu novadā 2020. gadā ietekmēja globālās pandēmijas sekas. Tika atcelta virkne sporta pasākumi Talsu novadā. Sporta centri tika slēgti apmeklētājiem, nodrošinot iespēju nodarboties ar fiziskām aktivitātēm tikai sporta laukumos un ārtelpās.

Saskaņā ar Talsu novada domes Izglītības, kultūras un sporta komitejas 15.10.2020. lēmumu Nr. 5 “Par Talsu novada sporta pasākumu 2021. gada kalendāro plānu”, 2021. gadā Talsu novadā plānoti pavisam kopā 334 Talsu novada sporta centru rīkotie, t.sk. lielākie 2021. gada sporta pasākumi.

**Nozīmīgākie plānotie pasākumi 2021. gadā**

aprīlis - septembris Orientēšanās seriāls Zig-Zag 14-16 kārtās

24.04.2021. Talsu kauss volejbolā 2021

01. - 02.05.2021. Starptautiskā suņu izstāde

Maijs “Rally Liepāja” Talsu posms

29.05.2021. Latvijas kauss Cross Country motokrosā

19.06.2021. Talsu novada sporta spēles 2021

20.06.2021. LVM maratona (SEB MTB) 3. posms

03.07.2021. 9Hill čempionāts disku golfā

02.-04.07.2021. Pilsētas svētki (sporta pasākumi svētkos)

26.06.2021. Talsu novada kausa izcīņa "Talsu šķēpi 2021"

10.07.2021. MX Nacionālais kauss (motokross)

11.07.2021. Vivus MTB maratons

21.08.2021. Moto pasākums “Pakalni rīb”

21.08.2021. Latvijas čempionāts disku golfā

28.-29.08.2021. Starptautisks basketbola turnīrs “Talsu kauss 2021”

17.09.2021. Olimpiskā diena 2021

24.09.2021. Latvijas Orientēšanās nakts

23.10.2021. Talsu halles kauss telpu futbolā

25.12.2021. Nakts turnīrs 2021

**Tūrisms**

2020.gads globālās pandēmijas ietekmē būtiski mainīja tūrismu visā pasaulē. Talsu novada tūrisma informācijas centrs elastīgi piemērojās jaunajai situācijai un izstrādāja uz vietējo un Baltijas tirgu orientētas tūrisma aktivitātes un pasākumus. Sadarbībā ar vides dizaineri un pagastu pārvaldēm atjaunoja informatīvos stendus Talsos, Valdemārpilī, Lubes, Īves, Strazdes, Lībagu, Laucienes un Vandzenes pagastos, kā arī izstrādāja jaunus suvenīrus. Gatavojoties 2021.gada administratīvi teritoriālai reformai, aktīvāk tiek veidota sadarbība ar Dundagas, Rojas un Mērsraga tūrisma centriem, kā arī esošā Talsu novada tūrisma informācijas centriem Sabilē, Valdemārpilī un tūrismā iesaistītajām pašvaldības muižām Strazdē, Spārē un Tiņģerē. Vasaras mēnešos izstrādāti reklāmas video par Talsiem, Sabili un Valdemārpili. Paralēli notika darbs “Dari Talsu novadam” un “Radi Talsu novadam” vērtēšanas komisijās.

**Tūrisma veicināšanas pasākumi un akcijas 2020. gadā**

* 1. – 19.04.2020. Talsu pilsētas dibināšanai veltīta akcija “Talsi=9 pa 9”

Pārgājienu un velobraucienu sērija “Pēdo un pedāļo Talsu novadā”:

23.05.2020. “Pedāļo ap Stend’!”,

* + 1. “Pedāļo pa Tals’ paugurain’!”
    2. “Jāņtārpiņi pēdo!”
    3. “Pēdo un nūjo pa Valdemārpil’!”
    4. “Pēdo pa Sabil’!”
    5. “Pedāļo ap Spār’!”

22.08.2020. “Pedāļo uz Tiņģer’!”

30.08.2020. “Pēdo ar Strazd’s rūķiem!”

01.07.–31.08.2020. Tūrisma akcija “Apkārt pasaulei Ziemeļkurzemē” Travitious.com platformā sadarbībā ar Dundagas, Rojas, Mērsraga, Sabiles un Valdemārpils tūrisma centriem

07.–20.07.2020. Kvests “Talsu Deviņkalnu loks”

03.–28.08.2020. Veloakcija “Valdemāra pēdās” sadarbībā ar Valdemārpils tūrisma centru un Rojas Jūras zvejniecības muzeju

20.09.2020. Pārgājiens “Talsu pauguraines dārgumi”

* + 1. “Talsu novada garšu tūre”

**Tūrisma informācijas materiāli**

2020. gadā ir sagatavoti un tipogrāfiski izdoti šādi tūrisma informācijas materiāli:

* Talsu pilsētas karte “Talsi – 9 pakalnu pilsēta” (latviešu valodā 5000 eks., angļu, krievu, vācu valodā, 2000 eks.);
* 8 jauni tematiskie maršruti sērijā “Redzēt un piedzīvot Talsu novadu” (latviešu valodā katrs 4000 eks.), 12 maršruti atjaunoti un izdoti atkārtoti (latviešu valodā katrs 4000 eks., 6 maršruti angļu un krievu valodā pa 1000 eks.);
* Sadarbībā ar Kurzemes tūrisma asociācija (turpmāk – KTA) sagatavota karte “Kurzeme”, 45 000 eks. (latviešu, angļu, vācu, krievu);
* Sadarbībā ar KTA sagatavots izdevums “Kurzeme TOP 10!” 10000 eks., (latviešu, krievu, angļu, vācu, lietuviešu, igauņu valodā);
* Sadarbībā ar KTA sagatavots un izdots mājražotāju un amatnieku buklets „Ražots Kurzemē”.

**Dalība starptautiskās tūrisma izstādēs**

* Starptautiskā tūrisma izstādē “Adventure 2020” Viļņā, Lietuvā 24.–25. janvārī;
* Starptautiskā tūrisma izstādē „Balttour 2020” Rīgā, Latvija, 1.–2. februārī – informatīvo izdevumu apmaiņa;
* Starptautiskā tūrisma izstādē “Tourest 2020” Tallinā, Igaunija, 8.–9. februārī.

**Dalība projektos**

* No 2020. gada septembra ERASMUS+ programmas ietvaros nodarbināti divi brīvprātīgie no Francijas;
* Kurzemes plānošanas reģiona pārrobežu projekts „Baltu ceļš” – dalība pieredzes apmaiņas braucienā Sēlijā 24. – 25. septembrī;
* Projekta LLI-448 “Mežtakas izveide Latvijā un Lietuvā un Jūrtakas pagarināšana Lietuvā” ietvaros izstrādāts posms Kandava–Sabile (21 km);
* Pieaugušo izglītības projekta “Nodarbināto personu profesionālās kompetences pilnveide” praktikante no mācību centra “Buts”.

**Darbs ar uzņēmējiem**

* Talsu novada tūrisma informācijas centra uzturētajā tīmekļvietnē apkopota un atjaunota informācija par 73 apskates objektu, 55 naktsmītņu un 30 ēdināšanas uzņēmumiem;
* 2020. gadā īpaši popularizēti 15 jauni tūrisma uzņēmēji Talsu novadā;
* Izstrādāta un novadītā vienas dienas ekskursija “Talsu novada garšu tūre” sadarbībā ar mājražotāju kooperatīvu “Talsu novada garša” 17. oktobrī;
* Sadarbība ar tūrisma uzņēmējiem akcijas “Apkārt pasaulei Ziemeļkurzemē” ietvaros;
* Uzņēmēju popularizēšana akcijā “Pēdo un pedāļo”.

**Darbs dalīborganizācijās**

* Darbs KTA valdē, valdes locekļa amata pienākumu pildīšana;
* Ziemassvētku akcija mazajiem ražotājiem un mājražotājiem “Dāvanas no Kurzemes”;
* Akcija “Apceļo Kurzemi”;
* Informācijas sniegšana un caurskatīšana tūrisma materiālu izveidei;
* 4. augustā Latvijas tūroperatoru vizīte Talsos un novadā;
* 6. oktobrī pieredzes apmaiņas brauciens sadarbībā ar LIAA uz Liepājas apkārtni.

**3.5. Sabiedriskās kārtības nodrošināšana**

Talsu novada pašvaldības policijas struktūra: priekšnieks, priekšnieka vietnieks, vecākie inspektori, inspektori, lietvede un apkopēja. Pašvaldības policijas darba uzdevumi: sabiedriskās kārtības nodrošināšana – regulāra patrulēšana, operatīva apkalpošana izsaukumiem Talsu novada teritorijā, administratīvo pārkāpumu profilakse, saistošo noteikumu un citu normatīvo aktu kontrole, sabiedriskās kārtības uzraudzīšana pasākumos, sadarbība ar citām pašvaldības iestādēm, Valsts policiju, Valsts drošības dienestu un uzņēmumiem.

2020.gadā Talsu novada pašvaldības policija piedalījās Talsu novada domes saistošo noteikumu Nr.9 “Talsu novada noteikumi” izstrādāšanā un tika veiktas kontroles, pamatojoties uz Ministru kabineta noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai”, Ministru kabineta rīkojumu Nr.655 “Par ārkārtējās situācijas izsludināšanu“ un likumu “Covid-19 infekcijas izplatības pārvaldības likums“. Tika nodrošināta sabiedriskā kārtība sapulces laikā, kura tika rīkota pamatojoties uz likumu “Par sapulcēm, gājieniem un piketiem”. Publiskajos pasākumos veikta kontrole, kā tiek ievērota sabiedriskā kārtība un drošība, un Talsu novadā norisinājās vairāki nozīmīgi pasākumi, kur Talsu novada pašvaldības policija nodrošināja sabiedrisko kārtību, kā arī piedalījās satiksmes organizēšanā, lai droši noritētu pasākumi. Talsu novada pašvaldības policija regulāri organizēja profilaktiskos reidus Talsu novadā.

Talsu novada pašvaldības policijas attīstības stratēģija 2019. un 2020.gadā bija galvenokārt virzīta uz videosistēmas attīstīšanu Talsu novadā un tika realizēts pārrobežas projekts, kura ietvaros tika uzstādītas jaunas videonovērošanas kameras un aparatūra Talsos. Pašvaldības policijai veikta autoparka atjaunošana, darbiniekiem organizēti kursi un apmācības, lai pilnveidotu savas zināšanas darba veikšanai, kā arī ekipējuma pilnveidošana.

*15.attēls* Dokumentu aprite 2019. un 2020.gadā

*16.attēls* Notikumu žurnālā reģistrētas informācijas (izsaukumi) 2019. un 2020.gadā

**3.6. Būvniecības procesa tiesiskuma nodrošināšana**

Būvniecības likuma 7. pants nosaka – likuma izpildei vietējā pašvaldība nodrošina būvniecības procesa tiesiskumu, tai skaitā izveidojot būvvaldi savā teritorijā un pieņemot lēmumus par apstrīdētajiem pašvaldības būvvaldes administratīvajiem aktiem, faktisko rīcību un lēmumiem, kas apstrīdami saskaņā ar normatīvajiem aktiem.

Būvvaldes funkcijas (saskaņā ar Talsu novada būvvaldes nolikumu):

* nodrošināt būvniecības procesa tiesiskumu, vides arhitektonisko un ainavisko kvalitāti, vides pieejamību, dabas resursu racionālu izmantošanu un līdzsvarotas vides veidošanu Pašvaldības administratīvajā teritorijā (turpmāk – teritorija);
* nodrošināt būvniecības kontroli Pašvaldības teritorijā, atbilstoši tās teritorijas plānojumam, teritorijas izmantošanas un apbūves noteikumiem, Būvniecības likumam un citiem normatīvajiem aktiem.

**2019. gads**

*1.tabula*

|  |  |  |
| --- | --- | --- |
| **Juridiskās personas, (objektu pieņemšana ekspluatācijā), *euro,* kopā** | **Privātpersonas, (objektu pieņemšana ekspluatācijā), *euro*, kopā** | **Kopā gadā pieņemts ekspluatācijā (bez pašvaldības objektiem), *euro*, kopā** |
| **10 541 827** | **1 261 959.70** | **11 803 786.70** |

Talsu novada būvvalde 2019. gadā kopā pieņēmusi ekspluatācijā 92 būvobjektus, no tiem 9 ir Talsu novada pašvaldības finansētie būvobjekti, kas 1.tabulā nav iekļauti.

**2020. gads**

*2.tabula*

|  |  |  |
| --- | --- | --- |
| **Juridiskās personas, (objektu pieņemšana ekspluatācijā), *euro,* kopā** | **Privātpersonas, (objektu pieņemšana ekspluatācijā), *euro*, kopā** | **Kopā gadā pieņemts ekspluatācijā (bez pašvaldības objektiem), *euro*, kopā** |
| **12 120 314,90** | **1 250 119,87** | **13 370 434,77** |

Talsu novada būvvalde 2020. gadā kopā pieņēmusi ekspluatācijā 101 būvobjektu, no tiem 15 ir Talsu novada pašvaldības finansētie būvobjekti, kas 2.tabulā nav iekļauti.

|  |  |  |
| --- | --- | --- |
| **Būvvaldes pamatdarbības rādītāji** | **2019. gads** | **2020. gads** |
| Saņemtās būvniecības ieceres | 488 | 344 |
| Saskaņota būvprojektu dokumentācija | 211 | 170 |
| Akceptēta būvprojektu dokumentācija | 450 | 367 |
| Sēžu protokoli | 49 | 43 |
| Izsniegtas būvatļaujas | 177 | 157 |
| Pieņemtas būves ekspluatācijā, akti | 98 | 101 |
| Rakšanas darbu atļaujas | 144 | 104 |
| No iestādēm, organizācijām saņemtie un apstrādātie dokumenti | 176 | 147 |
| No fiziskām personām saņemtie un apstrādātie dokumenti | 117 | 52 |
| Izejošie dokumenti, t.sk. izziņas | 262 | 132 |
| Saņemtie būvprojekti | 172 | 119 |
| Saņemtās apliecinājuma kartes un paskaidrojuma raksti | 277 | 225 |

**3.7. Civilstāvokļa aktu reģistrācija Talsu novadā**

2020.gadā Talsu novadā reģistrēti 241 jaundzimušais, zēni – 131 un meitenes – 110. No 2009.gada, kad izveidoja Talsu novadu, vēl vismazāk jaundzimušo bija tikai 2011.gadā, proti, 237 bērni. Jaundzimušo skaits, kuriem tēva ieraksts izdarīts, pamatojoties uz labprātīgu vecāku paternitātes atzīšanas iesniegumu ir lielāks nekā laulībā dzimušo bērnu skaits. Māmiņu vidējais vecums ir 27,7 gadi. 2020. gadā pirmais bērns piedzimis vienai 15 gadīgai māmiņai, trim sešpadsmitgadīgām un četrām astoņpadsmitgadīgām māmiņām. Piedzimuši 89 pirmie bērni un 86 otrie bērni, 49 trešie bērni, kā arī piektie, sestie, septītais un astotais bērns ģimenē. Talsu novada iedzīvotāju skaitu papildinājuši divi dvīņu pāri. Visvairāk jaundzimušo ir deklarēti Talsu pilsētā – 73, no pagastiem visvairāk ir Ģibuļu pagastā – 23 bērniņi, Laucienes pagastā – 16 jaundzimušie un Laidzes pagastā – 13 jaundzimušie. Augusta mēnesī ir visvairāk jaundzimušo, bet vismazāk – novembrī.

Jaunie vecāki 2020. gadā zēniem ir izvēlējušies vārdu Kārlis – 10 bērniem, Roberts – 6, Olivers – 5, Markuss – 3, Gustavs – 2 bērniem. Kā retākus vārdus var norādīt – Namejs, Sehans, Kims, Ārons, Arsens, Ali Elija. Meiteņu vecāki kā populārāko vārdu izvēlējušies Amēlija – 6, Emīlija – 5, Alise – 4, Sāra – 3 bērniem. Kā retākus vārdus var minēt – Sņežana, Rusaļina, Darina, Irbe, Mia, Lea.

2020.gadā ilgāku laiku valstī bija izsludināts ārkārtas stāvoklis ar ierobežojumiem pieņemt iesniegumus laulību reģistrācijai un laulību ceremonijām ar viesu piedalīšanos, tāpēc kopējais jaunlaulāto pāru skaits 143 salīdzinājumā ar iepriekšējiem gadiem ir labs. Līgavu vidējais vecums stājoties pirmajās laulībās 31 gads, bet līgavaiņu vecums 32 gadi. No kopējā laulību skaita 61 % ir pirmās laulības. Pieprasītākie kāzu mēneši Latvijā ir jūlijs un augusts. 11 laulību ceremonijas notikušas baznīcās, interesanti, ka šoreiz tikai Talsu pilsētas baznīcās. 10 laulību ceremonijas notika ārpus nodaļas telpām. Populārākā vieta bija atjaunotā oranžērija Nurmuižas muižas kompleksā. 2020.gadā bijis arī mazāk laulību ar ārvalstu pilsoņiem – Brazīlijas, Krievijas un Lietuvas pilsoņi. Salīdzinot ar iepriekšējiem gadiem, ir samazinājies šķirto laulību skaits – 65.

Kopējais mirušo personu skaits – 416 personas, no tām 63 personas nebija Talsu novada iedzīvotāji. Virbu pagastā un Lubes pagastā demogrāfiskie rādītāji ir ar plus zīmi, jo jaundzimušo ir vairāk nekā mirušo personu. Viennozīmīgi, ka lielākais mirušo personu skaits ir Laidzes un Laucienes pagastos, jo tur atrodas pansionāts un sociālās aprūpes iestādes. Vandzenes pagastā mirušas 22 personas un Ģibuļu pagastā 24 personas, Sabiles pilsētā 25 personas.

2021. gads būs lielu pārmaiņu gads arī dzimtsarakstu nodaļas darbā, jo notiks administratīvi teritoriālā reforma.

**Dzimtsarakstu nodaļas statistika 2020.gadā**

|  |  |  |
| --- | --- | --- |
| Pakalpojuma veids |  |  |
| Dzimšanas fakta reģistrācija |  | **241** |
| Atkārtotas dzimšanas apliecības |  | 139 |
| Paternitātes un trīspusējās paternitātes atzīšanas iesniegumi |  | 138 |
| Tiesas spriedumi par paternitātes noteikšanu, atzīšanu par neesošu |  | 2 |
| Tiesas spriedumi par aizgādības tiesību atņemšanu |  | 17 |
| Laulību reģistrācija |  | **143** |
| Izziņas par laulības noslēgšanai nepieciešamo dokumentu pārbaudi |  | 29 |
| Atkārtotas laulību apliecības |  | 26 |
| Atzīmes par laulību šķiršanu |  | 65 |
| Miršanas reģistrācija |  | **416** |
| Atkārtotas miršanas apliecības |  | 19 |
| Izziņas no civilstāvokļa reģistriem |  | 154 |
| Reģistri ievadīti CARIS pēc citu dzimtsarakstu nodaļu pieprasījuma |  | 222 |
| Reģistru ierakstu papildinājumi, labojumi |  | 8 |
| Vārda, uzvārda un tautības ieraksta maiņas dokumentu sagatavošana |  | 14 |
| Dokumentu izprasīšana no ārvalstīm |  | 2 |
| Kāzu jubileju ceremonijas |  | 4 |

**Reģistrētie dzimšanas un miršanas fakti**

**Talsu novada dzimtsarakstu nodaļā (2019.-2020.gadā)**

|  |  |  |  |  |
| --- | --- | --- | --- | --- |
| **Teritoriālā vienība** | **Reģistrēti dzimšanas fakti** | | **Reģistrēti miršanas**  **fakti** | |
| **2019** | **2020** | **2019** | **2020** |
| Talsi | 88 | 73 | 105 | 103 |
| Stende | 10 | 9 | 30 | 25 |
| Sabile | 12 | 13 | 17 | 18 |
| Valdemārpils | 15 | 7 | 13 | 16 |
| Abavas pagasts | 8 | 9 | 17 | 5 |
| Ārlavas pagasts | 9 | 7 | 14 | 8 |
| Balgales pagasts | 5 | 5 | 17 | 13 |
| Ģibuļu pagasts | 21 | 23 | 17 | 24 |
| Īves pagasts | 2 | 4 | 6 | 4 |
| Ķūļciema pagasts | 1 | 3 | 3 | 6 |
| Laidzes pagasts | 8 | 13 | 36 | 25 |
| Laucienes pagasts | 16 | 16 | 40 | 38 |
| Lībagu pagasts | 19 | 12 | 21 | 20 |
| Lubes pagasts | 1 | 6 | 5 | 5 |
| Strazdes pagasts | 3 | 4 | 6 | 6 |
| Valdgales pagasts | 15 | 8 | 16 | 12 |
| Vandzenes pagasts | 17 | 10 | 22 | 22 |
| Virbu pagasts | 6 | 7 | 7 | 4 |
| Citās pašvaldībās deklarētie | 7 | 12 | 61 | 63 |
| **Kopā** | **263** | **241** | **453** | **416** |

**3.8. Uzņēmējdarbības veicināšana**

* 2020.gada 25.janvārī norisinājās pirmā konkursa “Talsu novada uzņēmēju Gada balva” apbalvošanas ceremonija. 2020 gada izsludinātajā konkursā tika saņemts 31 pieteikums ar izvirzītiem 37 uzņēmumiem 9 nominācijās.
* Gada laikā notikušas divas Talsu reģionālā biznesa inkubatora konsultatīvās komisijas sēdes, kurās izskatīti 23 un apstiprināti 10 uzņēmumu pieteikumi darbībai Talsu reģionālajā biznesa inkubatorā.
* 2020.gada 3.martā notika Kanādas vēstniecības pārstāves vizīte Talsu novadā, lai iepazītos ar uzņēmējdarbības vidi novadā. Tika pārrunātas sadarbības iespējas, kā arī apmeklēti Talsu novada uzņēmēji – SIA “Vika Wood” un SIA “Brabantia Latvia”.
* 2020.gada pirmajā pusē tika veikta statistikas apkopošana un izpēte par uzņēmējdarbības vidi. Tika apkopota informācija par Talsu novadā reģistrēto uzņēmumu kopējo apgrozījumu, darbinieku skaitu, nodokļu iemaksām u.tml., rādītāji apskatīti arī nozaru šķērsgriezumā.
* Izsludināts konkurss “Dari Talsu novadam”, tika saņemti 17 pieteikumi, no kuriem atbalsts piešķirts 9 pretendentiem.
* Aktualizēts konkursa “Dari Talsu novadam” nolikums.
* Latvijas tirdzniecības un rūpniecības kamera sadarbībā ar Talsu novada pašvaldību organizēja divus uzņēmēju biznesa kluba pasākumus Talsos, 6.maijā par tēmu “Krīze vai iespēja – Talsu uzņēmēju atklātā diskusija” un 4.novembrī par tēmu “Pieredze un kompetence biznesam”. Pasākumos kopā piedalījās 96 dalībnieki.
* Latvijas tirdzniecības un rūpniecības kameras organizētajā pasākumā, iespēju festivālā “Uzņēmēju dienas Kurzemē 2020”, kas norisinājās 9. un 10.oktobrī, Talsu novadu ar pašvaldības atbalstu pārstāvēja SIA “Green Hive”, SIA “Luula”, SIA “Talsu Bio-enerģija” un mājražotāja Olga Blumbaha ar SKIM gardumiem.
* Izstrādāts Talsu novada pašvaldības profils ievietošanai <https://investinlatvia.org/> (LIAA vietne investīciju piesaistei).
* Informācija par Talsu novada pašvaldības nekustamajiem īpašumiem ievietota ģeogrāfiskās informācijas sistēmā SUNgis, kā arī pieejama Talsu novada tīmekļvietnē [https://talsunovads.lv/uznemejiem/ipasumi-uznemejdarbibai/#](https://talsunovads.lv/uznemejiem/ipasumi-uznemejdarbibai/)
* Aktualizēti saistošie noteikumi “Par nekustamā īpašuma nodokļa atvieglojumu piešķiršanu Talsu novadā”.
* Veiktas vairākas uzņēmēju aptaujas: par Covid-19 ietekmi, aptauja par jaunveidojamā Talsu novada attīstību un par multifunkcionālā sporta un rekreācijas kompleksa izveidi Talsos.

# 4. TALSU NOVADA PAŠVALDĪBAS 2019. UN 2020.GADĀ VEIKTIE PASĀKUMI TERITORIJAS ATTĪSTĪBAS PLĀNOŠANĀ

**4.1. Attīstības plānošanas dokumenti, iedzīvotāju un juridisko personu līdzdalība attīstības plānošanas procesā**

Saskaņā ar Talsu novada domes 2020. gada 26. novembra lēmumu Nr. 544 “Par Talsu novada Attīstības programmas 2014. – 2020. gadam darbības termiņa pagarināšanu” pagarināts Attīstības programmas darbības termiņš līdz Talsu novada Attīstības programmas 2021. – 2027. gadam apstiprināšanai.

Ar Talsu novada domes 2020. gada 24. septembra lēmumu Nr. 429 “Par Talsu novada Ilgtspējīgas attīstības stratēģijas 2021. – 2030. gadam izstrādi” uzsākta Talsu novada Ilgtspējīgas attīstības stratēģijas 2021. – 2030. gadam izstrāde.

Ar Talsu novada domes 2020. gada 24. septembra lēmumu Nr. 428 “Par Talsu novada Attīstības programmas 2021. – 2030. gadam izstrādi” uzsākta Talsu novada Attīstības programmas 2021. – 2030. gadam izstrāde.

Pamatojoties uz Talsu novada domes 2020. gada 30.aprīļa lēmumu Nr. 192 “Par Talsu novada Attīstības programmas 2014. - 2020. gadam 3. pielikuma “Investīciju plāns” grozījumiem” un Talsu novada domes 2020. gada 29. decembra lēmumu Nr. 584 “Par Talsu novada Attīstības programmas 2014. - 2020. gadam 3. pielikuma “Investīciju plāns” grozījumiem” veikti grozījumi un apstiprināts Talsu novada attīstības programmas 2014. - 2020. gadam aktualizētais 3. pielikums “Investīciju plāns 2019. - 2020. gadam”.

2019. gada 12. decembrī tika pieņemts lēmums Nr.713 “Par Talsu novada teritorijas plānojuma grozījumu uzsākšanu” un 2020.gadā turpinājās šo grozījumu izstrāde. Teritorijas plānojuma grozījumu izstrādes procesā pieprasīti un saņemti nosacījumi grozījumu izstrādei no uzsākšanas lēmumā apstiprinātajā darba uzdevumā minētajām institūcijām.

2020. gada 24. februārī saņemts Vides pārraudzības valsts biroja lēmums Nr. 4-02/8 “Par stratēģiskās ietekmes uz vidi novērtējuma procedūras piemērošanu”.

2020. gada 5. augustā noslēgts Talsu novada pašvaldības un SIA “Reģionālie projekti” pakalpojuma līgums (Nr.9-23/2020/166) par teritorijas plānojuma grozījumu un stratēģiskās ietekmes uz vidi novērtējuma izstrādi.

2020. gadā saņemti 8 juridisko un fizisko personu iesniegumi ar lūgumu mainīt teritorijas plānojumā noteikto funkcionālo zonējumu vai teritorijas izmantošanas un apbūves nosacījumus.

2019. gada 14. novembrī uzsāktajam lokālplānojuma izstrādes procesam nekustamajā īpašumā “Krokusiņi” Vandzenes pagastā, Talsu novadā, saskaņā ar Talsu novada domes 2020. gada 14. februāra lēmumu Nr. 77 “Par lokālplānojuma nekustamajam īpašuma “Krokusiņi” Vandzenes pagastā, Talsu novadā nodošanu publiskajai apspriešanai un atzinumu saņemšanai”, no 2020. gada 14. februāra līdz 23. martam notika lokālplānojuma publiskā apspriešana. Lokālplānojums apstiprināts ar Talsu novada domes 2020. gada 16. aprīļa lēmumu Nr. 171 “Par lokālplānojuma nekustamajam īpašumam “Krokusiņi” Vandzenes pagastā, Talsu novadā, apstiprināšanu un saistošo noteikumu izdošanu”.

2020. gada 24. februārī uzsākta detālplānojuma izstrāde nekustamajā īpašumā Rīgas ielā 29, Talsos, Talsu novadā. Ar Talsu novada pašvaldības 2020. gada 30. septembra lēmumu Nr. 4-17e/2 “Par detālplānojuma nekustamajā īpašumā Rīgas ielā 29, Talsos, Talsu novadā nodošanu publiskajai apspriešanai un atzinumu saņemšanai” detālplānojums nodots publiskajai apspriešanai, kas norisinājās no 2020. gada 12. oktobra līdz 6. novembrim, publiskās apspriešanas sanāksme notika 28. oktobrī.

Visi paziņojumi, Talsu novada domes un Talsu novada pašvaldības lēmumi par attīstības plānošanas dokumentu izstrādi – uzsākšanu, nodošanu publiskajai apspriešanai un apstiprināšanu publicēti Valsts vienotajā ģeotelpiskās informācijas portālā [www.geolatvija.lv](http://www.geolatvija.lv) un Talsu novada pašvaldības tīmekļvietnē [www.talsunovads.lv](http://www.talsunovads.lv).

2020.gada janvāra un augusta informatīvajā izdevumā “Talsu Novada Ziņas” publicēta informācija par teritorijas plānojuma grozījumu izstrādes norisi un aicinājums iedzīvotājiem un uzņēmējiem iesaistīties grozījumu izstrādē, izsakot savus priekšlikumus, kas veicinātu labvēlīgus apstākļus īpašumu un uzņēmējdarbības attīstībai.

**4.2. Īstenotie projekti 2020.gadā un plānotie projekti 2021.gadā**

|  |  |  |  |
| --- | --- | --- | --- |
| Projekta nosaukums | Īstenošanas periods | Kopējās izmaksas, EUR | Piesaistītais ES fonds |
| **Īstenotie projekti** |  |  |  |
| “Grants ceļu pārbūve Talsu novadā, 9.kārta” | 29.11.2019.-22.12.2020. | 159218,04 | 143 296,23 |
| “Grants ceļu pārbūve Talsu novadā, 14.kārta” | 29.11.2019.-15.12.2020. | 101547,43 | 91392,68 |
| “Transporta infrastruktūras attīstība Talsu pilsētā” | 02.08.2018.-03.04.2020. | 2422782,17 | 893530,25 |
| “Publiskās infrastruktūras attīstība Talsos rūpnieciskās teritorijas darbības nodrošināšanai” | 05.09.2018.-07.04.2020. | 1754203,64 | 1479727,74 |
| Siltumnīcefekta gāzu emisiju samazināšana Talsu Galvenās bibliotēkas ēkā Brīvības ielā 17A, Talsos | 29.09.2016.-29.04.2020. | 3012632,64 | 1188904,87 |
| "Grants ceļu pārbūve Talsu novadā, 6.kārta" | 21.05.2019.-23.12.2020. | 212361,09 | 124944,32 |
| “Grants ceļu pārbūve Talsu novadā, 13.kārta” | 14.10.2019.-22.12.2020. | 361104,88 | 318405,94 |
| Meliorācijas sistēmu pārbūve un atjaunošana Talsu novadā | 09.04.2018.-07.05.2020. | 290763,65 | 140455,28 |
| **Plānotie projekti** |  |  |  |
| “Ezeru pārvaldība un apsaimniekošana Kurzemē un Ziemeļlietuvā” (Improving Governance and Management of Lakes in Kurzeme and North Lithuania), akronīms “Live lake” | 01.03.2021-28.02.2023 | 161 956,96 | 145 761,27 |
| Skolas energoefektivitātes paaugstināšana un pārbūve 1.kārta | 03.03.2020.-02.03.2021. | 516 111,16 | 320 712,00 |
| Talsu 2. vidusskolas energoefektivitātes paaugstināšana | 10.10.2021. – 10.10.2022. | 1750 000,00 | 1487500,00 |

**4.3. Pašvaldības sasniegto rezultātu 2020.gadā salīdzinājums ar attīstības plānošanas dokumentos noteiktajiem uzdevumiem un plānotajiem rezultātiem**

Talsu novada attīstības programmas 2014.-2020. gadam (turpmāk – Attīstības programma) 3.pielikumā “Investīciju plāns 2020. – 2022. gadam”, kas apstiprināts ar Talsu novada domes 2020. gada 30. aprīļa lēmumu Nr.192 (turpmāk – Investīciju plāns) kopā iekļauti 125 pasākumi. Ņemot vērā, ka atsevišķus, pēc nosaukuma vienādus pasākumus īsteno vairākās iestādēs (izglītības iestāžu atjaunošana vai to teritoriju labiekārtošana), kā arī teritorijās (ceļu atjaunošana), kopumā Investīciju plānā ir noteikti 268 pasākumi.

Saskaņā ar Investīciju plānā noteikto, Investīcija ir ieguldījums fiziskajā (ceļi, ūdens saimniecība utt.) vai sociālajā (veselība, izglītība utt.) infrastruktūrā, kas primāri nav saistīts ar peļņas gūšanu, bet paredzēts, lai uzlabotu pašvaldības sniegto pakalpojumu kvalitāti. Kopējais pārskats par visiem Investīciju plānā iekļautajiem pasākumiem un to īstenošanas rezultātiem 2020. gada beigās dots 3.tabulā.

*3.tabula*

**Visu Investīciju plānā iekļauto pasākumu izpilde 2020. gada beigās**

|  |  |  |  |  |
| --- | --- | --- | --- | --- |
|  | 2020. | 2021. | 2022. | Kopā |
| **Kopā** | **130** | **68** | **70** | **268** |
| Pabeigti | 88 (68%) | 5 (7%) | 5 (7%) | 98 (37%) |
| Uzsākti/daļēji īstenoti | 34 (26%) | 27 (40%) | 30 (43%) | 91 (34%) |
| Īstenošana nav uzsākta | 8 (6%) | 36 (53%) | 35 (50%) | 79 (29%) |

2020. gadā kopumā ir pabeigti 68% no šajā gadā plānotajiem pasākumiem, savukārt 7% pasākumi ir īstenoti no tiem, kas plānoti gan 2021. gadā, gan 2022. gadā. Katra pasākuma apjoms finanšu un veicamo darbu ziņā ir atšķirīgs. Kopsavilkums par pasākumu procentuālo izpildi (uz 2020. gada beigām) parādīts 17.attēlā.

*17.attēls* Visu Investīciju plānā iekļauto pasākumu procentuālā izpilde 2020. gada beigās

Pārskatā par Investīciju plāna realizāciju (4.tabula) ir dots ne tikai 2020. gadā plānoto pasākumu izvērtējums, bet tajā iekļauti arī tie pasākumi, kurus iepriekš bija plānots īstenot nākamajos gados. Savukārt par pasākumu izpildi sīkāks paskaidrojums dots tikai tiem pasākumiem, kuru īstenošana nav uzsākta vai arī to īstenošana ir uzsākta un īstenota daļēji.


Kopumā Investīciju plānā ir iekļauti 130 pasākumi, kuru realizācija bija paredzēta 2020. gadā. No Attīstības programmā noteiktajām 15 ilgtermiņa prioritātēm, 2020. gadā pasākumus bija paredzēts īstenot 13 prioritātēs, savukārt prioritātēs “i-8 Siltumapgāde”, “e-1 Ekonomika” un “p-3 Sadarbības partneri” pasākumi netika iekļauti. Skaitliski visvairāk no pasākumiem ir saistīti ar izglītību, mobilitāti, kā arī vidi un publisko ārtelpu (pasākumu skaits sastāda 75% no kopējo pasākumu skaita). Izvērstāks pārskats par pasākumu izpildi 2020. gadā pēc to sadalījuma pa ilgtermiņa prioritātēm dots 4. tabulā.

*4.tabula*

**Investīciju plānā iekļauto 2020. gada pasākumu izpilde 2020. gada beigās**

|  |  |  |  |  |
| --- | --- | --- | --- | --- |
| Ilgtermiņa prioritāte | Pasākumu skaits (kopā) | Pabeigti | Uzsākti/daļēji īstenoti | Īstenošana nav uzsākta |
| i-1 Mobilitāte | 27 | 17 | 10 | 0 |
| i-2 Izglītība | 50 | 37 | 9 | 4 |
| i-3 Brīvā laika pavadīšana | 7 | 6 | 1 | 0 |
| i-4 Veselības aprūpe | 4 | 4 | 0 | 0 |
| i-5 Sociālais atbalsts | 4 | 2 | 2 | 0 |
| i-6 Mājoklis | 4 | 3 | 1 | 0 |
| i-7 Ūdenssaimniecība | 2 | 0 | 2 | 0 |
| i-8 Siltumapgāde | 0 | 0 | 0 | 0 |
| i-9 Vide un publiskā ārtelpa | 21 | 13 | 6 | 2 |
| e-1 Ekonomika | 0 | 0 | 0 | 0 |
| u-1 Talsi – Ziemeļkurzemes pakalpojumu un ekonomiskās izaugsmes centrs | 1 | 1 | 0 | 0 |
| u-2 Kultūrvides uzturēšana un attīstība | 3 | 2 | 1 | 0 |
| p-1 Iedzīvotājiem tuva pašvaldība | 2 | 1 | 0 | 1 |
| p-2 Moderna pašvaldība | 5 | 2 | 2 | 1 |
| p-3 Sadarbības partneri | 0 | 0 | 0 | 0 |
| Kopā | 130 | 88 | 34 | 8 |

Procentuālā pasākumu izpilde 2020. gadā, sadalījumā pēc ilgtermiņa prioritātes, attēlota 18.attēlā.



*18.attēls* Investīciju plānā iekļauto 2020. gada pasākumu procentuālā izpilde 2020. gada beigās

**Ilgtermiņa prioritāte “i-1 Mobilitāte”**

Kopumā 2020. gadā bija paredzēts realizēt 27 pasākumus. No plānotajiem pasākumiem pabeigti ir 17, bet 10 ir uzsākti, vai daļēji realizēti. Šajā ilgtermiņa prioritātē paredzēta, galvenokārt, pašvaldības ceļu, ielu un laukumu infrastruktūras atjaunošana un pārbūve. 2020. gadā pabeigta 7 ceļu posmu atjaunošana, kas veikta ELFLA Latvijas Lauku attīstības programmas 2014.-2020. gadam pasākuma “Pamatpakalpojumi un ciematu atjaunošana lauku apvidos” projekta “Grants ceļu pārbūve Talsu novadā” ietvaros. Savukārt daļēja uzdevumu izpilde ir saistīta ar to, ka ceļu uzturēšana ir ikgadējs pasākums, kas prasa regulārus ieguldījumus, bet nepietiekamu līdzekļu dēļ ieguldījumi bieži tiek veikti tikai atsevišķiem ceļu posmiem.

**Ilgtermiņa prioritāte “i-2 Izglītība”**

Kopumā 2020. gadā bija paredzēts realizēt 50 pasākumus, no kuriem īstenoti 37, bet uzsākti vai daļēji realizēti ir 9.

No 23 pasākumiem, kas saistīti ar rīcības virzienu “Pirmsskolas izglītība” (23) īstenoti 18 pasākumi, 4 pabeigti daļēji, bet 1 īstenošana nav uzsākta. Ar rīcības virzienu “Vispārējā izglītība” bija saistīti 23 pasākumi, no tiem 16 īstenoti, 5 pabeigti daļēji, nav 2 īstenošana nav uzsākta. No rīcības virziena “Profesionālās ievirzes izglītība” 4 pasākumiem 2 ir pabeigti, 1 īstenots daļēji atbilstoši pieejamajam finansējumam un 1 nav pabeigts.

2020. gadā īstenošana nav uzsākta 4 pasākumiem: kosmētiskā remonta veikšana vienas grupas virtuvē PII “Papardīte”, apgaismojuma, elektroinstalācijas un datorklases atjaunošana Talsu novada vidusskolā, kā arī nav izstrādāts būvprojekts pārejas 2. stāva līmenī starp ēkām Lielā iela 25 un 27 izbūvei.

**Ilgtermiņa prioritāte “i-3 Brīvā laika pavadīšana”**

Kopumā 2020. gadā bija paredzēts realizēt 7 pasākumus, no kuriem 6 pabeigti. Īstenotie pasākumi saistāmi gan ar ēkas tehniskā stāvokļa uzlabošanu, gan ar aprīkojuma iegādi. Prioritātes ietvaros ierīkots apgaismojums un videonovērošanas iekārtas skeitparkam Talsos.

Daļēji īstenoti darbi, kas saistīti ar Dursupes brīvdabas estrādes teritorijas labiekārtošanu.

**Ilgtermiņa prioritāte “i-4 Veselības aprūpe”**

Kopumā 2020. gadā bija paredzēti un tika īstenoti 4 pasākumi. Tika piešķirti finanšu līdzekļi SIA “Ziemeļkurzemes reģionālā slimnīca” pakalpojuma nodrošināšanai, Spārē izveidoja ārsta palīga kabinetu, Ķūļciemā labiekārtoja feldšeru punktu un medicīnas punkta telpās Sabilē ierīkoja jaunu elektroinstalāciju.

**Ilgtermiņa prioritāte “i-5 Sociālais atbalsts”**

Kopumā 2020. gadā bija paredzēts realizēt 4 pasākumus. 2020. gadā tika pabeigti 2 un daļēji īstenoti 2 pasākumi. Pansionātam “Lauciene” atjaunota infrastruktūra un materiāli tehniskā bāze, kā arī tika uzsākta apliecinājuma karšu aktualizācija. Savukārt sociālais dienests iegādājies pārvietojamo pacēlāju ar krēslu, kā arī daļēji pilnveidojis materiāli tehnisko aprīkojumu.

**Ilgtermiņa prioritāte “i-6 Mājoklis”**

Kopumā 2020. gadā bija paredzēts realizēt 3 ikgadējus pasākumus, no kuriem visi 3 tika realizēti pilnībā. Daudzdzīvokļu dzīvojamo māju pagalmu labiekārtošanai 2020. gadā pašvaldība atbalstījusi 4 projektus (2 Talsos, 1 Jaunpagastā, 1 Sabilē) par kopējo summu 10389,90 eiro. Daudzdzīvokļu dzīvojamo māju energoefektivitātes pasākumu veikšanai 2020. gadā pašvaldība atbalstījusi 2 projektus Valdemārpilī par kopējo summu 4300,00 eiro. Pilsētbūvniecības pieminekļu “Talsu pilsētas vēsturiskais centrs”, “Sabiles pilsētas vēsturiskais centrs” un “Valdemārpils pilsētas vēsturiskais centrs” teritorijās esošo vēsturisko ēku restaurācijai un konservācijai 2020. gadā piešķirts finansējums 7100,00 EUR apmērā, atbalstot ēkas Laidzes ielā 11, Talsos vienkāršoto fasādes atjaunošanu un  Kalēju ielā 2, Talsos fasādes atjaunošanu.

**Ilgtermiņa prioritāte “i-7 Ūdenssaimniecība”**

Kopumā 2020. gadā bija paredzēts realizēt 2 pasākumus – atjaunot notekūdeņu attīrīšanas iekārtas “Stūrīši” un “Skola” Laidzes pagastā. Abi pasākumi ir daļēji īstenoti un tos plānots pabeigt 2021. gadā.

**Ilgtermiņa prioritāte “i-9 Vide un publiskā ārtelpa”**

Kopumā 2020. gadā bija paredzēts īstenot 21 pasākumus, no kuriem pabeigti 13, 6 īstenoti daļēji un 2 nav īstenošana nav uzsākta. Rīcības virziena “i-9-2 Publiskā ārtelpa” pasākumi saistīti ar publisko teritoriju labiekārtošanu, piemēram 2020. gadā ir izbūvēts bērnu rotaļu laukums Stendē un nomainīts gājēju celiņa segums Strazdes muižas parkā. 2 pasākumu īstenošana nav uzsākta vai nu finanšu trūkuma dēļ, vai arī lietderības dēļ. Rīcības virzienā “i-9-3 Dabas daudzveidības saglabāšana” 2020. gadā pabeigti abi plānotie pasākumi – veikta koku ap Vilkmuižas ezeru dendroloģiskā izpēte/ inventarizācija, kā arī Spāres muižas parka inventarizācija. Rīcības virzienā “i-9-4 Kapsētas” ietvaros veikta Sukturu kapsētas digitālā kartēšana, savukārt pasākumu daļēja īstenošana pārsvarā saistāma ar dokumentācijas sakārtošanu, lai labiekārtotu kapsētu teritorijas.

**Ilgtermiņa prioritāte “u-1 Talsi –Ziemeļkurzemes pakalpojumu un ekonomiskās izaugsmes centrs”**

2020. gadā bija paredzēts realizēt 1 pasākumu, kas tika īstenots – pie Talsu novada muzeja ir uzstādīts Bēthovena muzikālais soliņš.

**Ilgtermiņa prioritāte “u-2 Kultūrvides uzturēšana un attīstība”**

Kopumā 2020. gadā bija paredzēts realizēt 3 pasākumus. Ir iegādāts inventārs Dižstendes bibliotēkai un Talsu galvenajai bibliotēkai. Joprojām neīstenots ir pasākums par Lāčplēša ordeņa kavalieru piemiņas vietas izveidi. Ir sagatavots novietošanas projekts un izgatavota stēla, kas nodota pašvaldībai, bet nav panākta vienošanās par piemiņas vietas atrašanās vietu.

**Ilgtermiņa prioritāte p-1 “Iedzīvotājiem tuva pašvaldība”**

Kopumā 2020. gadā bija paredzēts realizēt 2 pasākumus. Talsos pie atkritumu konteineriem ir ierīkotas videonovērošanas kameras, savukārt projekts par kameru izvietošanu pie Vandzenes pamatskolas ir atlikts uz vēlākiem gadiem.

**Ilgtermiņa prioritāte “p-2 Moderna pašvaldība”**

Kopumā 2020. gadā bija paredzēts īstenot 5 pasākumus. Ir pabeigti darbi Spāres muižā, kur pagrabstāvā ierīkoti avārijas izejas gaismekļi, un Valdemārpils pagasta pārvaldes telpās, kur veikti atjaunošanas darbi. Daļēji ir atjaunota elektroinstalācija Lubes pagasta pārvaldes ēkā un daļēji nomainīts jumts ēkai “Aptieka” Strazdes pagastā. 2020. gadā bija paredzēts veikt fasādes remontu Lubes pagasta pārvaldes ēkai, bet šis finansējums novirzīts Lubes tautas nama jumta remontam.

**Ilgtermiņa prioritāte “i-8 Siltumapgāde”, “e-1 Ekonomika” un “p-3 Sadarbības partneri”**

Prioritātē “i-8 Siltumapgāde” 2020. gadā nav paredzēti pasākumi, jo šīs prioritātes uzdevumus galvenokārt risinasiltumapgādes uzņēmumi, kam pašvaldība ir deleģējusi šo funkciju.

Prioritātē “e-1 Ekonomika” ir paredzēts ikgadējs pasākums.Arī 2020. gadā tika organizēts konkurss “Dari Talsu novadam”, kas ir iespēja konkursa kārtībā no pašvaldības saņemt “starta kapitālu” uzņēmuma dibināšanai vai attīstībai. Konkursa mērķis ir veicināt uzņēmējdarbību Talsu novadā, atbalstot esošos komersantus un veicinot jaunu uzņēmumu veidošanos. 2020. gadā izsludinātajā konkursā tika atbalstīti 9 komersanti.

Prioritātes “p-3 Sadarbības partneri”ietvaros plānoti pasākumi, kas saistāmi ar Talsu novada pašvaldības un ārvalstu partneru sadarbības aktivitātēm, kā arī dalību sadarbības un atbalsta organizācijās. Ņemot vērā, ka 2020.gads nebija piemērots dažādu aktivitāšu rīkošanai, šajā jomā nav īstenoti pasākumi.

**Teritorijas attīstības rādītāji (indikatori) prioritāšu un stratēģisko mērķu izvērtēšanai**

|  |  |  |  |  |  |
| --- | --- | --- | --- | --- | --- |
| **Stratēģiskais mērķis** | **Izglītota, radoša un pilsoniski aktīva, veselīga, ģimeniska un pārtikusi sabiedrība** | | | | |
| Attīstības rādītājs | Sākotnējā vērtība/bāzes gads/2014 | Pašreizējā vērtība/bāzes gads/2020 | Plānotais ilgtermiņa attīstības virziens | Esošā tendence | Datu avots |
| Iedzīvotāju skaits | 33 321 | 29689 | **→** | **↓** | PMLP |
| Izglītojamo skaits vispārējās izglītības iestādēs (arī PII) | 4 599 | 5082 | **→** | **↓** | Pašvaldība |
| Demogrāfiskā slodze | 574,91 | 644 | **→** | **↑** | CSP |
| Centralizētās ūdensapgādes pakalpojumu lietotāju skaits, % no iedzīvotāju skaita Talsu pilsētā | - | 99,37% | **↑** |  | Pašvaldība |
| Dabiskais pieaugums | -159/2013. | -154/2019. | **↑** | **↑** | CSP |
| **Stratēģiskais mērķis** | **Talsu pilsētas izcilība, novada nozīmība un atpazīstamība – novada svītrkods** | | | | |
| Attīstības rādītājs | Sākotnējā vērtība/bāzes gads/ | Pašreizējā vērtība/bāzes gads/2020 | Plānotais ilgtermiņa attīstības virziens | Esošā tendence | Datu avots |
| Viesnīcās un citās tūristu mītnēs apkalpoto klientu skaits | 9454 (valsts-piederīgie)  /2013.  2654  (ārvalstu viesi)/2013. | 6095  (valsts-piederīgie)  650  (ārvalstu viesi) | **↑**  **↑** | **↓**  **↓** | Talsu TIC |
| Unikāla rakstura gadskārtējs pasākums | 9 | 6 | **→** | **↓** | Pašvaldība |
| Kolektīvu skaits Dziesmu svētku procesa nodrošināšanai | 45 | 72 | **→** | **↓** | Pašvaldība |
| Novada kultūras iestāžu apmeklētāju skaits gadā | 63621/2013 | 154467 | **↑** | **↓** | Pašvaldība |
| Aizsargājamo teritoriju skaits (Natura 2000 teritorijas un mikroliegumi) | 58 | 62/2019. | **→** | **↑** | Pašvaldība |
| Tūristu skaits, kas apmeklē novadu | 84305/2013. | 76452 | **↑** | **↓** | Talsu novada TIC |
| **Stratēģiskais mērķis** | **Vides resursos balstīta progresīva un attīstīta daudznozaru ekonomika** | | | | |
| Attīstības rādītājs | Sākotnējā vērtība/bāzes gads/2014 | Pašreizējā vērtība/bāzes gads/2020 | Plānotais ilgtermiņa attīstības virziens | Esošā tendence | Datu avots |
| Uzņēmumu skaits ar apgrozījumu lielāku par 1  milj.*euro* | 43/2012. | 52/2019. | **↑** | **↑** | Lursoft |
| Strādājošo bruto darba samaksa (*euro*) | 607/2013. | 920 | **↑** | **↑** | CSP |
| Ekonomiski aktīvo uzņēmumu skaits | 2652/2013. | 2438/2019. | **↑** | **↓** | CSP |
| Vidējā bruto darba samaksa pret vidējo valstī | 77,52% | 75,97% | **↑** | **↓** | CSP |
| Komersantu skaits uz 1000 iedzīvotājiem | 79,41 | 87,67/2019. | **↑** | **↑** | CSP |
| Teritorijas attīstības indekss | -0,018 | -0,121/2019. | **↑** | **↓** | VRAA |
| Bezdarba līmenis, % | 8,7/2013. | 6,2 | **↓** | **↓** | NVA |
| **Stratēģiskais mērķis** | **Iedzīvotājiem tuva pašvaldība, stipra un efektīva pārvaldība** | | | | |
| Attīstības rādītājs | Sākotnējā vērtība/bāzes gads/2014 | Pašreizējā vērtība/bāzes gads/2020 | Plānotais ilgtermiņa attīstības virziens | Esošā tendence | Datu avots |
| Nodibinājumu un biedrību skaits | 229 | 103/2019. | **→** | **↓** | Lursoft |
| Iedzīvotāju apmierinātība ar pašvaldības darbu kopumā | 70,1%/2016.  (pozitīvi) 20,9%/2016.  (negatīvi) | Nav datu | **↑** |  | Pašvaldības organizēta iedzīvotāju aptauja |
| Vēlētāju aktivitāte pašvaldības vēlēšanās | 32,61% | 44,10% | **↑** | **↑** | CVK |
| E- pakalpojumu skaits | 1 | 129 | **↑** | **↑** | Pašvaldība |
| Novada sadraudzības pašvaldību skaits | 9 | 8 | **→** | **↓** | Pašvaldība |
| Pašvaldības īpašumā esošo zemju īpatsvars | Nav datu | Nav datu | **↓** | **↓** | Pašvaldība |

Apzīmējumi:

**↑** Tendence pieaugumam

**→** Tendence stabilitātei

**↓** Tendence samazinājumam

**4.4. Publiskās investīcijas Talsu novada pašvaldības administratīvajā teritorijā**

**Sabiles pilsētas un Abavas pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 84566,24 | 101809,27 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Skatuves, gaismas un skaņas aprīkojuma piegāde un uzstādīšana, mēbeļu piegāde un uzstādīšana Sabiles mākslas, kultūras un tūrisma centrā Strauta ielā 4, Sabilē | 65816,24 |
| 2. | Sporta zāles grīdas virskārtas atjaunošana Sabiles sporta centrā Ventspils ielā 17B, Sabilē | 12658,14 |
| 3. | Ielu apgaismojuma atjaunošana Kandavas ielā, Sabilē | 8013,12 |

**Stendes pilsētas pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 25340,00 | 40873,69 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Bērnu rotaļu laukuma iekārtošana Stendē, Robežu iela 17 | 16 346,19 |
| 2. | Žoga izbūve Stende PII Saulīte | 14 354,06 |
| 3. | Skursteņa remonts Stendes pilsētas pārvaldei | 5071,51 |

**Talsu pilsētas pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 247 451,75 | 224 953,70 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Gājēju celiņā uz Sauleskalna estrādi atjaunoti pakāpieni un uzstādītas margas | 17431,44 |
| 2. | Zvaigžņu, Kareivju ielas gājēju ceļa, apgaismojuma izbūve | 121971,63 |
| 3. | Divkārtu virsmu apstrāde Ziedu, Kolkas, Pūpolu, Avotu, Aveņu, Dižmāras, Lokas un Ielejas ielām Talsu pilsētā | 85550,63 |

**Valdemārpils pilsētas un Ārlavas pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 35 877,00 | 31 536 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Elektropārvaldes līniju rekonstrukcija – apgaismojuma izbūve – objektā - “TP-0782 "Īlenciems" z-1, z-3, TP-0707 z-5, Valdemārpils DET, Valdemārpils, Talsu nov.” | 13 132 |
| 2. | Pārvaldes telpu daļējs kosmētiskais remonts | 7638 |
| 3. | Tirgus laukuma izveide un nojumes uzstādīšana pilsētā Lielajā ielā 19 | 4758,57 |
| 4. | Valdemārpils Mūzikas skolas labierīcību (tualešu) remonts | 4840, 00 |

**Balgales pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 31 966,00 | 231 39,00 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Dursupes skolas jumta atjaunošana | 14 578,66 |
| 2. | Ielu apgaismojuma sakārtošana | 3728,93 |
| 3. | Dursupes ezera slūžu atjaunošana | 1917,89 |

**Ģibuļu pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 17 870,00 | 139 434,00 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Moduļu ēka Spārē “Čakstes” Spāres ārsta praksei | 38 723 EUR |
| 2. | Meiteņu mājturības kabinets Pastendes pamatskolā | 24 100 EUR |
| 3. | Teritorijas labiekārtojums Pastendes PII Ķipars | 42 725 EUR |

**Īves pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 13 901,00 | 11 544,00 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Tiņģeres pils otrā stāva gaiteņu remonts | 8344,00 |
| 2. | Tiņģeres estrādes labiekārtošana | 3200,00 |

**Ķūļciema pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| - | 234 552,00 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Ceļš “Dzedru tilts - Jaunpļavas” | 228 223,69 |
| 2. | Ielu apgaismojuma remonts un armatūras maiņa | 3101,06 |
| 3. | Granulu katla degļa nomaiņa Ķūļciema BLPC | 2681,89 |

**Laidzes pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 74 774,77 | 23839,03 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Autoceļa “Tehnikums-Anšeni-Krumeši” remontdarbi | 17051,26 |
| 2. | Ūdens atdzelžošanas iekārtas uzstādīšana adresē “Skola” | 3762,77 |
| 3. | Veikta tehniskā izpēte un tehniskā atzinuma sastādīšana ēkai “Arodi” | 3025,00 |

**Laucienes pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 46 219,00 | 197 599,00 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Ceļš “Dzintari – Novadi” | 158 388,81 |
| 2. | Elektroietaišu montāžas darbi atbilstoši projektam TP-0657 “Laucienes b.d.” | 13 793,99 |
| 3. | Ventilācijas gaisa apstrādes iekārtas uzstādīšana Laucienes kultūras namā | 11 818,19 |

**Lībagu pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 9 370,34 | 22035,34 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Metodiskā kabineta remonts Lībagu sākumskolā | 12 912,04 |
| 2. | Sukturu kapsētas digitālā kartēšana | 4268,00 |
| 3. | Autobusa pietura ar nojumi un solu uzstādīšana Mundigciemā | 4201,80 |

**Lubes pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| - | - |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Lubes kultūras nama skatuves apgaismojuma nomaiņa | 4748,78 |
| 2. | Ielas apgaismojuma izbūve Anužos, Lubes pagastā, Talsu novadā | 3247,12 |
| 3. | Granulu katla montāža Lubes pagasta pārvaldes administratīvās ēkas katlu mājā Anužos, Lubes pagastā, Talsu novadā | 11192,86 |

**Strazdes pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 65 848,00 | 55 905,00 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Vienkāršotā jumta atjaunošana “Strazdes muižā” | 33849,89 |
| 2. | Daļēja jumta nomaiņa “Aptiekas mājā” | 12186,52 |
| 3. | Gājēju celiņa seguma maiņa Strazdes parkā | 6598,01 |

**Valdgales pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 70 582,45 | 56 365,98 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Valdgales pagasta pašvaldības autoceļa “Otiņi – Dedziņi” remontdarbi posmā no 0 – 2,32 km | 11 006,00 |
| 2. | Pūņu pamatskolas PII “Kamenīte” teritorijas labiekārtošanas darbi | 40 125,88 |
| 3. | Projektu izstrāde Pūņu pamatskolas PII “Kamenīte” gājēju celiņu seguma maiņai | 1210,00 |

**Vandzenes pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 22 357,58 | 29547,62 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Ugunsdzēsības ūdens ņemšanas vietas izbūve | 13938,73 |
| 2. | Ēkai Rezidence izstrādāta Apliecinājuma karte (ēkas vai telpu grupas vienkāršotai atjaunošanai ar lietošanas veida maiņu), veikta kadastrālā uzmērīšana. | 2420,00 |
| 3. | Veikta pašvaldības autoceļa Kviesīši – Pašķi atjaunošana | 13188,89 |

**Virbu pagasta pārvalde**

**Publiskās investīcijas, EUR**

|  |  |
| --- | --- |
| 2019. | 2020. |
| 17 166,36 | 66317,77 |

**Nozīmīgākie objekti, darbi, kas īstenoti 2020.gadā par budžeta līdzekļiem**

|  |  |  |
| --- | --- | --- |
| Nr.p.k. | Nosaukums | Summa, EUR |
| 1. | Virbu sākumskolas pirmsskolas iestādes energoefektivitātes uzlabošana, remonti un teritorijas labiekārtošana | 54 594,48 |
| 2. | Virtuves trauku mazgātavas telpas vienkāršotā atjaunošana Virbu sākumskolā | 6107,00 |
| 3. | Gājēju celiņa seguma maiņa Parka ielā, Virbu pagastā | 4904,37 |

# 5. TALSU NOVADA PAŠVALDĪBAS KOMUNIKĀCIJA AR SABIEDRĪBU

Talsu novada pašvaldības pozitīva tēla veidošanai, sabiedrības informēšanai, oficiālā viedokļa atspoguļošanai un iedzīvotāju līdzdalības veicināšanai tiek izmantoti dažādi komunikācijas kanāli.

Talsu novada pašvaldības oficiālais informācijas kanāls internetvidē ir **tīmekļvietne** [**www.tasunovads.lv**](http://www.tasunovads.lv)**.** 2020. gadā mainīta tīmekļvietnes adrese no [www.talsi.lv](http://www.talsi.lv) uz [www.talsunovads.lv](http://www.talsunovads.lv). Tādā veidā ir precizēts tīmekļvietnē publicētās informācijas teritoriālais iedalījums, norādot tīmekļvietnes piederību visam novadam, ne tikai novada administratīvajam centram.

2020. gadā ir veikts Ministru kabineta noteikumos Nr. 445 “Kārtība, kādā iestādes ievieto informāciju internetā” paredzētais tīmekļvietnes piekļūstamības izvērtējums. Konstatētas vairākas neatbilstības, kuru novēršana paredzēta 2021. gadā. Tādā veidā tiks nodrošināta Talsu novada pašvaldības tīmekļvietnes atbilstība iedzīvotāju ērtākai un tehniski vieglākai lietošanai.

Talsu novada pašvaldības tīmekļvietne ir informācijas ziņā daudzveidīgākais un plašākais informācijas kanāls, kur pieejamas ne tikai ziņas par aktuālajiem Talsu novada notikumiem, bet arī informācija par Pašvaldības un Talsu novada domes darbu, pieņemtajiem lēmumiem, normatīvo aktu regulējumu. Tiek publicētas fotogalerijas, iedzīvotājiem pieejamas aktuālās iesniegumu veidlapas, publicēta informācija par pilsētu un pagastu pārvaldēm, izglītības, kultūras, sporta, uzņēmējdarbības jomu, Pašvaldības kapitālsabiedrībām. Joprojām saglabāta iespēja, izmantojot tīmekļvietnē pieejamo veidni, iedzīvotājiem uzdot jautājumu vai ziņot par kādu problēmu. Uz saņemtajiem jautājumiem tiek atbildēts operatīvi, konsultējoties ar nepieciešamajiem Pašvaldības speciālistiem.

Tīmekļvietnes saturs un struktūra tiek papildināta, ņemot vērā Pašvaldības speciālistu ieteikumus. Sākoties Covid-19 pandēmijai, tīmekļvietnē izveidota atsevišķa sadaļa “Vīruss Covid-19”, kur iedzīvotāji vienkopus var atrast aktuālāko informāciju, kas saistīta ar pandēmiju, tās izplatīšanās ierobežojumiem.

Tīmekļvietnē tiek organizētas arī iedzīvotāju aptaujas. Piemēram, balsošana par lasītāju favorītu Aleksandra Pelēča prēmijas laureātu vidū un aptauja par azartspēļu ierobežošanas nepieciešamību. Tīmekļvietnē pieejama piekļuves saite tiešsaistes Talsu novada domes sēdēm, tā ļaujot iedzīvotājiem nepastarpināti gūt informāciju par procesiem Talsu novada domē un Pašvaldībā.

Google Analytics rādījumi 2020. gadā nav pilnīgi lapas adreses maiņas dēļ. Pieejamā statistikas informācija liecina, ka gada laikā tīmekļvietne apmeklēta 27 203 reizes, unikālo lietotāju skaits sasniedzis 17 153.

Talsu novada pašvaldība turpina izdot **informatīvo izdevumu “Talsu Novada Ziņas”**. Tas iznāk reizi mēnesī, tiek izdots 13 500 eksemplāros, kas tiek nogādāti iedzīvotāju pasta kastītēs.

Informatīvā izdevuma saturs tiek pielāgots Pašvaldības aktuālajiem darbiem un Talsu novada domes lēmumiem. Tā kā 2020. gadā ir mainīta Talsu novada domes darba organizācija, tas ir, komiteju un domes sēdes notiek reizi mēnesī, tad 2021. gadā mainīts informatīvā izdevuma izdošanas datums. Ja līdz šim izdevums pie iedzīvotājiem nonācis no 1. līdz 3. datumam, tad 2021. gadā tas tiks piegādāts pasta kastītēs no 10. līdz 13. mēneša datumiem. Tādā veidā iedzīvotājiem būs nodrošināta aktuālākā informācija par Talsu novada domes lēmumiem.

Covid-19 pandēmijas dēļ informatīvajā izdevumā ir mazāk informācijas par kultūras un sporta notikumiem, toties vairāk tiek atspoguļota informācija, kas saistīta ar Covid-19, pieejamo pašvaldības un valsts atbalstu šajā situācijā, par iespējamajiem brīvā laika pavadīšanas veidiem ārtelpās individuāli un vienas mājsaimniecības lokā.

Būtisks Pašvaldības komunikācijas rīks un iedzīvotāju iesaistes elements 2020. gadā ir **sociālā tīkla konts *Facebook.com*.** Gada laikā ir būtiski palielināts *Facebook.com* sekotāju skaits: no vidēji 3800 līdz 5000. Tas panākts ar mērķtiecīgu un pārdomātu satura radīšanu, informācijas vizualizēšanu.

Sociālā tīkla *Facebook.com* konts ir ātrs informācijas nodošanas kanāls, tāpēc tas tiek izmantots dažādās situācijās: krīzes situācijās un gadījumos, kad nepieciešama tūlītēja sabiedrības informēšana, jautājumos, kur nepieciešama nepastarpināta sabiedrības iesaiste un viedokļa noskaidrošana. Piemēram, 2020. gadā *Facebook.com* tika organizēta iedzīvotāju aptauja par atbilstošāko vides objekta vizualizāciju Stendes ielā Talsos.

Lai vairotu iedzīvotāju iesaisti, Pašvaldība organizē dažādus konkursus, tā veidojot neformālu saziņas stilu.

Šajā sociālā tīkla kontā Pašvaldība uztur atgriezenisko saiti ar novada iedzīvotājiem, sniedzot atbildes uz neskaidrajiem jautājumiem, informējot par izmaiņām un aktualitātēm Pašvaldības darbā, saimnieciskajos, sociālajos un izglītības jautājumos. Tas tiek izmantots pozitīva tēla radīšanai, nodrošinot vizuāli pievilcīgas un ērti pārskatāmas informācijas publiskošanu. Ar šī komunikācijas rīka palīdzību arī Pašvaldība tiek nepastarpināti informēta par dažādām problēmsituācijām, tādējādi savlaicīgi tās novēršot un vairāk izprotot sabiedrības viedokli un vajadzības.

Pašvaldība komunikācijai izmanto arī **mikroblogošanas vietnes *twitter.com* kontu**, tomēr tas ir sekundārs informācijas nodošanas veids. Tajā tiek ievietota aktuālā informācija, publicējot piekļuves saiti Pašvaldības tīmekļvietnē publicētajiem rakstiem.

Sabiedrības informēšanai Pašvaldība izmanto arī sadarbību ar masu medijiem. 2020. gadā Pašvaldība aktīvi izmantoja kapitālsabiedrības SIA “Talsu televīzija” pakalpojumus, kas nodrošināja ne tikai aktualitāšu apskatu reizi nedēļā, bet reģionālās televīzijas “Re:TV” skatītājiem piedāvāja arī dažāda veida dzīvesstila raidījumus, tajos atspoguļojot Talsu novada interesantos un radošos cilvēkstāstus. SIA “Talsu televīzija” veidotie sižeti bija skatāmi arī nacionālajā televīzijā “LTV1”, tie sasniedza auditoriju arī caur paša uzņēmuma tīmekļvietni un tā sociālajiem kontiem.

Regulāra un ilgstoša sadarbība Pašvaldībai ir ar **reģionālo laikrakstu “Talsu Vēstis”**. Laikraksts atspoguļo Talsu novada aktualitātes, savukārt Pašvaldība ir būtisks informācijas sniedzējs.

Reizi nedēļā Pašvaldības aktualitātes ir dzirdamas arī **radio “SWH” ēterā**. Sadarbība ar radio “SWH” veidota, lai Pašvaldībai nozīmīgā informācija būtu pieejama plašai mērķauditorijai.

Par aktualitātēm Talsu novadā informē arī nacionālā ziņu aģentūra “LETA”. Tā kā Pašvaldība ikdienas darbā ievēro atklātības principus, tad nepieciešamā un interesējošā informācija tiek sniegta ikviena medija pārstāvjiem.

Talsu novada pozitīvā tēla veidošanai, vietējo iedzīvotāju piederības stiprināšanai Pašvaldība reizi gadā izdod galda kalendāru, kas tiek nodrošināts Pašvaldības darbiniekiem, kā arī iedzīvotājiem ir iespēja to iegādāties. Līdztekus kalendāram, sadarbojoties ar biedrību “Talsu fotoklubs” un mākslinieku Alekseju Muraško, 2020. gadā Pašvaldība izdevusi unikālu Talsu novada fotogrāmatu “Pa ceļam”, kas ir novadu reprezentējoša un kas ir būtisks ieguldījums novada situācijas fiksēšanā vēl pirms administratīvi teritoriālās reformas. Tā tiek pasniegta kā reprezentatīva dāvana Pašvaldībai būtiskos pasākumos un notikumos.

Pašvaldība ikdienas komunikācijā 2020. gadā nevarēja pilnvērtīgi izmantot klātienes komunikāciju ar iedzīvotājiem Covid-19 dēļ. Gada sākumā tika rasta iespēja nodrošināt jaunu aktivitāti: piedāvāt ikvienam iepazīties klātienē ar iepriekšējā gadā realizētajiem projektiem, piedaloties izbraucienā pa objektiem un sniedzot detalizētu Pašvaldības speciālistu informāciju par ieguldītajiem līdzekļiem un sasniegtajiem mērķiem. Tomēr atjaunoto iedzīvotāju sapulču/ klātienes tikšanās pārvaldēs tradīciju nācās atlikt Covid-19 ierobežojumu dēļ.

Iedzīvotāju iesaiste Pašvaldības darbā un piederības izjūtas stiprināšana vietējā kopienā tiek īstenota, organizējot konkursu “Radi Talsu novadam!”, kur nomināciju uzvarētājiem tiek pasniegta novada “Piederības balva”.

2020. gadā sākts darbs pie ābeļziedu stara Talsos izveides: Pasaules talkas laikā talsenieki tika aicināti piedalīties dekoratīvo ābeļu stādīšanā Saules ielā. Šo iniciatīvu plānots turpināt arī 2021. gadā.

Pašvaldība komunikācijā ar iedzīvotājiem izmanto plašu un daudzveidīgu komunikācijas instrumentu klāstu. To mērķis ir iedzīvotājus ne tikai informēt, bet iespēju robežās arī iesaistīt nozīmīgu jautājumu risināšanā, sabiedriskās domas noskaidrošanā, lai Pašvaldības darbi un iniciatīvas atspoguļotu vietējās sabiedrības nepieciešamības.

2020. gada novembrī Sabiedrisko attiecību un mārketinga nodaļā tika izveidota jauna amata vieta – mārketinga speciālists. Šīs strukturālās izmaiņas ļaus daudz pilnvērtīgāk pildīt nodaļai noteiktos pienākumus un rast jaunas komunikācijas formas ar iedzīvotājiem.

# 6. PAŠVALDĪBAS LĪDZDALĪBA STARPTAUTISKOS PROJEKTOS UN STARPTAUTISKĀ SADARBĪBA

Pašvaldības starptautiskās sadarbības partneri ir Kuresāres novads Igaunijā, Prieņu rajons Lietuvā, Alānijas pilsēta Turcijā, Lejres pašvaldība Dānijā, Telavi pašvaldība Gruzijā, Sederčepingas pašvaldība Zviedrijā, Orhejas pašvaldība Moldovā.

2020. gads ienesa būtiskas izmaiņas starptautiskajā sadarbībā Talsu novadā. Covid-19 ierobežojumu dēļ aktīva sadarbība un starptautiski projekti netika īstenoti.

# 7. INFORMĀCIJA PAR VALSTS KONTROLES ATZINUMIEM UN TALSU NOVADA PAŠVALDĪBAS PASĀKUMIEM ATKLĀTO TRŪKUMU NOVĒRŠANAI 2020. GADĀ

2020.gada septembrī Valsts Kontrole pabeidza lietderības revīziju “Vai Talsu novada pašvaldība pārvalda kapitālsabiedrības, sekojot tiesiskuma un labākās prakses principiem?”. Revīzija tika veikta par laika posmu no 2017.gada 1.janvāra līdz 2019.gada 31.decembrim. Revīzijā Valsts Kontroles pašvaldībai sniedza ieteikumus, kuri vērsti uz pašvaldības un kapitālsabiedrību darbības efektivitātes, iekšējās kontroles vides un iekšējā normatīvā regulējuma uzlabošanu, kā arī sniegtā pakalpojuma iedzīvotājiem uzlabošanu.

Talsu novada pašvaldībā, ieviešot revīzijas ieteikumus, ir veikti šādi pasākumi:

* pamatojoties uz Talsu novada domes 2020. gada 24. septembra lēmumu Nr.458 “Par izmaiņām Talsu novada pašvaldības centrālajā administrācijā” Talsu novada pašvaldības centrālajā administrācijā tika izveidota Kvalitātes vadības un uzraudzības nodaļa. Kvalitātes vadības un uzraudzības nodaļas darbību nodrošina iekšējais auditors, kapitālsabiedrības pārvaldības konsultants un nodaļas vadītājs;
* ar Talsu novada domes 29.12.2020. lēmumu Nr.585 apstiprināti "Noteikumi par Talsu novada pašvaldības kapitālsabiedrību un kapitāla daļu pārvaldības kārtība” kuros noteikti budžeta izstrādāšanas pamatprincipi, stratēģisko mērķu noteikšanas un atskaišu sniegšanas kārtību kapitāla daļu turētāja pārstāvim un Talsu novada domei. Noteikumi nosaka skaidru kompetences sadalījumu starp kapitālsabiedrību pārvaldībā iesaistītajiem subjektiem, kā arī saziņas un informācijas apmaiņas kārtību, lai nodrošinātu skaidru, saprotamu informācijas plūsmu un samazinātu nevēlamu politisko ietekmi ;
* lai iedzīvotājiem būtu pieejama informācija par kapitālsabiedrībām un to darbību, Talsu novada pašvaldība savā tīmekļvietnē ir izvietojusi informāciju par kapitālsabiedrībām un kapitālsabiedrības turpina pilnveidot savās tīmekļvietnēs publiskojamo informāciju.

# 8. VEIKTIE PASĀKUMI TALSU NOVADA PAŠVALDĪBAS VADĪBAS PILNVEIDOŠANĀ

2020.gadā Pašvaldības iestādēs turpināta datortehnikas atjaunošana un modernizēšana Pašvaldībā, lai uzlabotu gan iekšējo, gan ārējo dokumentu pārvaldību, palielinās DocLogix pielietojums. DocLogix sistēmas lietotāju skaits Pašvaldībā sasniedzis 204.

2020. gada maijā vairāki pašvaldības darbinieki piedalījās programmas “Mana Latvija.lv. Dari digitāli!” mācībās “Digitālā saziņa ar valsti: dzīves situācijās noderīgi e-risinājumi” par informācijas un komunikāciju tehnoloģiju koplietošanas risinājumiem valsts pārvaldes iestādēm, iegūstot digitālo aģentu apliecības. Viena no tēmām, kas tika apskatīta mācību ietvaros – valsts izveidoti koplietošanas risinājumi, ko izstrādājusi Valsts reģionālās attīstības aģentūras un, kurus ieviešot, publisko pakalpojumu sniegšana kļūst racionālāka un resursu ziņā efektīvāka.

Ar Talsu novada domes 24.09.2020. lēmumu Nr.458 ir izveidota Kvalitātes vadības un uzraudzības nodaļa, kuras funkcijas un uzdevumi paredz iekšējās kontroles sistēmas kvalitātes ieviešanu, pilnveidošanu un pastāvīgas efektivitātes pārbaudi:

* īstenot kvalitātes vadības sistēmas pamatprincipus, kvalitātes vadības sistēmas mērķu, uzdevumu noteikšanu, pilnveidošanu un pārraudzību;
* veicināt visu Pašvaldības darbinieku izpratni par kvalitātes vadības sistēmas jautājumiem;
* veikt Pašvaldības un tās iestāžu un kapitālsabiedrību sniegto pakalpojumu izvērtējumu un sniegt ieteikumus to pilnveidošanai;
* īstenot, lai iekšējās kontroles sistēma ir iedarbīga, ekonomiska un lietderīga, vērsta uz Pašvaldības stratēģisko mērķu sasniegšanu, efektīvi izmantojot pieejamos resursus.

# 9. TALSU NOVADA PAŠVALDĪBAS NOZĪMĪGĀKIE UZDEVUMI UN PASĀKUMI 2021. GADĀ

Talsu novada pašvaldības 2021.gada nozīmīgākos uzdevumus var iedalīt vairākos jautājumu blokos.

Pirmkārt, **kvalitātes vadības sistēmas ieviešana**, tas ir, pašvaldības darba organizēšanas un pārraudzības procesa definēšana, skaidrošana sabiedrībai, kvalitātes un efektivitātes palielināšana – gan pakalpojumu, gan pašvaldības, gan darbinieku darba kvalitātes. Iedzīvotājiem, klientiem un sadarbības partneriem kvalitātes sistēmas ieviešana sniedz pārliecību par to, ka pašvaldība rūpējas par savu pakalpojuma kvalitāti, uzturot kvalitātes vadības sistēmu, periodiski izejot neatkarīgu auditoru pārbaudi un apliecinot sistēmas efektivitāti ar sertifikātu. Tāpat tas apliecina, ka uzņēmumā strādā kompetents un profesionāls personāls, kas darbojas pēc izstrādātām noteiktām kvalitātes vadības procedūrām.

Otrkārt, **korupcijas novēršana**. Pretkorupcijas pasākumu organizatoriskā  plāna mērķis ir nodrošināt korupcijas risku vadību un pretkorupcijas pasākumu plānošanu un izpildes uzraudzību. Veidojot pretkorupcijas pasākumu plānu, ir jāapzina un jāizvērtē korupcijas un negodprātīgas rīcības riski un to samazināšanas iespējas pašvaldības darbībā, balstoties uz plašu iestādes veicamo funkciju izvērtējumu.

Treškārt, **informācijas tehnoloģijas**. Lai informētu iedzīvotājus un pašvaldības darbiniekus par digitalizācijas procesiem, pašvaldība veicinās iedzīvotāju iesaisti pašvaldības digitalizācijas procesā, skaidros to, lai, kopā strādājot, pašvaldībai, iedzīvotājiem un uzņēmējiem varētu rasties efektīvākie un ērtākie risinājumi. Pašvaldība vēlas organizēt procesus tā, lai pakalpojumu saņemšanai maksimāli tiktu samazināta pakalpojuma izmantotāju fiziskās klātbūtnes nepieciešamība un kuru sniegšanas procesa atbalstam maksimāli tiek izmantotas informācijas tehnoloģijas, lai iedzīvotajam sniegtu ātrāku informācijas iegūšanu, kā arī iespēju sazināties ar pašvaldību dažādos kanālos.

Ceturtkārt, **nekustamā īpašuma sakārtošana**. Pašvaldības īpašumā ir liels skaits nekustamo īpašumu, kuros atrodas gan skolas, gan PII, gan bibliotēkas, gan kultūras un sporta centri. Profesionāla nekustamā īpašuma apsaimniekošana un pārvaldīšana ir sarežģīts, atbildīgs un specifisks darbs, kas sevī ietver ļoti plašu un daudzpusīgu veicamo darbu klāstu, tāpēc pašvaldība ir plānojusi rīkoties proaktīvi un budžetā paredzējusi līdzekļus dažādu uzraugošo iestāžu sastādīto aktu novēršanai. Tas novērsīs konstatētās nepilnības un dos iespēju nākamajos gados domāt par plānveida nekustamo īpašumu sakārtošanu un uzturēšanu.

Piektkārt, **energopārvaldība**. Energopārvaldības sistēma ir instruments, kas pārrauga enerģijas resursu un to efektīvu izlietojumu infrastruktūrā, realizējot videi draudzīgus projektu. Ieviešot energopārvaldības sistēmu, pašvaldība uzlabos infrastruktūras energoefektivitāti un veicinās atjaunojamo energoresursu izmantošanu, samazinot oglekļa emisiju vidē. Potenciālie ieguvumi sabiedrībai ir veselības uzlabošana, jaunu darba vietu radīšana, enerģijas efektīvā izmantošanā, kas balsta ekonomisko izaugsmi, nodrošina energoapgādes sistēmas drošību un veicina labklājību un pilsētvides noturību.

Domes priekšsēdētāja (paraksts\*) S. Pētersone

\*ŠIS DOKUMENTS PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

1.pielikums

Talsu novada pašvaldības 2020.gada publiskajam pārskatam





|  |  |
| --- | --- |
|  | 1.pielikums |
| Talsu novada domes 27.05.2021. lēmumam (protokols Nr.7, 10.punkts) | |
| "Par Talsu novada pašvaldības 2020. gada budžeta izpildes un konsolidētā gada pārskata apstiprināšanu" | |
|  |  |
| **2020. gada Talsu novada pašvaldības pamatbudžeta izpilde** | |
|  |  |
| Ieņēmumu un izdevumu nosaukumi | Izpilde (EUR) |
| **I E Ņ Ē M U M I** |  |
| Iedzīvotāju ienākuma nodoklis | 14602932 |
| Nekustāmā īpašuma nodoklis par zemi | 1505559 |
| Nekustāmā īpašuma nodoklis par ēkām un būvēm | 333839 |
| Nekustāmā īpašuma nodoklis par mājokļiem | 169047 |
| Zemes nodokļa parādi | 0 |
| Azartspēļu nodoklis | 24675 |
| Dabas resursu nodoklis | 389710 |
| Procentu ieņēmumi | 4549 |
| Valsts, pašvaldību nodevas un kancelejas nodevas | 34011 |
| Maksas pakalpojumi un citi pašu ieņēmumi | 1682006 |
| Naudas sodi un sankcijas | 21556 |
| Pārējie nenodokļu ieņēmumi | 13816 |
| Ieņēmumi no pašvaldības īpašuma iznomāšanas, pārdošanas | 88576 |
| No valsts budžeta daļēji finansēto atvasināto publisko personu un budžeta nefinansēto iestāžu transferti | 39953 |
| Valsts budžeta transferti | 19836115 |
| Pašvaldību budžeta transferti | 540076 |
| **Kopā ieņēmumi** | **39286420** |
| Līdzekļu atlikums gada sākumā | 6764379 |
| Saņemti kredīti | 2170500 |
| Citi ieņēmumi no pamatdarbības | 129482 |
| **Pavisam ieņēmumi** | 48350781 |
|  |  |
|  |  |
| **I Z D E V U M I** | Izpilde (EUR) |
| Vispārējie vadības dienesti | 2511397 |
| Sabiedriskā kārtība un drošība | 341432 |
| Ekonomiskā darbība | 1252790 |
| Vides aizsardzība | 2225400 |
| Pašvaldības teritoriju un mājokļu apsaimniekošana | 5252666 |
| Veselība | 48045 |
| Atpūta, kultūra un reliģija | 3684154 |
| Izglītība | 16564389 |
| Sociālā aizsardzība | 4048371 |
| **Kopā izdevumi** | **35928644** |
| Kredītu atmaksas | 3809745 |
| Kapitāldaļu iegāde līdzdalībai radniecīgo uzņēmumu kapitālā, kas nav akcijas | 558135 |
| **Pavisam izdevumi** | **40296524** |
| Ieņēmumu pārsniegums par izdevumiem | 8054257 |
|  |  |
|  |  |
| Domes priekšsēdētāja vietnieks  tautsaimniecības un attīstības jautājumos (paraksts\*) A.Astrātovs   \*ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU | |
|
|  |  |
|  |  |
| Lagzdiņa 63222268 |  |
| [ilze.lagzdina@talsi.lv](mailto:ilze.lagzdina@talsi.lv) |  |




2.pielikums

Talsu novada pašvaldības 2020.gada publiskajam pārskatam







Domes priekšsēdētāja (paraksts\*) S. Pētersone

\*ŠIS DOKUMENTS PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

1. Talsu novada attīstības programma 2014-2020, stratēģiskā daļa 21., 22.lpp. [↑](#footnote-ref-1)